
    Conţinutul acestui ghid al Societatii Europene de Cardiologie (ESC) a fost publicat strict pentru uz personal şi în scop didactic. Comercializarea este interzisă. Nici o secţiune nu poate fi tradusă sau reprodusă fără acordul ESC. Acordul poate fi obţinut de la Oxford University Press, care publică European Heart Journal, cu acordul ESC.

    Denunţ. Ghidurile ESC reprezintă punctul de vedere al ESG şi a fost conceput după o analiză atentă a dovezilor disponibile la momentul elaborării.

    Medicii sunt încurajaţi să-l folosească în momentul deciziei clinice. Ghidul nu acoperă responsabilitatea individuală a medicului în luarea deciziilor adecvate, care are şi responsabilitatea de a verifica regulile aplicabile substanţelor medicamentoase şi dispozitivelor la momentul prescrierii lor.

    1. PREAMBUL

    Ghidurile şi documentele elaborate prin consensul experţilor au scopul de a prezenta toate datele relevante asupra unui anumit subiect, pentru a ajuta medicii sa cântărească beneficiile şi riscurile unui anumit diagnostic sau ale unei anumite proceduri terapeutice. Numeroase studii au demonstrat îmbunătăţirea stării de sănătate a pacienţilor atunci când recomandările ghidurilor sunt aplicate în practică.

    Un număr mare de ghiduri şi documente elaborate prin consensul experţilor au apărut în ultimii ani, sub egida Societăţii Europene de Cardiologie (ESC) sau a altor organizaţii şi societăţi. Aceasta abundenţă ar putea ridica un semn de întrebare asupra autorităţii şi veridicităţii ghidurilor, care pot fi garantate doar daca au fost elaborate prin decizii dincolo de orice discuţii. De aceea ESC şi alte organizaţii au instituit recomandări în formularea ghidurilor şi documentelor elaborate de consensul experţilor. Recomandările ESC pentru alcătuirea ghidurilor pot fi găsite pe pagina web a ESC (www.escardio.org).

    Pe scurt, ESC numeşte experţi în domeniu cu scopul de a cerceta literatura de specialitate, de a face o evaluare critică a procedurilor de diagnostic şi tratament şi de a aprecia raportul risc-beneficiu asupra terapiilor recomandate pentru managementul şi/sau prevenţia unei anumite condiţii patologice. Sunt incluse aprecieri asupra stării de sănătate, acolo unde există date în acest sens. Puterea evidenţelor în favoarea sau împotriva unei proceduri sau atitudini terapeutice specifice este judecata conform unor scale de gradare a recomandărilor şi niveluri de evidenţă, aşa cum este arătat mai jos.

    Experţilor aleşi în grupul de redactare li se cere sa furnizeze declaraţii asupra oricăror relaţii ce pot fi privite ca un potenţial sau real conflict de interese. Aceste declaraţii sunt înregistrate la Casa Inimii Europene, sediul ESC. Comitetul este responsabil şi de susţinerea acestor ghiduri sau declaraţii.

    Ghidurile şi recomandările sunt prezentate într-o formă uşor de interpretat. Ele ar trebui să ajute medicii în deciziile clinice de zi cu zi, descriind modalităţile de abordare diagnostice şi de tratament.

    Totuşi, raţionamentul ultim asupra pacienţilor individuali revine medicului curant.

    Comitetul pentru Ghiduri Practice (CPG) al ESC supervizează şi coordonează redactarea unor noi ghiduri şi documente elaborate prin consensul experţilor, produse de grupurile de lucru sau la întruniri de consens. Comitetul este responsabil şi de aprobarea acestor ghiduri şi documente de consens sau declaraţii.

    În momentul în care documentul a fost finalizat şi aprobat de către toţi experţii implicaţi în Grupul de Lucru, acesta este prezentat specialiştilor din afară pentru recenzie. Uneori, documentul este prezentat unor grupuri de lideri de opinie europeni, specialişti în domeniu, pentru discuţii şi recenzie. Dacă este cazul, documentul este revizuit din nou şi în final, aprobat de Comitetul pentru Ghiduri Practice şi de membrii aleşi ai boardului ESC şi, apoi publicat.

    După publicare, difuzarea mesajului este de o importanta covârşitoare. Publicarea rezumatelor, a formelor de buzunar şi a formatelor electronice tip PDA sunt foarte utile. Totuşi, inspectorii au raportat că potenţiali beneficiari ai ghidurilor adesea nu sunt informaţi de existenţa acestora sau pur şi simplu nu le aplică în practică. Din acest motiv, programele de implementare sunt necesare şi reprezintă o componentă importantă în difuzarea cunoştinţelor. În acest sens sunt organizate întruniri de către ESC.

    Întrunirile pentru implementarea ghidurilor se pot realiza şi la nivel naţional, odată ce ghidurile au fost aprobate de către membrii ESC şi chiar traduse, acolo unde este necesar.

    În final, sarcina elaborării Ghidurilor sau documentelor de consens ale experţilor constă nu doar în integrarea celor mai noi date, dar constituie şi o metodă didactică şi de implementare a recomandărilor.

    Conexiunea între cercetare, elaborarea ghidurilor şi implementarea lor în practică clinică poate fi integră doar dacă se raportează aplicarea ghidurilor în clinică. Se poate verifica, de asemenea, impactul implementării ghidurilor asupra stării de sănătate a pacienţilor.

    Clase de recomandare

*T*

┌─────────────────────────────────────────────────────────────────────────────┐

│Clasa I      Condiţii pentru care exista dovezi şi/sau acordul               │

│             unanim asupra beneficiului şi eficienţei unei                   │

│             proceduri diagnostice sau tratament                             │

│Clasa II     Condiţii pentru care dovezile sunt contradictorii               │

│             sau exista o divergenta de opinie privind                       │

│             utilitatea/eficacitatea tratamentului                           │

│Clasa IIa    Dovezile/opiniile pledează pentru beneficiu/eficienta           │

│Clasa IIb    Beneficiul/eficienţa sunt mai puţin concludente                 │

│Clasa III    Condiţii pentru care există dovezi şi/sau acordul unanim că     │

│             tratamentul nu este util/eficient, iar în unele cazuri poate    │

│             fi chiar dăunător                                               │

└─────────────────────────────────────────────────────────────────────────────┘

*ST*

    Nivele de evidenţă

*T*

┌─────────────────────────────────────────────────────────────────────────────┐

│Dovezi de nivel A      Date provenite din mai multe studii clinice           │

│                       randomizate sau metaanalize                           │

│Dovezi de nivel B      Date provenite dintr-un singur studiu randomizat      │

│                       sau mai multe studii mari, nerandomizate              │

│Dovezi de nivel C      Consensul de opinie al experţilor şi/sau studii mici, │

│                       studii retropective, registre                         │

└─────────────────────────────────────────────────────────────────────────────┘

*ST*

    2. INTRODUCERE

    Angina pectorală stabilă este o afecţiune des întâlnită şi generatoare de invalidităţi. Totuşi, managementul anginei pectorale stabile nu a fost subiectul de discuţie al unor studii largi randomizate, ca în cazul sindroamelor coronariene acute (SCA), incluzând angina instabilă şi infarctul miocardic (IM). Strategia optimă de investigaţii şi tratament este dificil de definit, şi dezvoltarea noilor metode de diagnostic şi evaluare a prognosticului, împreună cu evaluarea permanentă a strategiilor terapeutice, indică faptul că ghidurile existente trebuie reînnoite. În acest scop, Grupul de Lucru a obţinut opinii de la o mare varietate de experţi şi a încercat să ajungă la un acord asupra abordării anginei pectorale stabile, şinând cont nu doar eficienţa şi siguranţa mijloacelor terapeutice, dar şi costul şi disponibilitatea resurselor. Grupul de Lucru apreciază că aceste ghiduri ar trebui să reflecte fiziopatologia şi managementul anginei pectorale, şi anume a ischemiei miocardice datorate bolii arterelor coronare, de regulă macrovasculară (implicând arterele mari epicardice), dar şi microvasculară în cazul unor pacienţi. Grupul de Lucru nu a luat în discuţie prevenţia primară, care a constituit subiectul altor ghiduri publicate recent, limitându-se doar la prevenţia secundară. Ghidurile şi declaraţiile de consens ale experţilor publicate recent care se suprapun într-o măsură considerabilă cu documentul de faţă sunt enumerate în Tabelul 1.

    Tabelul 1. Ghiduri şi Declaraţii de Consens publicate recent care se suprapun cu ghidul de faţă

*T*

┌─────────────────────────────────────────────────────────────────────────────┐

│                    Ghid                                   Societatea  Anul  │

│                                                                       publi-│

│                                                                       cării │

├─────────────────────────────────────────────────────────────────────────────┤

│Ghidul European de PCI în clinica practică                     ESC      2005 │

│Ghidul actualizat al ACC/AHA pentru CABG                     ACC/AHA    2004 │

│Documentul de Consens al Experţilor asupra inhibitorilor                     │

│enzimei de conversie                                           ESC      2004 │

│Documentul de Consens al Experţilor asupra blocantelor                       │

│receptorilor beta-adrenergici                                  ESC      2004 │

│Tehnici imagistice de identificare a miocardului hibernant.    ESC      2004 │

│Raport al Grupului de Lucru ESC                                              │

│Documentul de Consens al Experţilor pentru utilizarea                        │

│agenţilor antiplachetari                                       ESC      2004 │

│Ghid pentru prevenţia bolilor cardiovasculare          AHA, ACC, ACNP,       │

│la femei                                              ACOG, ACP, AMWA,       │

│                                                      ABC, CDCP, NHLBI,      │

│                                                       ORWH, STS, WHF   2004 │

│Ghidul european de prevenire a bolilor cardiovasculare                       │

│în clinica practică (Raportul 3 al Task Force)          ESC şi altele   2003 │

│Ghidul actualizat al ACC/AHA/ASE de Ecocardiografie     ACC, AHA, ASE   2003 │

│Declaraţie de Consens a Societăţii Americane de       Colegiul American      │

│Cardiologie Nucleară: Raport Task Force asupra        de Cardiologie         │

│femeilor cu BCI. Rolul imagisticii de apreciere       Nucleara          2003 │

│a perfuziei miocardice la femeile cu BCI                                     │

│Ghidul actualizat al ACC/AHA pentru testul de efort        ACC/AHA      2002 │

│Ghidul actualizat al ACC/AHA pentru managementul                             │

│pacienţilor cu angina cronica stabila                      ACC/AHA      2002 │

│Documentul de Consens al Experţilor ACC pentru                               │

│Studiile Intravasculare (IVUS)                             ACC/ESC      2001 │

│Documentul de Consens al Experţilor ACC/AHA pentru                           │

│diagnosticul şi prognosticul BCI prin examen CT            ACC/AHA      2000 │

│Ghidul ACC/AHA pentru angiografie                          ACC/AHA      1999 │

│Managenetul anginei pectorale stabile. Recomandările                         │

│Grupului de Lucru al ESC                                     ESC        1997 │

│Ghidul pentru test de efort al ESC                           ESC        1993 │

└─────────────────────────────────────────────────────────────────────────────┘

*ST*

    3. DEFINIŢIE ŞI FIZIOPATOLOGIE

    Angina stabilă este un sindrom clinic caracterizat prin disconfort toracic, mandibulă, umeri, spate, sau braţe, apărut tipic la efort sau stres emoţional şi ameliorat în repaus sau la administrarea de nitroglicerină. Mai puţin obişnuit, disconfortul poate să apară în regiunea epigastrică. În 1772, William Heberden a introdus pentru prima dată termenul de "angină pectorală" pentru a defini sindromul în care există senzaţia de "presiune şi anxietate" retrosternală, asociată în mod special cu efortul, deşi etiologia sindromului nu a devenit cunoscută decât câţiva ani mai târziu. În prezent termenul este atribuit situaţiilor în care sindromul este cauzat de ischemia miocardică, deşi simptome similare pot apărea în boli ale esofagului, plămânilor sau boli ale peretelui toracic. Deşi cea mai obişnuită cauză de ischemie miocardică este boala coronariană aterosclerotică, ischemia miocardică poate apărea şi în lipsa acesteia (aşa cum se întâmplă în cardiomiopatia hipertrofică sau ilatativă, stenoza aortică sau în alte boli cardiace rare, în care nu există obstrucţie aterosclerotică la nivelul arterelor coronare, entităţi care nu sunt luate în discuţie în documentul de faţă). Ischemia miocardică este produsă printr-un dezechilibru între oferta şi consumul miocardic de oxigen. Oferta miocardică de oxigen este determinată de saturaţia de oxigen a sângelui arterial şi de extracţia miocardică de oxigen (care, în condiţii normale sunt relativ fixe), şi de fluxul sangvin coronarian care depinde de aria de secţiune a arterei coronare şi de tonusul arteriolar. Atât aria de secţiune a vasului, cat şi tonusul arteriolar, pot fi afectate sever în prezenţa plăcilor de aterom, conducând la un dezechilibru între ofertă şi cerere, în condiţiile în care necesarul miocardic de oxigen este crescut, aşa cum se întâmpla în timpul efortului, legat de creşterea frecvenţei cardiace, a contractilităţii miocardice şi a stresului parietal. Activarea simpatică indusă prin ischemie poate accentua ischemia miocardică printr-o serie de mecanisme care includ creşterea consumului miocardic de oxigen şi vasoconstricţia coronariană. Cascada ischemică se caracterizează printr-o serie de evenimente care are ca rezultat anomalii metabolice, defecte de perfuzie, disfuncţia regională, şi ulterior, globală sistolică şi diastolică, modificări electrocardiografice, şi angina. Adenozina eliberată de miocardul ischemie pare a fi principalul mediator al anginei (durerea toracică), prin stimularea receptorilor Al localizaţi în terminaţiile nervoase cardiace. Ischemia este urmată de disfuncţie contractilă reversibilă cunoscută sub numele de "stunning". Episoadele recurente de ischemie şi "stunning" pot conduce la disfuncţie cronică dar încă reversibilă, cunoscută sub denumirea de "miocard hibernant". Un episod scurt de ischemie determină "precondiţionare", un mecanism important endogen de protecţie, care determină rezistenţa miocardului la episoadele ischemice ulterioare.

    Ischemia miocardică poate fi şi silenţioasă. Lipsa durerii se poate datora unei ischemii de scurtă durată şi/ sau puţin severă, sau poate fi de cauză neurologică (neuropatii, inhibiţia durerii la nivel medular sau supra-medular). La pacienţii care dezvoltă ischemie silenţioasă, dispneea şi palpitaţiile reprezintă echivalenţe anginoase. Dispneea se poate datora disfuncţiei sistolice sau diastolice a ventriculului stâng, indusă de ischemie sau insuficienţei mitrale tranzitorii.

    La majoritatea pacienţilor, substratul patologic al anginei stabile este ateromatoza la nivelul arterelor coronare. Patul vascular normal are capacitatea de scădere a rezistenţei, fluxul sangvin coronar putând să crească de până la 5-6 ori în timpul efortului maximal. Reducerea ariei de secţiune vasculară prin plăcile de aterom afectează capacitatea patului coronar de a-şi scădea rezistenţa în timpul efortului maximal, ceea ce conduce la ischemie în funcţie de gradul de obstrucţie şi de cererea miocardică de oxigen. Atunci când obstrucţia luminală este <40%, fluxul sangvin maximal la efort poate fi de regulă menţinut. Dar reduceri ale diametrului luminal >50% poate determina ischemie atunci când fluxul sangvin coronarian devine inadecvat pentru a satisface cerinţele metabolice cardiace în timpul efortului sau stresului. Rezistenţa vasculară este puţin modificată la grade uşoare de obstrucţie, dar creşte semnificativ în cazul obstrucţiei severe, rezistenţa triplându-se la grade de stenoză între 80%-90%. La grade similare de stenoză, pragul ischemie este influenţat de alţi factori care includ gradul de dezvoltare al circulaţiei colaterale, gradul distribuţiei transmurale a vascularizaţiei miocardice din zonele mai vulnerabile ale subendocardului către regiunea subepicardică, tonusul vascular şi agregarea plachetară.

    Disfuncţia endotelială ca şi etiologie a anginei este discutată în cadrul Sindromului X coronarian. În cazuri rare, angina poate fi cauzată de existenţa unei punţi musculare.

    În cazul anginei stabile, pragul anginos poate varia considerabil de la o zi la alta şi chiar în cadrul aceleiaşi zile. Variabilitatea simptomatologiei se datorează gradului variabil de vasocontricţie la nivelul stenozelor critice (stenoză dinamică) şi/sau coronarelor distale, în funcţie de factori precum temperatura mediului ambiant, stresul psihic şi influenţe neuroumorale. Într-o anumită proporţie, angina poate apărea ocazional în repaus.

    Pacienţii cu angină stabilă sunt la risc de a dezvolta un sindrom coronarian acut: angină instabilă, infarct miocardic fără supradenivelare de segment ST sau infarct miocardic cu supradenivelare de segment ST. Angina instabilă se caracterizează printr-o agravare bruscă a modelului anginos, care devine mai frecventă, mai severă şi/sau apare la un prag mai mic sau la repaus. Infarctul miocardic se caracterizează prin angină prelungită (>30 min) asociată cu necroză miocardică. Atât infarctul miocardic fără supradenivelare de segment ST, cât şi infarctul miocardic cu supradenivelare de segment ST sunt adesea precedate de o perioadă de zile sau chiar săptămâni de angină instabilă.

    Fiziopatologia sindroamelor coronariene acute constă în eroziunea, fisura sau ruptura plăcii de aterom asociată cu agregarea plachetară, ceea ce conduce la ocluzie coronariană trombotică totală sau subtotală.

    Plachetele activate determină eliberarea de substanţe vasoconstrictoare, care în continuare pot afecta fluxul coronarian prin stimularea celulelor musculare netede vasculare atât local, cât şi distal.

    Severitatea hemodinamică a plăcii de aterom înainte de a deveni instabilă este adesea uşoară. Studiile de ecografie intravasculară au evidenţiat aşa-numitele placi instabile (care au risc de ruptură a capsulei) care realizează stenoză <50% şi care preced şi au valoare predictivă pentru dezvoltarea sindroamelor coronariene acute care apar în vecinătatea acestor plăci. Activarea celulelor inflamatorii din componenţa plăcii de aterom se pare că joacă un rol important în destabilizarea plăcii, determinând eroziune, fisură sau ruptură. Recent, conceptul de placă instabilă unică a fost schimbat în favoarea unui răspuns inflamator mai extins.

    4. EPIDEMIOLOGIE

    Deoarece diagnosticul anginei se bazează în principal pe istoric, şi, din acest motiv, este unul subiectiv, este de înţeles faptul că prevalenţa şi incidenţa anginei sunt dificil de estimat şi pot varia de la un studiu la altul, în funcţie de definiţia utilizată.

    În scopuri epidemiologice, o aplicabilitate larga o are chestionarul cardiovascular al şcolii Londoneze de Igienă şi Medicină Tropicală realizat de Rose şi Blackburn şi adoptat de WHO. Conform acestui chestionar, angina este definită ca durere toracică, cu caracter de presiune sau greutate, localizată retrosternal sau precordial şi în braţul stâng, şi care dispare în 10 minute de la încetarea efortului. De asemenea, chestionarul împarte simptomele în angină definită şi angină probabilă, care pot fi împărţite mai departe în grad 1 şi grad 2. Chestionarul reprezintă o metodă de screening, şi nu un test diagnostic.

    Chestionarul anginei al lui Rose are valoare predictivă asupra morbidităţii şi mortalităţii cardiovasculare în rândul populaţiilor europene şi americane, independent de alţi factori de risc, şi, din acest motiv, a fost validat în mod indirect. A fost comparat cu alte standarde, incluzând diagnosticul clinic, aspectul electrocardiografic, teste cu radionuclizi şi coronarografia. Pe baza acestor comparaţii, a rezultat o specificitate de -80-95%, dar o sensibilitate ce variază larg între 20 şi 80%. Apariţia simptomatologiei la efort este cruciala pentru acurateţea chestionarului, iar precizia lui pare a fi mai mică la femei.

    Prevalenţa anginei în studiile populaţionale creşte cu vârsta, pentru ambele sexe, de la 0.1-1% la femeile de 45-54 ani la 10-15% la femeile cu vârste cuprinse între 65-74 ani, şi de la 2-5% la bărbaţii de 45-54 ani la 10-20% la bărbaţii cu vârste cuprinse între 65-74 ani. Ca atare, se poate estima că în majoritatea tarilor europene, între 20000 şi 40000 la 1000000 locuitori suferă de angină.

    Informaţiile populaţionale asupra incidenţei anginei au rezultat din studii epidemiologice prospective, prin examinări repetate ale cohortelor. Datele disponibile, oferite de Studiul Celor şapte Ţări, derulat în Marea Britanie, Studiul Bolii Cardiace Ischemice din Israel, Studiul Inimii din Honolulu, Studiul Framingham şi altele, au arătat o incidenţa anuală a anginei necomplicate de -0.5% în populaţia vestică cu vârste de >40 ani, dar cu evidente variaţii geografice.

    Un studiu mai recent, ce utilizează o definiţie diferită a anginei, bazată pe descrierea cazurilor de către clinicieni şi care defineşte angina ca durere toracică de repaus sau efort şi un test paraclinic pozitiv (coronarografie, scintigrafie, test de efort sau ECG de repaus) confirmă aceste diferenţe geografice ale incidenţei anginei care merg paralel cu diferenţele internaţionale în mortalitatea prin boala coronariană aterosclerotică. Incidenţa anginei pectorale ca prim eveniment coronarian a fost aproape dublă în Belfast comparativ cu Franţa (5.4/1000 persoane vs 2.6/1000).

    Tendinţele temporale sugerează o scădere a prevalenţei anginei pectorale în ultimele decenii şi scăderea ratelor mortalităţii aşa cum a rezultat din Studiul MONICA. Totuşi, prevalenţa istoriei bolii aterosclerotice coronariene diagnosticate nu pare să fi scăzut, sugerând că, deşi mai puţini indivizi dezvoltă angină ca urmare a modificărilor stilului de viata şi a factorilor de risc, la pacienţii cu angină a crescut supravieţuirea. Creşterea sensibilităţii metodelor de diagnostic poate contribui suplimentar la creşterea prevalenţei bolii coronariene aterosclerotice diagnosticate.

    5. ISTORIE NATURALĂ ŞI PROGNOSTIC

    Informaţiile asupra prognosticului în angina cronică stabilă au fost obţinute din studii populaţionale pe termen lung, prospective, din trialuri clinice de terapie antianginoasă, şi din registre observaţionale.

    Datele europene estimează rata mortalităţii prin boli cardiovasculare şi ratele mortalităţii prin boală cardiacă ischemică la bărbaţi cu angină conform chestionarului Rose, a fi cuprinsă între 2.6 şi 17.6/1000 pacienţi/an, între 1970 şi 1990. Datele din Studiul Framingham au arătat pentru femeile şi bărbaţii cu prezentare clinică iniţială de angină stabila, o rată a incidenţelor la 2 ani de infarct miocardic nonfatal şi moarte prin BCI de 14.3, respectiv 5.5% la bărbaţi şi 6.2, respectiv 3.8% la femei. Date mai recente asupra prognosticului sunt oferite de trialurile clinice de terapie antianginoasă şi/sau revascularizare, deşi aceste date sunt afectate de către natura selecţionată a populaţiilor (bias). Din aceste studii, ratele mortalităţii anuale se situează între 0.9-1.4% pe an, cu o incidenţa anuală a infarctului miocardic nonfatal între 0.5% (INVEST) şi 2.6% (TIBET). Aceste estimări coincid cu datele conţinute în registrele observaţionale.

    Totuşi, în cadrul populaţiilor cu angină stabilă prognosticul individual poate varia considerabil, până la de 10 ori, în funcţie de factori clinici, funcţionali şi anatomici. De aceea, evaluarea prognosticului reprezintă o importantă componentă a managementului pacienţilor cu angină stabilă. Pe de o parte, este importantă selectarea atentă a acelor pacienţi cu forme mai severe de boală şi candidaşi pentru revascularizare şi care necesita investigaţii şi tratament mai agresive si, pe de altă parte, selecţia pacienţilor cu forme mai puţin severe de boală, evitând astfel testele şi procedurile invazive şi non-invazive nenecesare.

    Factorii de risc clasici pentru dezvoltarea bolii aterosclerotice coronariene, hipertensiunea, hipercolesterolemia, diabetul zaharat şi fumatul, influenţează negativ prognosticul pacienţilor cu boală stabilită, prin efectul lor asupra progresiei bolii. Totuşi, tratamentul adecvat poate reduce sau aboli aceste riscuri. Alţi factori predictori ai prognosticului pe termen lung la pacienţii cu angină stabilă au fost stabiliţi prin urmărirea grupurilor largi de control ale studiilor randomizate care urmăreau evaluarea eficacităţii revascularizării şi din alte date observaţionale. În general, rezultatul este mai prost la pacienţii cu funcţie ventriculară stângă redusă, număr mai mare de vase afectate, leziuni proximale ale arterelor coronare, angină severă, ischemie extinsă, vârsta înaintată.

    Funcţia VS este cel mai puternic predictor al supravieţuirii la pacienţii cu boală coronariană cronică stabilă; urmează apoi distribuţia şi severitatea stenozelor coronariene. Boala de tip "left main", boala tricoronariană şi afectarea proximală a arterei interventriculare anterioare sunt caracteristici comune care semnifică poor outcome şi risc crescut de evenimente ischemice.

    Revascularizarea miocardică poate reduce riscul de deces în subgrupuri anatomice selectate, reduce numărul episoadelor ischemice, şi, uneori, poate îmbunătăţi funcţia ventriculului stâng la pacienţii cu risc înalt. Totuşi, progresia bolii şi apariţia evenimentelor acute nu sunt neapărat legate de severitatea leziunilor descoperite la coronarografie. Pentru toţi pacienţii, plăcile cu conţinut lipidic redus sunt prezente la cei cu stenoze severe. Aşa cum s-a discutat anterior, "plăcile vulnerabile" au o mare probabilitate de ruptură. De aceea, riscul de evenimente acute este legat de povara întregii plăci şi de vulnerabilitatea plăcii. Deşi reprezintă un domeniu de mare interes pentru cercetare, suntem limitaţi la ora actuală în identificarea plăcilor instabile.

    6. DIAGNOSTIC ŞI EVALUARE

    Diagnosticul şi evaluarea anginei implică evaluarea clinică, teste de laborator şi investigaţii cardiace specifice. Evaluarea clinică şi principalele investigaţii de laborator sunt discutate în această secţiune.

    Investigaţiile cardiace specifice pot fi non-invazive sau invazive şi sunt utilizate pentru confirmarea diagnosticului la pacienţii cu angină suspectată, pentru a identifica sau exclude afecţiuni asociate sau factorii de risc, pentru stratificarea riscului, şi pentru a evalua eficacitatea tratamentului. Unele dintre ele ar trebui utilizate de rutină la toţi pacienţii, altele oferă informaţii redundante, cu excepţia unor situaţii particulare; unele ar trebui să fie la îndemâna tuturor cardiologilor şi medicilor generalişti, altele ar trebui să fie considerate doar metode de cercetare. În practică, diagnosticul şi prognosticul merg în tandem mai degrabă decât separat, şi multe dintre investigaţiile utilizate pentru diagnostic oferă şi informaţii legate de prognostic. În scopul descrierii şi prezentării evidenţelor, tehnicile individuale sunt discutate mai jos, împreună cu recomandările pentru diagnostic. Investigaţiile cardiace specifice utilizate de rutină pentru stratificarea riscului sunt discutate separat în următoarea secţiune.

    6.1. Simptome şi semne

    Un istoric atent rămâne piatra de temelie în diagnosticul anginei pectorale. În majoritatea cazurilor, este posibil a se pune diagnosticul de certitudine al anginei doar pe baza istoricului, deşi examenul clinic şi testele obiective sunt necesare pentru confirmarea diagnosticului şi aprecierea severităţii bolii.

    Caracteristicile disconfortului legat de ischemia miocardică (angina pectorală) au fost descrise pe larg şi pot fi împărţite în patru categorii: localizare, caracter, durată şi legătura cu efortul sau alţi factori exacerbanţi sau care ameliorează durerea. Disconfortul generat de ischemia miocardică este localizat de regulă în regiunea toracică anterioară, retrosternal, dar poate fi resimţit în orice regiune de la epigastru până în mandibulă şi dinţi, inter-scapulovertebral sau în braţe şi mai jos, până la degete. Disconfortul este adesea descris ca presiune, apăsare, greutate, câteodată strangulare, constricţie sau arsură.

    Severitatea disconfortului variază mult şi nu este legată de severitatea bolii coronariene subiacente.

    Dispneea poate însoţi angina, şi de asemenea se pot asocia şi alte simptome specifice precum fatigabilitate, slăbiciune, greaţa, nelinişte.

    Durata disconfortului este scurtă, nu mai mult de 10 minute în majoritatea cazurilor, şi mai obişnuit chiar mai puţin. O caracteristică importantă este relaţia cu efortul, activităţi specifice sau stresul emoţional. Simptomatologia se accentuează la creşterea gradului de efort, ca de exemplu mersul pe un plan înclinat, şi dispare rapid în câteva minute, când factorul cauzal este înlăturat. Exacerbarea simptomatologiei după o masă copioasă sau la primele ore ale dimineşii este clasică. Nitraţii administraţi sublingual sau per oral determină remiterea rapidă a anginei, un răspuns rapid similar apărând şi la mestecarea comprimatelor de nifedipină.

    Durerii nonanginoase îi lipsesc caracteristicile descrise mai sus, poate implica doar o porţiune limitată la nivelul hemitoracelui stâng, şi durează ore sau chiar zile. În mod normal nu este ameliorată de administrarea de nitroglicerină (deşi acest lucru poate să apară în cazul spasmului esofagian) şi poate fi provocată de palpare. În aceste situaţii trebuie căutate cauze non-cardiace ale durerii.

    Definiţiile pentru angina tipică şi atipică au fost publicate anterior şi sunt redate în Tabelul 2.

    Tabelul 2. Clasificarea clinică a durerii toracice

*T*

┌─────────────────────────────────────────────────────────────────────────────┐

│Angina tipică (definită)    Îndeplineşte 3 din următoarele caracteristici:   │

│                             ● Disconfort retrosternal cu caracter şi durată │

│                               caracteristice                                │

│                             ● Provocată de efort sau stres emoţional        │

│                             ● Ameliorată de repaus şi-sau NTG               │

│Angina atipică (probabilă)  Îndeplineşte două din cele 3 caracteristici      │

│Durere de cauză noncardiacă Îndeplineşte una din cele trei caracteristici    │

└─────────────────────────────────────────────────────────────────────────────┘

*ST*

    Este important ca în momentul în care se face anamneza să se identifice acei pacienţi cu angină instabilă care poate fi asociată cu ruptura plăcii de aterom şi care sunt la risc înalt de a dezvolta un sindrom coronarian acut în scurt timp. Angina instabilă se poate prezenta sub una din următoarele forme: (i) angină de repaus, de exemplu durere caracteristică, dar apărută în repaus şi de durată prelungită, până la 20 minute; (ii) angina agravată sau angina crescendo, de exemplu angina stabilă anterior dar care creşte progresiv în severitate şi intensitate şi la un prag mai mic într-o perioadă scurta de timp, de 4 săptămâni sau mai puţin; sau (iii) angina nou apărută, de exemplu angina severă debutată recent precum aceea la care pacientul prezintă limitări semnificative ale activităţilor zilnice în 2 luni de la prezentarea iniţială. Investigarea şi managementul anginei instabile suspectate face obiectul ghidului pentru managementul sindroamelor coronariene acute.

    În cazul pacienţilor cu angină stabilă, este util să clasificăm severitatea simptomelor folosind un sistem gradat ca în cazul Clasificării Societăţii Canadiene de Boli Cardiovasculare (Tabelul 3). Acest lucru este important pentru a determina afectarea funcţională a pacientului şi a cuantifica răspunsul la terapie. Clasificarea Societăţii Canadiene de Boli cardiovasculare este folosită pe scară largă pentru a cuantifica pragul de efort la care apar simptomele. Sisteme de clasificare alternative precum Indexul Activităţii Specifice a lui Duke şi Chestionarul de angină de la Seattle pot fi folosite pentru a determina afectarea funcţională a pacientului şi pentru a cuantifica răspunsul la terapie şi pot oferi date prognostice superioare.

    Examenul fizic al pacientului cu angină (suspectată) este important pentru determinarea existenţei hipertensiunii arteriale, valvulopatiilor sau cardiomiopatiei hipertrofice obstructive. Examenul fizic trebuie să includă aprecierea indexului de masă corporală (BMI) şi circumferinţa taliei în vederea evaluării sindromului metabolic, semne de boală vasculară noncoronariană care poate fi asimptomatică şi alte semne ale unor comorbidităţi. În timpul sau imediat după un episod de ischemie miocardică zgomotul trei sau patru pot fi auzite şi suflul de insuficienta mitrală poate fi auscultat în timpul ischemiei. Asemenea semne sunt însă nespecifice.

    Tabelul 3. Clasificarea severităţii anginei conform Societăţii Canadiene de Boli Cardiovasculare

*T*

┌─────────────────────────────────────────────────────────────────────────────┐

│Clasa                  Simptomatologia                                       │

├───────────┬─────────────────────────────────────────────────────────────────┤

│Clasa I    │Activităţile zilnice obişnuite nu produc angina                  │

│           │Angină doar la efort mare sau rapid sau prelungit                │

├───────────┼─────────────────────────────────────────────────────────────────┤

│Clasa II   │Limitarea uşoară la activităţile zilnice obişnuite               │

│           │Angină la mers sau urcatul rapid al scărilor, urcare în pantă sau│

│           │postprandial, la temperaturi scăzute, la stres emoţional sau în  │

│           │primele ore după trezire                                         │

├───────────┼─────────────────────────────────────────────────────────────────┤

│Clasa III  │Limitare marcată a activităţilor zilnice obişnuite. Angină la    │

│           │urcatul a două etaje*a)                                          │

├───────────┼─────────────────────────────────────────────────────────────────┤

│Clasa IV   │Incapacitatea de a efectua orice activitate zilnică sau angină de│

│           │repaus                                                           │

└───────────┴─────────────────────────────────────────────────────────────────┘

----------

    *a) Echivalentul a 100-200 m.

*ST*

    6.2. Teste de laborator

    Investigaţiile de laborator pot fi împărţite în investigaţii care oferă date legate de posibile cauze ale ischemiei, investigaţii care furnizează date asupra factorilor de risc cardiovasculari şi condiţiile asociate şi investigaţiile care pot fi folosite în stabilirea prognosticului. Unele dintre ele sunt folosite pentru mai mult decât un singur scop şi pot fi aplicate de rutină tuturor pacienţilor, în timp ce altele ar trebui rezervate acolo unde datele anamnestice şi/sau clinice indică că aceste teste sunt necesare.

    Hemoglobina şi, în cazurile în care există suspiciunea clinică de afectare tiroidiană, hormonii tiroidieni, oferă informaţii asupra posibilelor cauze ale ischemiei. Hemoleucograma complete, incluzând numărul de leucocite pot aduce informaţii prognostice. Dacă există suspiciunea clinică de instabilitate, markerii biochimici de necroză miocardică ca troponina sau creatinkinaza izoenzima MB, ar trebui dozate pentru a exclude afectarea miocardică. Dacă aceşti markeri sunt crescuţi, managementul ar trebui continuat ca în cazul unui sindrom coronarian acut, mai degrabă decât pentru angină stabilă. După evaluarea iniţială, aceste teste nu sunt recomandate ca investigaţii de rutină în cadrul evaluării ulterioare.

    Nivelul plasmatic al glucozei a jeun şi profilul lipidic (incluzând colesterolul total, lipoproteinele cu densitate moleculară mare HDL, lipoproteinele cu densitate moleculară mică LDL, trigliceridele) ar trebui evaluate la toţi pacienţii cu boală ischemică suspectată, inclusiv angina stabilă pentru a stabili profilul de risc al pacientului şi nevoia de tratament. Profilul lipidic şi statusul glicemic ar trebui reevaluate periodic pentru a determina eficacitatea tratamentului iar la pacienţii fără diabet pentru a determina apariţia diabetului zaharat. Nu există evidenţe în legătură cu intervalul la care aceste constante biologice trebuie reevaluate, dar consensul sugerează c ele ar trebui măsurate anual. La pacienţii cu niveluri foarte crescute ale lipidelor plasmatice, la care progresul fiecărei intervenţii trebuie monitorizat, ele ar trebui dozate mai des. La fel este şi cazul pacienţilor cu diabet zaharat.

    Creatinina serică este o metodă simplă de evaluare a funcţiei renale. Afectarea renală poate să apară datorită comorbidităţilor precum hipertensiunea, diabetul zaharat sau boala renovasculară şi are impact negativ asupra prognosticului pacienţilor cu boli cardiovasculare, fiind măsurată în cadrul evaluării iniţiale la pacienţii cu angină suspectată. Formula Cockcroft-Gault poate fi utilizată pentru a estima clearence-ul creatininei în funcţie de vârstă, sex, greutate şi creatinina serică. Formula folosită de obicei este: [(140-vârsta(ani)] x [greutatea (kg))/(72 x creatinina serică (mg/dl)], înmulţit cu 0.85 în cazul femeilor.

    În plus fata de binecunoscuta asociere între boala cardiovasculară şi diabet, s-a demonstrat că creşteri ale glucozei a jeun şi postprandiale au valoare predictiva în boala coronariana stabila independent de factorii de risc. Deşi HbAlc este predictor al stării de sănătate în populaţia generală, există puţine date pentru acesta în boala aterosclerotică coronariană. Obezitatea, şi în mod particular dovezi ale sindromului X metabolic sunt predictori pentru evenimente adverse cardiovasculare la pacienţii cu boală stabilită, la fel ca şi în populaţia generală. Prezenţa sindromului metabolic poate fi determinată prin evaluarea circumferinţei taliei (sau indexului de masă corporală), tensiunii arteriale, HDL, trigliceridelor, nivelurilor glicemiei a jeun şi oferă informaţii prognostice suplimentare fata de cele obţinute din scorurile de risc convenţionale Framingham, fără majorarea costurilor din punct de vedere al investigaţiilor de laborator.

    Teste de laborator suplimentare, incluzând fracţiunile colesterolului (ApoA şi ApoB), homocisteina, lipoproteina a (Lpa), anomaliile de coagulare şi markerii inflamatori precum proteina C reactivă au fost discutate cu mult interes ca metode de îmbunătăţire în calcularea riscului. Totuşi, markerii inflamatori variază în timp şi nu pot estima cu precizie riscul pe termen lung. Mai recent, NT-BNP s-a dovedit un important predictor pe termen lung al mortalităţii independent de vârstă, fracţie de ejecţie şi factorii de risc convenţional!. Până în momentul de fata, nu există informaţii care să arate în ce mod modificarea acestor indicatori biochimici pot îmbunătăţi strategiile terapeutice, pentru a fi recomandate tuturor pacienţilor, mai ales din punct de vedere al costurilor şi disponibilităţii. Este neîndoielnic faptul că aceste determinări au un rol în cazul anumitor pacienţi selectati, de exemplu testele de detectare ale anomaliilor de coagulare la pacienţii cu antecedente de infarct miocardic şi care nu prezintă factori de risc convenţional! sau cu antecedente heredocolaterale pozitive, acolo unde resursele nu sunt limitate.

    Determinarea hemoglobinei glicozilate sau testul de încărcare cu glucoză, suplimentar fata de determinarea glucozei a jeun, s-a demonstrat a îmbunătăţi detectarea anomaliilor metabolismului glucidic, dar încă nu exista dovezi suficiente pentru a recomanda aceasta strategie tuturor pacienţilor cu durere anginoasă. Este însă o metodă folositoare de detectare a anomaliilor metabolismului glucidic la pacienţi selecţionaţi care au risc mare de dezvoltare a acestor anomalii.

    Recomandări pentru investigaţiile de laborator în evaluarea iniţială a anginei stabile

    Clasa I (toţi pacienţii)

     1. Profilul lipidic, incluzând CT, LDL, HDL şi tri-gliceridele (nivel de evidenţă B)

     2. Glicemia a jeun (nivel de evidenţă B)

     3. Hemoleucograma complete, cu hemoglobină şi număr de leucocite (nivel de evidenţă B)

     4. Creatinină (nivel de evidenţă C)

     Clasa I (dacă sunt indicaţii pe baza evaluării clinice)

     1. Markeri de necroză miocardică dacă sunt dovezi de instabilitate clinică sau sindrom coronarian acut (nivel de evidenţă A)

     2. Determinări hormonale tiroidiene (nivel de evidenţă C)

    Clasa IIa

    Test de toleranta orală la glucoză (nivel de evidenţă B)

    Clasa IIb

     1. Proteina C reactivă (nivel de evidenţă B)

     2. Lipoproteina a, ApoA şi ApoB (nivel de evidenţă B)

     3. Homocisteina (nivel de evidenţă B)

     4. HBA1C (nivel de evidenţă B)

     5. NT-BNP (nivel de evidenţă B)

    Recomandări pentru teste sangvine în reevaluarea de rutină la pacienţii cu angină cronică stabilă

    Clasa IIa - Profilul lipidic şi glicemie a jeun, anual (nivel de evidenţă C)

    6.3. Radiografia toracică

    Radiografia toracică este adesea folosită în evaluarea pacienţilor cu boală cardiacă suspectată. Totuşi, aceasta nu furnizează informaţii specifice pentru diagnostic şi stratificarea riscului. Ea ar trebui efectuată la pacienţii cu insuficienta cardiacă suspectată, valvulopatii, sau boli pulmonare. Prezenţa cardiomegaliei, congestiei pulmonare, dilatării atriale sau calcificărilor cardiace se corelează cu prognostic mai prost.

    Recomandări pentru utilizarea radiografiei toracice în evaluarea iniţială a anginei

    Clasa I - Radiografie toracică la pacienţii cu insuficienta cardiacă suspectată (nivel de evidenţă C) Radiografie toracică la pacienţii cu semne clinice de boală pulmonară semnificativă (nivel de evidenţă B)

    7. INVESTIGAŢII CARDIACE NON-INVAZIVE

    În această secţiune vor fi descrise investigaţiile utilizate pentru evaluarea anginei şi recomandările pentru utilizarea acestora pentru diagnostic şi evaluarea eficacităţii tratamentului, în timp ce recomandările pentru stratificarea riscului vor fi redate în secţiunea următoare. Deoarece există doar câteva trialuri randomizate care evaluează beneficiile pentru sănătate ale testelor diagnostice, dovezile disponibile au fost enumerate conform dovezilor rezultate din studii nerandomizate sau meta-analize ale acestor studii.

    7.1. ECG-ul de repaus

    Toţi pacienţii cu angina de repaus suspectată pe baza simptomatologiei trebuie să aibă o înregistrare electrocardiografică cu 12 derivaţii. Trebuie subliniat că o electrocardiogramă normală nu este neobişnuită chiar şi la pacienţii cu angină severă şi nu exclude diagnosticul de ischemie. Totuşi, electrocardiograma de repaus poate arăta semne de boală aterosclerotică coronariană, cum ar fi sechele de infarct miocardic sau tulburări de repolarizare. ECG-ul poate ajuta în clarificarea diagnosticului diferenţial dacă este făcut în timpul durerii, ceea ce permite detectarea modificărilor dinamice ale segmentului ST în prezenţa ischemiei, sau identificând tulburări care sugerează afectarea pericardului.

    În mod particular electrocardiograma efectuată în timpul durerii poate fi folositoare atunci când se suspectează vasospasmul ca şi mecanism al ischemiei. Electrocardiograma poate arăta de asemenea şi alte modificări precum hipertrofia ventriculară stânga, blocul major de ram stâng, sindroame de preexcitaţie, aritmii sau tulburări de conducere. Astfel de informaţii pot ajuta în identificarea mecanismelor responsabile ale anginei, în alegerea adecvată a investigaţiilor ulterioare, sau în decizia de tratament a pacienţilor individuali. Electrocardiograma de repaus are, de asemenea, un rol important în stratificarea riscului, aşa cum este subliniat în secţiunea "Stratificarea riscului".

    Sunt puţine dovezi directe care susţin repetarea de rutină a ECG de repaus la intervale mici, şi acest lucru este indicat doar pentru a efectua electrocardiograma în timpul durerii sau a intervenit o modificare a clasei funcţionale.

    Definiţie şi fiziopatologie

    Recomandări pentru efectuarea ECG-ului de repaus pentru evaluarea diagnostică iniţială a anginei

    Clasa I (la toţi pacienţii)

     1. ECG de repaus în timpul perioadei libere de durere (nivel de evidenţă C)

     2. ECG de repaus în timpul episodului de durere (dacă este posibil) (nivel de evidenţă B)

    Recomandările pentru efectuarea ECG-ului de repaus pentru evaluarea de rutină la pacienţii cu angină stabilă cronică Clasa IIb

    1. ECG de rutină periodic în absenţa modificărilor clinice (nivel de evidenţă C)

    7.2. Testul de efort ECG

    ECG - ul în timpul efortului este mult mai specific şi mai sensibil decât ECG de repaus pentru detectarea ischemiei miocardice şi, din motive ce şin de disponibilitate şi cost, este cea mai bună alegere pentru identificarea ischemiei inductibile la majoritatea pacienţilor suspectaţi de angină stabilă. Există numeroase rapoarte şi metaanalize despre performanţa testului ECG de efort în diagnosticul bolii coronariene. Folosind drept criteriu de pozitivitate prezenţa subdenivelării de ST < 0,1 mV sau 1 mm, sensibilitatea şi specificitatea pentru detecţia bolii coronariene semnificative variază între 23 şi 100% (medie 68%) şi, respectiv, 17-100% (medie 77%). Excluzând pacienţii cu infarct în antecedente, sensibilitatea medie a fost de 67% şi specificitatea de 72%, iar analizând restrictiv doar acele studii special concepute pentru eliminarea erorilor, sensibilitatea a fost de 50% şi specificitatea de 90%.

    Majoritatea rapoartelor sunt din studii în care populaţia testată nu avea modificări ECG semnificative la internare şi nu era în tratament cu medicaţie antianginoasă, sau medicaţia le-a fost sistată în vederea efectuării testului. Testul ECG de efort nu este de valoare diagnostică în prezenţa blocului major de ram stâng, ritm de pace-maker şi sindrom Wolf-Parkinson-White (WPW), cazuri în care modificările ECG nu pot fi evaluate. În plus, rezultatele fals-pozitive sunt mai frecvente la pacienţii cu modificări pe ECG-ul de repaus, în prezenţa hipertrofiei ventriculare stângi, dezechilibru ionic, modificări de conducere intraventriculare şi folosirea digitalei. Testul ECG de efort este mai puţin sensibil şi specific la femei.

    Interpretarea modificărilor ECG la efort necesită o abordare de tip Bayesian a diagnosticului. Această abordare foloseşte estimările pre-test de boală ale clinicianului alături de rezultatul testelor diagnostice pentru a genera probabilităţile individualizate pre-test de boală pentru un anumit pacient. Probabilitatea pre-test de boală este influenţată de prevalenţa bolii în populaţia studiată, ca şi de caracteristicile clinice la un individ. Astfel, pentru detecţia bolii coronariene, probabilitatea pre-test de boală este influenţată de vârstă şi de sex şi modificată în plus de natura simptomelor la un anumit individ înainte ca rezultatul testului de efort să fie folosit pentru a determina probabilitatea post-test de boala, cum este redat în Tabelul 4.

    În populaţiile cu o prevalenta scăzută a bolii cardiace ischemice, proporţia de teste fals-pozitive va fi mare comparativ cu o populaţie cu o probabilitate pre-test de boală mare. În schimb, la populaţia masculină cu angină de efort severă, cu modificări ECG clare în timpul durerii, probabilitatea pre-test de boală coronariană semnificativă este mare (>90%), şi, în asemenea cazuri, testul de efort ECG nu va oferi informaţii adiţionale pentru diagnostic, deşi poate aduce informaţii în plus legate de prognostic.

    Un alt factor care poate influenţa performanţa testului ECG de efort ca unealtă diagnostică este definirea unui test pozitiv. Modificările ECG asociate cu ischemie miocardică includ subdenivelări sau supradenivelări de segment ST, descendente sau orizontale (>1 mm (0,1 mV) la >60-80 msec de la sfârşitul complexului QRS), în special când aceste modificări sunt însoţite de dureri toracice sugestive de angină, apar la efort redus în timpul primelor stagii de efort şi persistă mai mult de 3 minute după terminarea testului. Crescând pragul pentru un test pozitiv, de exemplu la >2 mm (0,2 mV) pentru valoarea subdenivelării de ST, va creşte specificitatea în dauna sensibilităţii. O scădere a tensiunii arteriale sistolice sau lipsa creşterii TA la efort, apariţia unui suflu sistolic de insuficienta mitrală sau aritmii ventriculare în timpul efortului reflectă funcţie sistolică alterată şi create probabilitatea de ischemie miocardică severă şi de boală coronariană severă. În evaluarea semnificaţiei testului, nu numai modificările ECG dar şi încărcătura de efort, creşterea alurii ventriculare şi răspunsul TA, recuperarea alurii ventriculare după exerciţiu şi contextul clinic ar trebui luate în considerare. S-a sugerat că, evaluând modificările de segment ST în relaţie cu rata cardiacă se îmbunătăţeşte acurateţea diagnosticului, dar asta poate să nu se întâmple în populaţia simptomatică.

    Un test de efort ar trebui efectuat doar după evaluarea clinică atentă a simptomelor şi examinarea clinică, inclusiv ECG de repaus. Complicaţiile din timpul testului de efort sunt puţine, dar aritmiile severe şi chiar moartea subită pot apare. Decesul şi infarctul miocardic apar la rate de mai puţin sau egal de 1 la 2500 teste. Astfel, testul ECG de efort trebuie efectuat doar sub monitorizare permanentă şi cu o dotare corespunzătoare. Un medic ar trebui să fie prezent sau disponibil imediat pentru a monitoriza testul. Electrocardigrama trebuie să fie înregistrată continuu cu imprimare la intervale de timp stabilite, cel mai frecvent la fiecare minut în timpul exerciţiului, şi timp de 2-10 minute în perioada de recuperare. Testul de efort ECG nu ar trebui efectuat de rutină la pacienţi cunoscuţi cu stenoză aortică severă sau cardiomiopatie hipertrofică, deşi testul efectuat sub supraveghere poate fi folosit pentru evaluarea capacitaţii funcţionale la indivizii atent selectaţi.

    Poate fi folosit protocolul Bruce sau unui dintre protocoalele modificate folosind banda rulantă sau bicicleta. Cele mai multe protocoale au câteva stagii de exerciţiu, cu intensitate progresiv crescândă fie a vitezei, a pantei sau a rezistenţei sau o combinaţie dintre aceşti factori, la intervale fixe de timp, pentru a testa capacitatea funcţională. Este la îndemână exprimarea consumului de oxigen în multipli de necesari în repaus. Un echivalent metabolic (MET) este cantitatea de oxigen folosită în repaus (3,5 mL de oxigen/kgc/minut). încărcătura de efort pe bicicletă este descrisă în termeni de watts (W).

    Creşterile sunt de 20 W per 1 minut de stagiu, începând de la 20 la 50 W, dar creşterile pot fi reduse la 10 W per stagiu la pacienţii cu insuficienta cardiacă sau angină severă. Corelaţiile între METs şi watts variază în funcţie de factori care ţin de pacienţi şi de mediu.

    Motivul opririi testului şi simptomatologia la acel moment, inclusiv severitatea ei, trebuie înregistrate.

    Trebuie evaluate de asemenea şi timpul de la apariţia modificărilor ECG şi/sau a simptomelor, timpul total de efort, tensiunea arterială şi răspunsul alurii ventriculare, extensia şi severitatea modificărilor ECG şi rata de recuperare a modificărilor ECG şi a alurii ventriculare post-efort. În caz de teste de efort repetate, folosirea scalei Borg sau metode similare de cuantificare a simptomelor pot permite efectuarea de comparaţii. Motivele pentru a termina un test ECG de efort sunt listate în Tabelul 5.

*T*

┌─────────────────────────────────────────────────────────────────────────────┐

│Tabel 4   Probabilitatea bolii coronariene la pacienţii simptomatici bazată  │

│          pe (a) vârstă, sex şi clasificarea simptomelor şi (b) modificată de│

│          rezultatele testelor de efort                                      │

├─────────────────────────────────────────────────────────────────────────────┤

│ (a) Probabilitatea pre-test de boala la pacientii simptomatici în functie   │

│     de vârstă şi de sex                                                     │

├──────┬─────────────────────┬───────────────────────┬────────────────────────┤

│Vârsta│Angină tipică        │    Angină atipică     │   Durere toracică      │

│(ani) │                     │                       │    non-anginoasă       │

├──────┼──────────┬──────────┼───────────┬───────────┼────────────┬───────────┤

│ 30-39│ 69.7±3.2 │ 25.8±6.6 │ 21.8±2.4  │  4.2±1.3  │   5.2±0.8  │  0.8±0.3  │

├──────┼──────────┼──────────┼───────────┼───────────┼────────────┼───────────┤

│ 40-49│ 87.3±1.0 │ 55.2±6.5 │ 46.1±1.8  │ 13.3±2.9  │  14.1±1.3  │  2.8±0.7  │

├──────┼──────────┼──────────┼───────────┼───────────┼────────────┼───────────┤

│ 50-59│ 92.0±0.6 │ 79.4±2.4 │ 58.9±1.5  │ 32.4±3.0  │  21.5±1.7  │  8.4±1.2  │

├──────┼──────────┼──────────┼───────────┼───────────┼────────────┼───────────┤

│ 60-69│ 94.3±0.4 │ 90.1±1.0 │ 67.1±1.3  │ 54.4±2.4  │  28.1±1.9  │ 18.6±1.9  │

└──────┴──────────┴──────────┴───────────┴───────────┴────────────┴───────────┘

┌─────────────────────────────────────────────────────────────────────────────┐

│ (b) Probabilitatea de boală coronariană (%) bazată pe vârstă, sex,          │

│     clasificarea simptomelor şi subdenivelarea de segment ST pe ECG indusă  │

│     de efort                                                                │

└─────────────────────────────────────────────────────────────────────────────┘

┌──────┬──────────┬─────────────┬──────────────┬───────────────┬──────────────┐

│Vârsta│Subdenive-│Angină tipică│Angină atipică│Durere toracică│Asimptomatici │

│(ani) │larea     │             │              │non-anginoasă  │              │

│      │de ST(mV) │             │              │               │              │

├──────┼──────────┼───────┬─────┼───────┬──────┼───────┬───────┼───────┬──────┤

│      │          │Bărbaţi│Femei│Bărbaţi│Femei │Bărbaţi│ Femei │Bărbaţi│Femei │

├──────┴──────────┴───────┴─────┴───────┴──────┴───────┴───────┴───────┴──────┤

│30-39   0.00-0.04    25     7       6     1       1       <1      <1      <1 │

│        0.05-0.09    68    24      21     4       5        1       2       4 │

│        0.00-0.14    83    42      38     9      10        2       4      <1 │

│        0.00-0.19    91    59      55    15      19        3       7       1 │

│        0.00-0.24    96    79      76    33      39        8      18       3 │

│          <0.25      99    93      92    63      68       24      43      11 │

├─────────────────────────────────────────────────────────────────────────────┤

│40-49   0.00-0.04    61    22      16     3       4        1       1      <1 │

│        0.00-0.09    86    53      44    12      13        3       5       1 │

│        0.00-0.14    94    72      64    25      26        6      11       2 │

│        0.00-0.19    97    84      78    39      41       11      20       4 │

│        0.00-0.24    99    93      91    63      65       24      39      10 │

│          <0.25     <99    98      97    86      87       53      69      28 │

├─────────────────────────────────────────────────────────────────────────────┤

│50-59   0.00-0.04    73    47      25    10       6        2       2       1 │

│        0.00-0.09    91    78      57    31      20        8       9       3 │

│        0.00-0.14    96    89      75    50      37       16      19       7 │

│        0.00-0.19    98    94      86    67      53       28      31      12 │

│        0.00-0.24    99    98      94    84      75       50      54      27 │

│          <0.25     <99    99      98    95      91       78      81      56 │

├─────────────────────────────────────────────────────────────────────────────┤

│60-69   0.00-0.04    79    69      32    21       8        5       3       2 │

│        0.00-0.09    94    90      65    52      26       17      11       7 │

│        0.00-0.14    97    95      81    72      45       33      23      15 │

│        0.00-0.19    99    98      89    83      62       49      37      25 │

│        0.00-0.24    99    99      96    93      81       72      61      47 │

│         <0.25      <99    99      99    98      94       90      85      76 │

└─────────────────────────────────────────────────────────────────────────────┘

*ST*

    La unii pacienţi, testul ECG de efort poate fi neconcludent, de exemplu dacă cel puţin 85% din AV maximă nu este atinsă în absenţa simptomelor sau a ischemiei, dacă capacitatea de efort este limitată de probleme ortopedice sau noncardiace sau dacă modificările ECG sunt echivoce. Doar dacă pacientul are o probabilitate pretest de boală foarte mică (< 10%), un test ECG de efort neconcludent ar trebui urmat de un alt test diagnostic alternativ neinvaziv. Mai mult, un test normal la pacienţii aflaţi pe medicaţie antiischemică nu exclude boala coronariană semnificativă. În scopuri diagnostice, testul ar trebui efectuat la pacienţi care nu iau medicaţie antiischemică, deşi acest lucru nu este totdeauna posibil sau considerat sigur.

    Testul ECG de efort poate fi folositor pentru stratificarea prognostics, pentru evaluarea eficacităţii tratamentului după controlul simptomelor anginoase cu tratament medicamentos sau revascularizare sau pentru a cuantifica capacitatea de efort după controlul simptomelor, dar impactul testării periodice prin test ECG de efort asupra evoluţiei pacienţilor nu fost evaluat încă.

    Recomandările pentru testare ECG de efort în evaluarea diagnostică iniţială a anginei

    Clasa I

    1. Pacienţi cu simptome de angina şi probabilitate pre-test de boală intermediară bazată pe vârstă, sex şi simptome, doar dacă nu poate efectua efort sau prezintă modificări ECG care fac ECG-ul neinterpretabil (nivel de evidenţă B)

    Clasa IIb

    1. Pacienţi cu subdenivelare de ST >1 mm pe ECG de repaus sau care iau digoxina (nivel de evidenţă B)

    2. La pacienţii cu probabilitate pre-test de boală scăzută (<10%) bazată pe vârstă, sex şi simptomatologie (nivel de evidenţă C)

    Tabel 5 Motive pentru terminarea testului de efort

    Testul de efort ECG este terminat în cazul unuia dintre următoarele motive:

    ● Limitare dată de simptome, de exemplu durere, oboseală, dispnee şi claudicaţie

    ● Combinaţie de simptome cum ar fi durerea cu modificări de segment ST semnificative

    ● Din motive de siguranţă cum ar fi:

      ● Subdenivelare de ST marcată (subdenivelarea > 2 mm poate fi considerată ca o indicaţie relativă de terminare a testului şi > 4 mm este o indicaţie absolută pentru oprirea testului)

    ● Supradenivelarea de segment ST > 1 mm

    ● Aritmie semnificativă

    ● Scădere susţinută a tensiunii arteriale sistolice > 10 mmHg Hipertensiunea marcata (> 250 mmHg pentru sistolică sau > 115 mmHg pentru diastolică)

    ● Atingerea frecvenţei cardiace ţintă poate constitui un motiv de terminare a testului la pacienţi cu toleranta la efort excelentă care nu sunt obosiţi şi mai pot continua efortul

    Recomandările pentru testul ECG de efort ca reevaluare de rutină la pacienţii cu angină stabilă cronică:

    Clasa IIb

    1. Testul ECG de efort periodic de rutină în absenţa modificărilor clinice (nivel de evidenţă C)

    7.3. Testul de efort în combinaţie cu imagistica

    Tehnicile imagistice de stres stabilite sunt ecocardiografia şi scintigrafia de perfuzie. Ambele pot fi folosite în combinaţie fie cu stres-ul de efort sau stres-ul farmacologic şi au fost multe studii care au evaluat utilitatea lor atât în evaluarea prognosticului cât şi a diagnosticului în ultimele decade. Noile tehnici imagistice de stres includ MRI de stres, care, din motive ce şin de logistică, este mai frecvent folosită utilizând stres-ul farmacologic decât cel prin efort fizic.

    Tehnicile imagistice de stres au câteva avantaje asupra testelor de efort ECG convenţional, inclusiv performanţa de diagnostic superioară (Tabel 6) pentru detecţia bolii coronariene obstructive, capacitatea de a cuantifica şi localiza ariile de ischemie şi de a furniza informaţii cu rol diagnostic în prezenţa ECG-ului cu modificări de repaus sau în cazul pacienţilor care nu pot efectua efort fizic.

    Tehnicile imagistice sunt frecvent preferate la pacienţi cu PCI în antecedente sau CABG (by-pass aorto-coronarian) din cauza capacităţii lor superioare de a localiza ischemia. La pacienţii cu leziuni coronariene intermediare confirmate angiografic, evidenţierea ischemiei în teritoriul afectat este predictivă de evenimente viitoare, în timp ce un test de stres imagistic negativ poate fi folosit pentru a defini pacienţii cu un risc cardiac scăzut.

    Testul de efort şi ecografia. Ecografia de stres prin efort (exerciţiu) a fost dezvoltată ca o alternativă la testul de efort «clasic» şi ca investigaţie adiţională pentru a stabili prezenţa sau localizarea şi extensia ischemiei miocardice în timpul stres-ului.

    Un ECG de repaus este achiziţionat înainte ca un test de efort limitat de simptome să fie efectuat, cel mai frecvent utilizând o bicicletă ergometrică, cu imagini ulterioare achiziţionate în timpul fiecărui stagiu de efort şi la vârful de efort. Aceasta poate reprezenta o provocare din punct de vedere tehnic.

    Tabel 6 Sumarul caracteristicilor testelor de investigaţii folosite în diagnosticul anginei stabile

*T*

                                                       Diagnosticul BAC

                                                  ────────────────────────────

                                                  Sensibilitate  Specificitate

                                                         (%)         (%)

───────────────────────────────────────────────────────────────────────────────

ECG de efort                                                68          77

Ecografia de efort                                       80-85       84-86

Perfuzia miocardică de efort                             85-90       70-75

Ecografia de stres cu dobutamină                         40-100      62-100

Ecografia de stres cu vasodilatatoare                    56-92       87-100

Perfuzia miocardica de stres cu vasodilatatoare          83-94       64-90

───────────────────────────────────────────────────────────────────────────────

*ST*

    Sensibilitatea şi specificitatea pentru detecţia bolii coronariene semnificative sunt în limite similare cu cele descrise pentru scintigrafia de perfuzie prin stres fizic, sensibilitate 53-93%, specificitate 70-100%, deşi ecografia de stres tinde să fie mai puţin sensibilă şi mai specifică decât scintigrafia de perfuzie de stres. În funcţie de meta-analiză, sensibilitatea totală şi specificitatea ecografiei de stres sunt raportate ca fiind între 80-85 şi 84-86%. Progresele tehnologice recente includ îmbunătăţirea în definirea marginii miocardice cu utilizarea agenţilor de contrast pentru a facilita identificarea anomaliilor regionale de mişcare ale pereşilor miocardici şi folosirea agenţilor injectabili pentru imagistica perfuziei miocardice. Progresele făcute în Doppler-ul tisular şi imagistica ratei de străin sunt şi mai promiţătoare.

    Imagistica prin Doppler tisular permite cuantificarea regională a motilităţii miocardice (velocitatea) şi strain-ul, iar imagistica prin rata de strain permite determinarea deformării regionale, strain-ul fiind diferenţa de velocitate dintre regiunile adiacente şi rata de strain fiind diferenţa per unitate de lungime.

    Imagistica prin Doppler tisular şi prin rata de strain au îmbunătăţit performanţele diagnostice ale ecografiei de stres prin îmbunătăţirea capacităţii ecocardiografiei de a detecta ischemia în fazele incipiente ale cascadei ischemice. Din cauza naturii cantitative a tehnicilor, variabilitatea inter-operatori şi subiectivitatea în interpretarea rezultatelor sunt de asemenea reduse. Astfel, Doppler-ul tisular şi imagistica prin rata de strain sunt de aşteptat să completeze tehnicile ecocardiografice curente folosite pentru detecţia ischemiei şi să îmbunătăţească acurateţea şi reproductibilitatea ecografiei de stres.

    Există de asemenea dovezi că imagistica prin Doppler tisular poate îmbunătăţi utilitatea prognostică a ecografiei de stres.

    Testul de efort cu scintigrafia miocardică de perfuzie. 201 Th şi 99m Tc radioactivi sunt trasorii cei mai folosiţi, împreună cu tomografia computerizată cu emisie de pozitroni (SPECT), în asociaţie cu un test de efort limitat de simptome efectuat fie pe covor rulant sau pe bicicletă ergometrică. Deşi iniţial pentru scintigrafia miocardică de perfuzie au fost folosite imagini planare cu achiziţii multiple, ele au fost înlocuite pe scara largă cu SPECT, care este superioară din punctul de vedere al localizării, cuantificării şi calităţii imaginii. Indiferent de trasorul radioactiv folosit, scintigrafia de perfuzie SPECT este efectuată pentru a reda imagini ale captării regionale a trasorului care reflectă fluxul sangvin miocardic regional. Prin această tehnică, hipoperfuzia miocardică este caracterizată de o captare redusă a trasorului în timpul stres-ului în comparaţie cu captarea în repaus. Captarea crescută a trasorului în câmpurile pulmonare identifică pacienţii cu boală coronariană severă şi extensivă şi disfuncţie ventriculară indusă de stres. Perfuzia SPECT oferă o predicţie cu specificitate şi sensibilitate mai mare pentru prezenţa bolii coronariene decât testul de efort ECG. Fără corecţia erorilor, sensibilitatea raportată a scintigrafiei de stres a fost cuprinsă între 70-98% şi specificitatea între 40-90%, cu valori medii în jur de 85-90% şi 70-75%, în funcţie de meta-analiză.

    Testul farmacologic de stres asociat cu tehnicile imagistice. Deşi folosirea imagisticii de efort este preferabilă acolo unde este posibil, deoarece oferă o reproducere mult mai fiziologică a ischemiei şi evaluarea simptomelor, stres-ul farmacologic poate fi de asemenea folosit. Testul de stres farmacologic utilizat fie cu scintigrafia de perfuzie fie cu ecografia este indicat la pacienţii care nu pot depune efort fizic sau poate fi folosit ca alternativă la testul de efort. Există două modalităţi de a obţine acest lucru: fie (i) infuzia de medicamente simpatomimetice cum este dobutamina, în doze progresiv crescânde, care cresc consumul miocardic de oxigen şi mimeaza efectul exerciţiului fizic; sau (ii) infuzia de vasodilatatoare coronariene (exemplu adenozina sau dipiridamol) care determină apariţia unui contrast între regiunile irigate de artere coronariene cu stenoze hemodinamic semnificative, unde perfuzia va creşte mai puţin sau poate chiar să scadă (fenomen de furt coronarian).

    În general, stres-ul farmacologic este sigur şi bine tolerat de către pacienţi, cu complicaţii majore cardiace (inclusiv tahicardia ventriculară susţinută) apărând într-un caz la 1500 teste cu dipiridamol sau în unul la 300 de teste cu dobutamină. O atenţie deosebită trebuie acordată faptului ca pacienţii care primesc vasodilatatoare (adenozină sau dipiridamol) să nu primească deja dipiridamol pentru efectul antiagregant sau în alte scopuri, iar cofeina trebuie evitată cu 12-24 de ore înaintea studiului deoarece interferă cu metabolismul acestor substanţe. Adenozina poate precipita bronhospasmul la indivizii astmatici, dar în astfel de cazuri dobutamina poate fi folosită ca alternativă. Dobutamina nu produce o creştere în fluxul coronarian atât de puternică ca stres-ul vasodilatator, care reprezintă o limitare pentru scintigrafia de perfuzie. Astfel, pentru această tehnică dobutamina este rezervată pacienţilor care nu pot depune efort fizic sau au o contraindicaţie pentru testul cu vasodilatatoare. Performanţa diagnostică a perfuziei de stres farmacologic şi a ecografiei de stres sunt astfel similare cu cele ale tehnicilor imagistice de efort. Sensibilitatea şi specificitatea raportată pentru ecografia de stres cu dobutamină variază intre 40-100% şi 62-100% şi, respectiv, între 56-92% şi 87-100% pentru testul cu vasodilatatoare. Sensibilitatea şi specificitatea pentru detecţia bolii coronariene prin SPECT cu adenozină variază între 83-94% şi 64-90%.

    Ca o concluzie, ecografia de stres şi scintigrafia de perfuzie, folosind stres-ul farmacologic sau prin efort au aplicaţii similare. Alegerea folosirii uneia sau alteia dintre tehnici depinde în mare măsură de condiţiile locale. Avantajele ecografiei de stres asupra scintigrafiei de perfuzie de stres includ o mai mare specificitate, posibilitatea unei evaluări extensive a anatomiei şi a funcţiei cardiace, o disponibilitate mai mare şi un cost mai redus, plus faptul că nu presupune iradierea pacientului. Totuşi, 5-10% dintre pacienţi au o fereastră ecografică inadecvată, iar o pregătire specială pe lângă pregătirea ecografică este necesară pentru a realiza şi a interpreta corect o ecografie de stres. Scintigrafia nucleară necesită de asemenea pregătire specială. Dezvoltarea tehnicilor ecografice cantitative cum sunt imagistica prin Doppler tisular este un pas înainte pentru a creşte corectitudinea metodei.

    Diagnosticul non-invaziv al bolii coronariene la pacienţii cu bloc major de ramură stângă sau cu pacemaker permanent rămâne o provocare atât pentru ecografia cât şi pentru scintigrama de perfuzie de stres, deşi imagistica de stres prin perfuzie este mai puţin specifică în acest caz. O acurateţe foarte mică este raportată atât pentru perfuzia de stres cât şi pentru ecografia de stres la pacienţii cu disfuncţie ventriculară stângă şi bloc major de ramură stângă. Ecografia de stres s-a dovedit a avea valoare prognostică, chiar în prezenţa blocului major de ram stâng.

    Deşi există dovezi care să susţină superioritatea tehnicilor imagistice de stres asupra testului de efort ECG în ceea ce priveşte performanţele diagnostice, costurile utilizării unui test de stres imagistic ca primă linie de investigaţie la toţi pacienţii sunt considerabile. Nu există limitare în ceea ce priveşte costul financiar imediat al fiecărui test individual, iar unele analize de cost-eficienta au fost favorabile în anumite situaţii. Dar alţi factori, cum sunt disponibilitatea limitată, cu timpi de aşteptare mari pentru pacienţi, trebuie luată în considerare. Distribuţia resurselor şi pregătirea adecvată pentru a oferi acces tuturor pacienţilor sunt considerabile, iar beneficiile obţinute prin înlocuirea unui test ECG de efort cu un test imagistic de stres la toţi pacienţii nu sunt suficient de mari pentru a garanta recomandarea unui test imagistic de stres ca prima linie de investigate universală. Totuşi, imagistica prin stres joacă un rol important în evaluarea pacienţilor cu probabilitate pre-test de boală mică, în special femeile, atunci când testul de efort este neconcludent, în selectarea leziunilor pentru revascularizare şi în evaluarea ischemiei după revascularizare. Imagistica prin stres farmacologic poate fi folosită în identificarea miocardului viabil la pacienţi selectaţi cu boală coronariană şi disfuncţie ventriculară la care o decizie de revascularizare este bazată pe prezenţa miocardului viabil. O descriere completă a metodelor de detectare a viabilităţii este dincolo de scopul acestor ghiduri, dar o sinteză a acestor tehnici imagistice pentru detecţia miocardului hibernant a fost publicată anterior de un grup de lucru al ESC. În concluzie, deşi tehnicile imagistice de stres pot permite evaluarea cu acurateţe a modificărilor în ceea ce priveşte localizarea şi extensia ischemiei în timp şi ca răspuns la tratament, imagistica de stres efectuată periodic, în absenţa oricăror schimbări în statusul clinic al pacientului, nu este recomandată de rutină.

    Recomandări pentru folosirea testului de efort cu tehnicile imagistice (fie ecografia sau perfuzia) în evaluarea diagnostică iniţială a anginei

    Clasa I

    1. Pacienţi cu modificări pe ECG-ul de repaus, BRS, subdenivelare de ST >1mm, ritm de pacemaker sau WPW care împiedică interpretarea corectă a modificărilor ECG în timpul stres-ului (nivel de evidenţă B)

    2. Pacienţi cu ECG de efort neconcludent dar cu toleranta la efort rezonabilă, care nu au probabilitate mare de boală coronariană semnificativă şi la care există încă dubii diagnostice (nivel de evidenţa B)

    Clasa IIa

    1. Pacienţi cu revascularizare anterioară (PCI sau CABG) la care localizarea ischemiei este importantă (nivel de evidenţa B)

    2. Ca o alternativă la ECG-ul de efort la pacienţi acolo unde resursele financiare o permit (nivel de evidenţa B)

    3. Ca o alternativă la ECG-ul de efort la pacienţi cu probabilitate mica pre-test de boală, cum sunt femeile cu dureri toracice atipice (nivel de evidenţa B)

    4. Pentru a evalua severitatea funcţională a leziunilor intermediare la angiografia coronariană (nivel de evidenţa C)

    5. Pentru localizarea ischemiei atunci când se plănuiesc opţiunile de revascularizare la pacienţi care au efectuat deja coronarografia (nivel de evidenţa B)

    Recomandări pentru folosirea stres-ului farmacologic cu tehnicile imagistice (fie ecografia sau perfuzia) în evaluarea diagnostică iniţială a anginei

    Indicaţii de clasa I, IIa şi IIb ca mai sus dacă pacientul nu poate efectua efort fizic.

    Rezonanţa magnetică cardiacă de stres. Testarea de stres prin RMC asociată cu infuzia de dobutamină poate fi utilizată pentru a detecta anomalii de mişcare a pereşilor cardiaci induse de ischemie. Tehnica se compară în mod favorabil cu ecografia de stres cu dobutamină (ESD) din cauza calităţii mai bune a imaginii. Astfel, RMC de stres cu dobutamină a fost dovedită a fi foarte eficientă în diagnosticul bolii coronariene la pacienţi care nu sunt eligibili pentru ecografia cu dobutamină. Studiile prospective după RMC cu dobutamină arată o rată a evenimentelor redusă când RMC cu dobutamină este normală.

    Perfuzia miocardică prin RMC realizează actual o imagine ventriculară completă folosind imagistica multi-slice. Analiza este fie vizuală, pentru identificarea ariilor cu semnal redus, sau asistată pe calculator, cu cuantificarea pantei de creştere a semnalului miocardic în timpul primului pasaj. Deşi perfuzia cu RMC este încă în curs de dezvoltare pentru aplicarea în practica clinică, rezultatele sunt deja foarte bune în comparaţie cu angiografia coronariană cu raze X, PET şi SPECT.

    Recent, o comisie de studiu care a revizuit indicaţiile curente pentru RMC i-au acordat indicaţie de clasa II pentru motilitatea peretelui şi imagistica de perfuzie (Clasa II - proceduri ce pot aduce informaţii clinice relevante şi este frecvent utilă pacientului; alte tehnici pot furniza informaţii similare; susţinut de date din literatură limitate).

    7.4. Ecocardiografia de repaus

    Ecografia bidimensională şi Doppler de repaus este utilă pentru detectarea sau excluderea altor afecţiuni cum ar fi cele valvulare sau cardiomiopatia hipertrofică drept o cauză a simptomelor şi pentru a evalua funcţia ventriculară. Din raţiuni pur diagnostice, ecografia este folositoare la pacienţi cu sufluri cardiace, istoric şi modificări ECG compatibile cu cardiomiopatia hipertrofică sau infarct în antecedente, simptome sau semne de insuficienţa cardiacă. Rezonanţa magnetică cardiacă poate fi utilizată de asemenea pentru a defini anomalii structurale cardiace şi evaluarea funcţiei ventriculare, dar utilizarea de rutină în acest scop este limitată de disponibilităţi.

    Prevalenţa reală a insuficienţei cardiace diastolice izolate este dificil de cuantificat din cauza heterogenităţii definiţiilor acesteia şi variabilităţii în populaţiile studiate. Studiile comunitare arată o asociere independentă între insuficienţa cardiacă diastolică şi istoricul de boală cardiacă ischemică, inclusiv angină, întărind rolul utilizării ecocardiografiei la toţi pacienţii cu angină şi semne sau simptome de insuficienta cardiacă. Ecocardiografia de repaus la populaţia cu angină stabilă şi fără insuficienta cardiacă poate identifica disfuncţia diastolică nediagnosticată până atunci. Progresele recente în imagistica de Dopller tisular şi măsurarea ratei de strain au îmbunătăţit semnificativ posibilitatea de a studia funcţia diastolică dar implicaţiile clinice ale disfuncţiei diastolice izolate în termen de tratament sau prognostic sunt mai puţin clar definite. Funcţia diastolică se poate îmbunătăţi în urma tratamentului antiischemic. Totuşi, tratarea disfuncţiei diastolice ca prima ţintă de tratament în angina stabilă nu este încă verificată. Nu există nici o indicaţie pentru folosirea repetată, regulată a ecocardiografiei de repaus la pacienţi cu angină stabilă necomplicată în absenţa modificării stării clinice.

    Deşi beneficiile diagnostice ale evaluării structurii şi funcţiei cardiace la pacienţii cu angină sunt concentrate în subgrupuri specifice, estimarea funcţiei ventriculare este extrem de importantă în stratificarea riscului, caz în care ecografia cardiacă (sau metode alternative pentru evaluarea funcţiei ventriculare) au indicaţii mult mai lărgite.

    Recomandările pentru folosirea ecocardiografiei ca evaluare iniţială de diagnostic pentru angină

    Clasa I

    1. Pacienţi cu auscultaţie anormală sugestivă de boală cardiacă valvulară sau cardiomiopatie hipertrofică (nivel de evidenţă B)

    2. Pacienţi suspectaţi de insuficienta cardiacă (nivel de evidenţă B)

    3. Pacienţi cu infact miocardic în antecedente (nivel de evidenţă B)

    4. Pacienţi cu bloc major de ram stâng, unde Q sau alte modificări ECG patologice, inclusiv hipertrofie ventriculară stângă (nivel de evidenţă C)

    7.5. Monitorizarea ECG ambulatorie

    Monitorizarea ECG ambulatorie (Holter) poate evidenţia ischemia miocardică în timpul activităţilor normale "zilnice", dar rar aduce informaţii diagnostice mai importante la pacienţii cu angină cronică stabilă comparativ cu testul de efort. Ischemia silenţioasă detectată ambulatoriu a fost dovedită a fi predictor de evenimente coronariene adverse şi există dovezi contradictorii în ceea ce priveşte faptul că supresia ischemiei silenţioase la pacienţii cu angină stabilă îmbunătăţeşte prognosticul. Semnificaţia ischemiei silenţioase în acest context este diferită de cea din angina instabilă, unde s-a demonstrat că ischemia silenţioasă recurentă este predictivă pentru un eveniment coronarian advers. Studiile prognostice în angina stabilă identifică ischemia silenţioasă în timpul monitorizării ambulatorii ca un marker de evenimente clinice severe (infarct miocardic fatal şi non-fatal) doar la pacienţii atent selectaţi cu ischemie detectabilă la testul de efort, şi există puţine dovezi pentru a susţine folosirea ei de rutină ca unealtă de prognostic în evaluarea clinică.

    Monitorizarea ambulatorie poate avea un rol la pacienţii la care este suspectată angina vasospastică. În sfârşit, la pacienţii cu angină stabilă suspectaţi de aritmii majore, monitorizarea Holter este o metodă importantă de diagnostic al acestor aritmii. Monitorizarea ECG ambulatorie repetată ca metodă de evaluare a pacienţilor cu angină cronică stabilă nu este recomandată.

    Recomandări pentru monitorizarea ECG ambulatorie pentru evaluarea diagnostică iniţială a anginei

    Clasa I

    1. Angina cu aritmie suspectată (nivel de evidenţă B)

    Clasa IIa

    1. Suspectarea anginei vasospastice (nivel de evidenţă C)

    8. TEHNICILE NON-INVAZIVE PENTRU EVALUAREA CALCIFICĂRILOR CORONARIENE ŞI ANATOMIA CORONARIANĂ

    Tomografia computerizată. Deşi rezoluţia spaţială şi artefactele date de mişcare au reprezentat de mult timp factori limitatori în tomografia computerizată (TC) pentru imagistica cardiacă, au fost făcute progrese considerabile tehnologice în ultimii ani pentru a depaşi aceste limite. Au fost dezvoltate două modalităţi de imagistică TC pentru îmbunătăţirea rezoluţiei spaţiale şi temporale: TC ultra-rapidă sau cu undă de electroni (electron beam CT - EBCT) şi multi-detectorul sau multi-slice TC (MDTC). Ele au fost însoţite de progrese în procesarea software pentru a facilita interpretarea imaginilor achiziţionate.

    Ambele tehnici au fost validate ca fiind eficiente în detectarea calcificărilor pe coronare şi cuantificarea extensiei calcificărilor coronariene. Scorul Agatston, cel mai folosit, este bazat pe aria şi densitatea plăcilor calcificate. Este calculat de un soft specific şi este folosit pentru a cuantifica extensia calcificărilor coronariene.

    Calciul este depozitat în plăcile aterosclerotice din arterele coronare. Calcificările coronariene cresc cu vârsta şi au fost dezvoltate nomograme pentru a facilita interpretarea scorurilor de calciu raportat la valorile aşteptate pentru o anumită vârstă şi un anumit sex. Extensia calcificărilor coronariene se corelează mult mai intens cu încărcătura plăcii decât localizarea şi severitatea stenozelor. Astfel, în studiile populaţionale, detectarea calciului coronarian poate identifica pacienţii aflaţi la risc înalt de boală coronariană semnificativă, dar evaluarea calcificării coronariene nu este recomandată de rutină pentru pacienţii cu angină cronică stabilă.

    Timpii de achiziţie a imaginilor şi rezoluţia pentru EBCT şi MDCT au fost scurtaţi într-atât încât arteriografia coronariană CT poate fi efectuată prin injectarea intravenoasă a agenţilor de contrast. MDTC sau TC multi-slice par să fie cele mai promiţătoare tehnici în termeni de imagistică non-invazivă coronariană, cu studii preliminare arătând o definire excelentă şi posibilitatea examinării peretelui arterial şi a caracteristicilor plăcii. Sensibilitatea şi specificitatea (segment-specifice) a angiografiei CT pentru detectarea bolii coronariene a fost raportată ca fiind 95 şi, respectiv, 98%, folosind scannere CT de 16 slide-uri. Studii folosind un scanning detector cu 64 de slide-uri au determinat sensibilităţi şi specificităţi de 90-94% şi, respectiv, de 95-97%, şi, important, o valoare predictivă negativă de 93-99%. Arteriografia CT non-invazivă este extrem de promiţătoare pentru perspectiva evaluării diagnostice a bolii coronariene. Utilizarea optimală a acestei tehnologii rapid progresive va implica ambele discipline, cardiologică cât şi radiologică, cea cardiologică fiind implicată în selecţia pacienţilor care necesită investigarea prin această metodă şi managementul adecvat în funcţie de rezultate. În prezent, deşi acurateţea diagnostică a acestei tehnici a fost confirmată, utilitatea prognosticului, locul exact în ierarhia investigaţiilor în angina stabilă, nu a fost încă complet definit. O sugestie pentru folosirea ei ar fi la pacienţii cu o probabilitate pre-test de boala scăzută (<10%) cu un test funcţional echivoc (test ECG de efort sau imagistica de stres).

    Recomandările pentru folosirea angiografiei CT în angina stabilă

    Clasa IIb

    1. Pacienţi cu o probabilitate pre-test de boală mică (<10%), cu un test ECG de efort sau test imagistic de stres neconcludent (nivel de evidenţă C)

    Angiografia prin rezonanta magnetică. Similar tomografiei computerizate, progresele în tehnologia rezonanţei magnetice permit efectuarea neinvazivă a arteriografiei coronariene de contrast prin rezonantă magnetică şi menţin posibilitatea caracterizării plăcii. Avantajele tehnicii includ capacitatea considerabilă pentru evaluarea anatomiei cardiace în totalitate şi a funcţiei. Totuşi, în prezent ea nu poate fi privită decât ca o modalitate valoroasă pentru cercetare şi nu este recomandată pentru practica clinică de rutina în evaluarea diagnostică a anginei stabile.

    9. TEHNICI INVAZIVE PENTRU EVALUAREA ANATOMIEI CORONARIENE

    9.1. Arteriografia coronariană

    Arteriografia coronariană este de obicei sub-utilizată ca parte a testelor pentru stabilirea unui diagnostic şi stabileşte şi opţiunile terapeutice. Testele non-invazive pot stabili probabilitatea bolii coronariene obstructive cu un grad acceptabil de acurateţe şi, astfel, stratificarea riscului poate fi folosită pentru determinarea necesităţii coronarografiei în scopul stratificării viitoare a riscului. Totuşi, poate fi contraindicată din motive de invaliditate sau comorbidităţi severe sau poate oferi rezultate neconcludente. După un stop cardiac resuscitat sau aritmii ventriculare maligne, un diagnostic definitiv cu privire la prezenţa sau absenţa bolii coronariene este util în ceea ce priveşte conduita ulterioară. În plus, testele non-invazive nu permit evaluarea oportunităţii pentru revascularizare care poate fi considerată pentru indivizii simptomatici drept factor de prognostic. Arteriografia coronariană deţine o poziţie fundamentală în investigarea pacienţilor cu angina stabilă, ea furnizând informaţii corecte cu privire la anatomia coronariană, cu identificarea prezenţei sau absenţei stenozei intracoronariene, defineşte opţiunile terapeutice (eligibilitatea pentru tratament medicamentos sau revascularizare miocardică) şi determină prognosticul. Metodele folosite pentru realizarea angiografiei coronariene sau îmbunătăţit substanţial, ducând la reducerea ratei complicaţiilor şi externarea mai rapidă. Rata compozită a complicaţiilor majore asociate cu cateterizarea diagnostică de rutină este între 1 şi 2%.

    Rata compozită a decesului, infarctului miocardic sau accidentului vascular cerebral este în jur de 0,1-0,2%.

    9.2. Ultrasonografia intracoronariană

    Ultrasonografia intracoronariană este o tehnică care permite obţinerea de imagini din interiorul vaselor coronariene prin trecerea unui cateter cu ultrasunete prin lumenul coronarian. Ultrasonografia intravasculară permite măsurarea cu acurateţe a diametrului lumenului coronarian, evaluarea leziunilor eccentrice şi a remodelării Glagoviene şi cuantificarea depozitelor de aterom şi de calciu. Permite, de asemenea, evaluarea detaliată a leziunilor ţintă susceptibile de a fi tratate intervenţional, plasarea stenturilor, apoziţia şi expansiunea lor şi vasculopatia de transplant. Tehnologia a adus avantaje în ceea ce priveşte informaţiile despre placa aterosclerotică şi progresia ei, oferind o evaluare cantitativă şi calitativă a anatomiei coronariene substanţial îmbunătăţită comparativ cu arteriografia de contrast şi, fără îndoială, are un rol important în evaluarea clinică specializată, în special în ceea ce priveşte intervenţia pe arterele coronare. Totuşi, este o investigaţie utilizată adecvat în condiţii clinice specifice şi în scop de cercetare mai mult decât ca o primă linie de investigaţie pentru boala coronariană.

    9.3. Evaluarea invazivă a severităţii funcţionale a leziunilor coronariene

    Severitatea funcţională a leziunilor coronariene vizualizate angiografic poate fi evaluată invaziv prin metode de măsurare fie a vitezei fluxului coronarian (rezerva vasodilatatoare coronariană) sau rezerva fracţională a presiunii de flux intracoronarian (RFF). Ambele tehnici implică inducerea hiperemiei prin injectarea intracoronariană de agenţi vasodilatatori. Rezerva coronariană vasodilatatoare (RCV) este raportul dintre vitezele fluxului în condiţii de hiperemie şi cele din condiţii bazale şi reflectă rezistenţa la flux prin arterele epicardice şi patul coronarian corespondent. Este dependent de microcirculaţie precum şi de severitatea leziunii la nivelul vaselor epicardice. RFF este calculată ca raportul dintre presiunea distală coronariană şi presiunea în aortă măsurată în timpul hiperemiei maximale. O valoare normală pentru RFF este de 1,0 indiferent de statusul microcirculaţiei şi o RFF <0,75 este întotdeauna patologică.

    Măsurătorile fiziologice pot facilita diagnosticul în cazul stenozelor intermediare angiografic (estimate vizual la 30-70%). Măsurarea RFF au fost dovedite a fi utile în diferenţierea pacienţilor cu prognostic bun pe termen lung (de exemplu pacienţi cu RFF >0,75) care nu au nevoie de revascularizare şi pacienţii care necesită revascularizare (pacienţi cu RFF <0,75), dar această investigaţie este cel mai bine rezervată pentru circumstanţe clinice specifice sau în deciderea oportunităţii de revascularizare mai degrabă decât pentru uzul de rutină.

    Recomandările pentru efectuarea arteriografiei coronariane în scopul stabilirii unui diagnostic în angina stabilă

    Clasa I

    1. Angină stabilă severă (Clasa 3 sau mai mult a Clasificării Societăţii Canadiene de Cardiologie), cu o probabilitate pre-test de boală mare, mai ales dacă simptomele nu răspund la tratament medical (nivel de evidenţă B)

    2. Supravieţuitorii unei opriri cardiace (nivel de evidenţă B)

    3. Pacienţi cu aritmii ventriculare severe (nivel de evidenţă C)

    4. Pacienţi trataţi anterior prin revascularizare miocardică (PCI, CABG) care dezvoltă recurenţa timpurie sau angină moderate sau severă (nivel de evidenţă C)

    Clasa IIa

    1. Pacienţi cu un diagnostic neconcludent la testarea non-invazivă sau rezultate contradictorii provenite din diverse metode non-invazive, aflaţi la risc intermediar sau înalt de boală coronariană (nivel de evidenţă C)

    2. Pacienţi cu un risc crescut de restenoză după PCI dacă PCI a fost efectuată la nivelul unei leziuni cu localizare prognostică (nivel de evidenţă C)

    10. STRATIFICAREA RISCULUI

    Prognosticul pe termen lung al anginei stabile este variabil şi opţiunile terapeutice s-au extins considerabil, de la simplul control al simptomelor la strategii potente şi deseori costisitoare pentru a îmbunătăţi prognosticul. Când se discută despre stratificarea riscului în angina stabilă, termenul de risc se referă în primul rând la riscul morţii cardio-vasculare şi infarct miocardic, sau, în alte cazuri, există end-point-uri mai largi. Procesul de stratificare a riscului serveşte unui scop dual, de a facilita un răspuns informat la întrebări legate de prognostic din partea pacienţilor, a angajatorilor, a asiguratorilor, specialist non-cardiologi luând în considerare opţiunile de tratament pentru situaţii de comorbiditate, şi, în al doilea rând, în asistarea alegerii tratamentului adecvat.

    Pentru anumite opţiuni de management, în mod particular revascularizarea şi/sau terapia medicamentoasă intensă, beneficul pe prognostic este numai aparent în subgrupurile cu risc crescut, cu limitări în ceea ce priveşte beneficiile la cei la care prognosticul este deja bun. Acest fapt cere identificarea acelor pacienţi aflaţi la riscul cel mai înalt, şi, astfel, cei ce vor beneficia cel mai mult de pe urma unui tratament agresiv, timpuriu în evaluarea anginei stabile.

    O mortalitate cardio-vasculară la 10 ani de >5% (> 0,5% pe an) este determinate a fi de risc înalt în scopul implementării ghidurilor de prevenţie primară. Totuşi, nivelele absolute a ceea ce constituie risc înalt şi risc scăzut nu sunt definite clar la pacienţii cu boală cardio-vasculară stabilită. Această problemă este legată de dificultăţile întâmpinate în compararea sistemelor de predicţie a riscului în diferite populaţii, determinând acurateţea stabilirii riscului individual, şi sinteza multiplelor componente ale riscului, de multe ori studiate separat, într-un cadru estimativ al riscului pentru un individ. Adăugate la percepţia publică şi profesională, aflată în continuă evoluţie, a ceea ce constituie risc înalt sau scăzut în ultimele patru-cinci decade (de când mulţi dintre predictorii de risc au fost dovediţi), motivele pentru această lipsă de definire nu sunt uşor de depăşit.

    Oricum, în aşteptarea dezvoltării unui model de predicţie a riscului stabil, care să includă toate aspectele potenţiale ale stratificării riscului, există o abordare alternativă pragmatică, bazată pe datele din studii clinice. Problemele inerente legate de bias-uri atunci când se face interpretarea şi generalizarea datelor din studii trebuiesc recunoscute, dar astfel de date oferă o estimare a nivelelor de risc absolut obţinute cu tratamentul convenţional modern, chiar la pacienţii cu boală vasculară dovedită. Aceasta în schimb facilitează o estimare a ceea ce poate fi acceptat ca constituind risc înalt, mic şi intermediar în încercarea de a stabili pragul între investigaţiile invazive şi terapia farmacologică intensivă.

    Figura 1 - Mortalitatea cardiovasculară şi infarctul miocardic în trialurile recente privind boala coronariană stabilă sau angina: CAMELOT, PEACE, ACTION, EUROPA, HOPE^IONA şi MICRO-HOPE*)

--------------

    NOTĂ(CTCE)

    *) Figura 1 - Mortalitatea cardiovasculară şi infarctul miocardic în trialurile recente privind boala coronariană stabilă sau angina: CAMELOT, PEACE, ACTION, EUROPA, HOPE^IONA şi MICRO-HOPE, se găseşte în Monitorul Oficial al României, Partea I, nr. 608 bis din 3 septembrie 2009, la pag. 188 - (a se vedea imaginea asociată).

    Tabel 7 Sumarul recomandarilor pentru investigatiile de rutina noninvazive în evaluarea anginei stabile

*T*

────────────────────────────────────────────────────────────────────────────────

Test                                   Pentru diagnostic     Pentru prognostic

                                       ─────────────────────────────────────────

                                       Clasa de    Nivel de Clasa de    Nivel de

                                       recomandări evidenţă recomandări evidenţă

────────────────────────────────────────────────────────────────────────────────

                               Teste de laborator

Hemoleucoerama conroeta. creatinina          I        C          I        B

Glicemie a jeune                             I        B          I        B

Profil lipidic a jeune                       I        B          I        B

Proteina C-Hs reactivă, homocisteina,

lp(a), apoA şi apoB                         IIb       B         IIb       B

                                      ECG

Evaluare iniţială                            I        C          I        B

În timpul episodului de angină               I        B

ECG de rutină periodic la vizite

succesive                                   IIb       C         IIb       C

                          Monitorizare ambulatorie ECG

Suspiciune de aritmie                        I        B

Suspiciune de angina vasospastică            va       C

Suspiciune de angina cu test de

efort normal                                 ma       C

                                  Radiosrafie

Suspiciune de insuficienta cardiacă

sau ascultaţie cardiacă anormală             I        B          I        B

Suspiciune de boală pulmonară

semnificativă ecocardiografie                I        B

Suspiciune de insuficienta cardiacă,

ascultaţie anormală ECG anormal,

unde Q, bloc de ramură şi modificări

ST semnificative                             I        B          I        B

Infarct miocardic precedent                  I        B

Hipertensiune sau diabet zaharat             I        C          I        B/C

Pacienţi cu risc scăzut sau intermediar

la care nu se va evalua printr-o metodă

alternativă funcţia VS                                           IIaC     C

                               Test de efort ECG

De prima linie pentru evaluare initială,

cu excepţia situaţiei în care nu poate

efectua efort fizic/ECGneevaluabiL           I        B          I        B

Pacienţi cu BCI cunoscută şi deteriorare

semnificativă în simptome                                        I        B

Testare periodică de rutină după controlul

anginei                                     IIb       C         IIb       C

              Tehnici imagistice de efort (eco sau radionuclidice)

Evaluare iniţiala la pacienţii cu ECG

neinterpretabil                              I        B          I        B

Pacienţi cu test de efort neconcludent

(dar toleranţă la efort adecvată)            I        B          I        B

Angina post-revascularizare                 IIa       B         IIa       B

Identificarea localizării ischemiei

pentru planificarea revascularizării        IIa       B

Evaluarea severităţii funcţionale a

leziunilor intermediare arteriografic       IIaC      C

                    Tehnici imagistice de stres farmacologic

Pacienţi incapabili sa presteze efort fizic  I        B          I        B

Pacienţi cu test de efort neconcludent

datorită proastei toleranţe la efort         I        B          I        B

Evaluarea viabilităţii miocardice           IIa       B

Alte indicaţii pentru efort imagistic

unde facilităţile locale favorizează

stresul farmacologic în defavoarea

de stresului de efort                       IIa       B         IIa       B

                         Arteriografie CT non-invazivă

Pacienţi cu probabilitate scăzută de

boală şi test de stres pozitiv sau

neconcludent                                IIbC      C

────────────────────────────────────────────────────────────────────────────────

*ST*

    10.1. Stratificarea riscului prin evaluare clinică

    Istoricul clinic şi examinarea fizică oferă informaţi prognostice foarte importante. Electrocardiograma poate fi inclusă în stratificarea riscului la acest nivel, şi rezultatele probelor de laborator discutate în capitolul precedent pot modifica riscul estimat. Diabetul zaharat, hipertensiunea arterială, fumatul curent, şi valorile crescute ale colesterolemiei (netratate sau persistent crescute sub tratament ) s-au dovedit a fi predictive pentru un prognostic nefavorabil la pacienţii cu angina stabilă sau cu boală cardiacă ischemică (BCI) dovedită.. Vârsta avansată este un factor important, ca şi antecedente de infarct miocardic, simptome şi semne de insuficienta cardiacă, paternul (debut recent sau progresiv) şi severitatea anginei, în special în absenţa răspunsului la tratament.

    Pryor şi col au studiat un total de 1030 pacienţi din ambulatoriu consecutivi, îndrumaţi pentru examinare non-invazivă, cu suspiciunea de boală coronariană ischemică; informaţiile obţinute din istoricul iniţial, examen fizic, ECG, şi radiografie toracică au fost folosite pentru a prezice anatomia coronariană, probabilitatea de boală coronariană semnificativă, boala severă, şi afectare semnificativă de trunchi coronarian stâng şi estimarea supravieţuirii la 3 ani. Datele estimative au fost comparate cu cele bazate pe testul de efort ECG comparativ cu testul de efort, evaluare iniţială a fost uşor superioară în a distinge pacienţii cu şi fără BCI şi a fost similară în a identifica pacienţii cu risc crescut de deces sau cu boală anatomic severă. Deşi, o mare parte din informaţii obţinute de clinicieni în evaluarea iniţială sunt subiective, studiul confirmă importanţa acestora în identificarea pacienţilor care vor beneficia de evaluare ulterioară şi susţine dezvoltarea strategiilor care implică evaluare clinică iniţiala în procesul de estimare a riscului.

    Figura 2 - Algoritm pentru evaluarea iniţială a pacienţilor cu simptome clinice de angină.*)

--------------

    NOTĂ(CTCE)

    *) Figura 2 - Algoritm pentru evaluarea iniţială a pacienţilor cu simptome clinice de angină, se găseşte în Monitorul Oficial al României, Partea I, nr. 608 bis din 3 septembrie 2009, la pag. 191 - (a se vedea imaginea asociată).

    Angina tipică s-a dovedit a fi un factor prognostic semnificativ la pacienţii care efectuează arteriografie coronariană, totuşi, relaţia între angina tipică şi prognostic este mediată de relaţia acesteia cu extinderea afectării coronariene. În schimb, modelul de apariţie a anginei, frecvenţa acesteia, modificările ECG de repaus sunt predictori independent ai supravieţuirii în general şi ai supravieţuirii fără IM şi pot fi combinaţi într-un scor simplu (Fig. 3) de prezicere a prognosticului, în particular pentru primul an după evaluare. Efectul scorului anginei asupra prognosticului dispare la 3 ani şi este maxim când funcţia ventriculară este păstrată. Aceasta se datorează efectului profund al disfuncţiei ventriculare asupra prognosticului, când aceasta este prezentă depăşind semnificativ efectul severităţii simptomelor de angină. Asocierea între modelul apariţiei crizelor anginoase, în particular instalarea unei simptomatologii noi, şi prognosticul advers se datorează, probabil, suprapunerii cu zona corespunzătoare formelor uşoare din spectral clinic al anginei instabile. Mai mult, cu cât angina devine mai severă, probabilitatea de revascularizaţie coronariană pentru prognosticul bolii creşte, ceea ce poate contribui la dependenţa de timp a severităţii simptomelor în prezicerea riscului.

    Examenul fizic poate ajuta, de asemenea, în determinarea riscului. Prezenţa bolii vasculare periferice [262,263] (carotidiană sau a membrelor inferioare) identifică din grapul pacienţilor cu angină pectorală stabilă pacienţii cu ris crescut de evenimente cardiovasculare ulterioare. În plus, semnele determinate de prezenţa insuficientei cardiace (care reflectă disfuncţia de VS) induc un prognostic nefavorabil.

    Pacienţii cu angină stabilă, care au modificări ECG de repaus, elemente de IM precedent, BRS major, hemibloc anterior stang, HVS, bloc atrioventricular de gradul doi sau trei, fibrilaţie atrială, au un risc mai mare de evenimente cardiovasculare decât cei cu ECG normal. Este posibil ca într-o populaţie neselecţionată cu angină stabilă riscul bazal să fie mai scăzut decât în multe studiile citate, acceptând ca majoritatea acestora au fost realizate cu pacienţi îndrumaţi ulterior pentru evaluare coronarografică.

*T*

┌─────────────────────────────────────────────────────────────────┐

│Score = stadiul anginei * (1+frecvenţa) + ST / T anomalii        │

│Stabilă = 0                               Până la 5   (6 puncte) │

│Progresivă = 1                                                   │

│Dureri nocturne = 2                                              │

│Instabilă = 3                                                    │

└─────────────────────────────────────────────────────────────────┘

*ST*

    Figura 3 - Scorul prognostic al anginei patternul de apariţie al anginei poate fi utilizat în prezicerea prognosticului

    Recomandări privind stratificarea riscului prin evaluare clinică, inclusiv ECG şi probe de laborator în angina stabilă

    Clasa I

    1. Istoric clinic detaliat şi examen fizic cuprinzând şi IMC si/sau circumferinţa taliei la toţi pacienţii, inclusiv descrierea cuprinzătoare a simptomelor, cuantificarea afectării funcţionale, antecedentele medicale şi profilul riscului cardiovascular (nivel de evidenţă B)

    2. ECG de repaus la toţi pacienţii (nivel de evidenţa B)

    10.2. Stratificarea riscului prin testul de stres

    Testarea la stres se poate realiza fie prin testare la efort sau farmacologică cu sau fără imagistică.

    Informaţia prognostică obţinută de la testarea la stres este legată nu numai de detecţia ischemiei ca un simplu răspuns binar ci şi de evidenţierea pragului ischemic, extinderea şi severitatea ischemiei (pentru tehnicile imagistice), şi capacitatea funcţională (pentru testul de efort). Testul de stres singur este insuficient pentru a stabili riscul evenimentelor ulterioare. Adiţional limitelor date de diferite tehnici în determinarea ischemiei miocardice, trebuie recunoscut că ischemia per se nu este singurul factor care influenţează probabilitatea de evenimente acute. O serie de date au arătat că majoritatea plăcilor vulnerabile, înaintea rupturii apar angiografic nesemnificative, iar fluxul coronarian la acest nivel poate să nu determine modificări caracteristice în timpul testului de efort ECG sau a stresului imagistic. Acest fapt poate explica evenimentul coronarian acut ce survine după un test de stres negativ. Stratificarea riscului prin testul de efort ar trebui să fie parte a unui proces ce include date accesibile de examinare clinică şi nu trebuie interpretat izolat. Deci testul de stres trebuie efectuat pentru a oferi informaţii adiţionale privind statusul de risc al pacientului.

    Pacienţii simptomatici cu BCI suspectată sau cunoscută trebuie să efectueze test de stres pentru a stabili riscul evenimentelor cardiace ulterioare, doar dacă cateterismul cardiac este indicat cu caracter de urgenta. Totuşi, nici un trial randomizat privind testare la stres nu a fost publicat, şi de aceea, baza de evidenţe constă doar în studii observaţionale. Alegerea tipului de test de stres trebuie să se bazeze pe ECG de repaus, capacitatea fizică de a efectua efort, experienţa locală şi tehnologiile disponibile.

    Testul de efort ECG. Testul de efort ECG a fost extensiv validat ca un instrument important în stratificarea riscului la pacienţii simptomatici cu boală coronariană cunoscută sau suspectată. Prognosticul unui pacient cu ECG normal şi un risc clinic scăzut pentru BCI este excelent. Într-un studiu în care 37% din pacienţii în ambulatoriu trimişi pentru testare non-invazivă întruneau criteriile de risc scăzut,[261] mai puţini de 1% au avut boală de trunchi coronarian stâng sau au decedat în următorii 3 ani. Opţiunea de investigare printr-o metodă cu cost scăzut, ca testul de efort pe covor rulant ar trebui preferată ori de cate ori este posibil, pentru evaluarea iniţială a riscului, şi doar cei cu rezultat anormal să fie îndrumaţi către coronarografie.

    Markerii de prognostic ai testului de efort includ capacitatea de efort, răspunsul tensiunii arteriale, şi ischemia indusă de efort (clinic şi ECG). Capacitatea maximă de efort este un marker prognostic consistent, fiind influenţată parţial de prezenţa disfuncţiei ventriculare de repaus şi de extinderea acesteia indusă în condiţii de efort. Totuşi, capacitatea de efort este afectată, de asemenea, de vârstă, condiţia fizică generală, comorbidităţi şi status psihologic. Capacitatea de efort poate fi măsurată prin durata maximă de efort, maximum de MET atins, maximum de sarcina atins exprimat în Watts, frecvenţa cardiacă maximă şi dublu produs (frecventa-tensiune). Variabila specifica în măsurarea capacităţii de efort este mai putin importantă decât includerea acestui marker în evaluare. La pacienţii cu BCI cunoscută şi funcţie VS normală sau uşor afectată supravieţuirea la 5 ani este mai mare la cei cu toleranta la efort mai mare.

    Alţi markeri de prognostic ai testului de efort sunt legaţi de ischemia indusă de efort şi include modificările de segment ST (subdenivelare sau supradenivelare), şi angina indusă de efort. McNeer şi col au demonstrat că un test de efort pozitiv precoce (subdenivelarea de ST >1 mm în primele două trepte ale protocolului Bruce) identifică o populaţie cu risc înalt, în timp ce pacienţii ce ating treapta a IV-a au un risc scazut indiferent de răspunsul segmentului ST. Supradenivelarea de segment ST este observată mai frecvent la pacienţii cu istoric de DVI; la pacienţii fără infarct miocardic, supradenivelarea de segment ST în timpul efortului se asociază cu ischemie severă transmurală.

    In registrul CASS, 12% din pacienţii trataţi medical au fost identificaţi cu risc înalt pe baza subdenivelării de segment ST indusă de efort > 0,1 mV şi incapacitatea de a finaliza treapta I a protocolului Bruce. Aceşti pacienţi au avut o mortalitate medie de 5% pe an. Pacienţii care pot efectua efort fizic până la cel puţin treapta a III-a protocolului Brace fără modificări de segment ST (34%) au constituit grupul cu risc scăzut (mortalitate anuală estimată mai mică de 1%).[123]

    Câteva studii au urmărit încorporarea variabilelor multiple ale testului de efort intr-un scor prognostic.

    Valoarea clinică a testului de stres este îmbunătăţită considerabil de analiza multivariabilă incluzând câteva variabile ale testului de efort la un anumit pacient cum ar fi combinaţia frecvenţei cardiace la efort maxim, subdenivelarea de segment ST, prezenţa sau absenţa anginei în timpul testului, efortul maxim şi panta segmentului ST.

    Scorul Duke al testului de efort pe covor rulant este un scor bine validat care combină timpul de exerciţiu, modificările de segment ST şi angina în timpul efortului pentru a calcula riscul pacientului.

    Scorul Duke este reprezentat de diferenţa între timpul de exerciţiu în minute minus (de 5 ori deviaţia segmentului ST în mm) minus (de 4 ori indexul anginei, care are valoare "0" în absenţa anginei, "1" dacă apare angina, "2" dacă angina determină oprirea testului (Figura 4). In descrierea originală a acestui scor la o populaţie cu BCI suspicionată, două treimi din pacienţii cu scor ce indică risc scăzut au avut o rată a supravieţuirii la 4 ani de 99% (rata mortalităţii anuale de 0,25%), şi cei 4% cu un scor ce indica risc înalt au avut rata de supravieţuire de 79% (rata mortalităţii anuale de 5%).

    Scorul Duke al testului de efort pe covor rulant

    Timp de exerciţiu în minute           n

    Subdenivelarea ST, mm * 5            -n

    Angina, care nu determină oprire test *

    4                                    -n

    Angina care opreşte testul * 8       -n

       Risc              Mortalitatea la 1

    Risc scăzut >5            0,25%

    Risc mediu 4 to-10        1,25%

    Risc înalt <- 11          5,25%

    Figura 4 - Scorul Duke la banda rulantă

    Figura 5 - Stratificarea prognosticului corespunzător variabilelor combinate clinice şi ale testului de efort*).

--------------

    NOTĂ(CTCE)

    *) Figura 5 - Stratificarea prognosticului corespunzător variabilelor combinate clinice şi ale testului de efort, se găseşte în Monitorul Oficial al României, Partea I, nr. 608 bis din 3 septembrie 2009, la pag. 195 - (a se vedea imaginea asociată).

    Ecocardiografia de stres. Ecocardiografia de stres poate fi utilizată eficient în stratificarea pacienţilor corespunzător riscului de evenimente cardiovasculare şi, de asemenea, are o excelentă valoare predictivă negativă la pacienţii cu test negativ, la care rata evenimentelor coronariene majore (deces sau IM) este <0,5% /an. Riscul evenimentelor ulterioare este influenţat şi de numărul de segmente cu anomalii de cinetică parietală în repaus şi de anomaliile de cinetică induse de ecocardiografia de stres, cu un risc mai mare asociat atunci când sunt afectate mai multe segmente în repaus şi o cantitate mai mare de ischemie este indusă de stres. Identificarea unei cohorte cu risc înalt permite investigarea şi/sau intervenţia ulterioară adecvată.

    Scintigrafia de perfuzie la stres. Scintigrafia de perfuzie SPECT este o metodă non-invazivă utilă de stratificare a riscului identificând cu uşurinţă acei pacienţi cu riscul cel mai mare de deces şi IM.

    Imaginile normale de perfuzie la stres sunt înalt predictive pentru un prognostic benign. Câteva studii implicând mii de pacienţi au arătat că scintigrafia de perfuzie la stres normală este asociată cu o rată de deces cardiac şi de IM mai mică de 1%/an, rata de deces apropiată de cea a populaţiei generate.

    Singurele excepţii apar la pacienţii cu imagistică de perfuzie normală şi care fie au un scor ECG de efort crescut fie disfuncţie severă de repaus a VS.

    În contrast, anomaliile prezente la scintigrafia de perfuzie de stres se asociază cu BCI severă şi evenimente cardiace ulterioare. Defectele de perfuzie mari induse de stres, defectele prezente în mai multe teritorii coronariene, dilataţie ischemică tranzitorie a VS post-stres , şi la pacienţii studiaţi cu Ta, creşterea captării pulmonare post-efort sau farmacologic sunt indicatori de prognostic advers.

    Rezultatele scintigrafiei de perfuzie planară şi SPECT pot fi utilizate pentru a identifica subsetul de pacienţi la "risc înalt." Aceşti pacienţi, care au o rată a mortalităţii anuale mai mare de 3%, trebuie consideraţi pentru coronarografie precoce, deoarece prognosticul lor este îmbunătăţit de revascularizaţie. Scintigrafia de efort oferă o informaţie prognostică mai mare decât testarea la stres farmacologică datorită informaţiilor legate de simptome, toleranţa la efort, şi răspuns hemodinamic la efort, care sunt aditive celor privind doar perfuzia miocardică.

    Recomandări privind stratificarea riscului prin test de efort ECG la pacienţii cu angină stabilă, care pot efectua efort fizic

    Clasa I

    1. Toţi pacienţii fără modificări ECG de repaus semnificative la evaluarea iniţiala (nivel de evidenţă B)

    2. Pacienţii cu boală coronariană stabilă, după o schimbare semnificativă a nivelului simptomelor (nivel de evidenţă C)

    Clasa IIa

    1. Pacienţii post-revascularizare cu o deteriorare semnificativă a statusului simptomatic (nivel de evidenţă B)

    Recomandări privind stratificarea riscului prin imagistica de stres la efort (perfuzie sau ecocardiografie) la pacienţii cu angină stabilă, care pot efectua efort fizic

    Clasa I

    1. Pacienţii cu anomalii ECG de repaus, BRS major, subdenivelare a segmentului ST >lmm, ritm de pace-maker, sau WPW care împiedică interpretarea corectă a modificărilor ECG în timpul stresu-lui (nivel de evidenţă C)

    2. Pacienţi cu test de efort ECG neconcludent, dar probabilitate intermediară sau înaltă de boală (nivel de evidenţă B)

    Clasa IIa

    1. Pacienţii cu deteriorare simptomatică post-revascularizare (nivel de evidenţă B)

    2. Ca alternativă la testul de efort ECG la pacienţii unde facilităţile, costurile şi resursele financiare permit (nivel de evidenţă B)

    Recomandări privind stratificarea riscului prin imagistica de stres farmacologic (perfuzie sau ecocardiografie) la pacienţii cu angină stabilă

    Clasa I

    1. Pacienţii care nu pot efectua efort fizic

    Alte indicaţii de clasa I şi II ca pentru imagistica de efort (perfuzie sau ecocardiografie) în angina stabila la pacienţii care pot efectua efort fizic, dar unde facilităţile locale nu includ imagistica de efort.

    10.3. Stratificarea riscului prin utilizarea funcţiei ventriculare

    Cel mai puternic predictor al supravieţuirii pe termen lung este funcţia VS. La pacienţii cu angină stabilă pe măsură ce scade fracţia de ejecţie (FE), creşte mortalitatea. O FE de repaus mai mică de 35% este asociată cu o mortalitate anuală mai mare de 3% /an.

    Datele de supraveghere pe termen lung din registrul CASS au arătat că 72% din decese s-au produs la 38% din populaţia care avea fie disfuncţie de VS fie boală coronariană severă. Rata de supravieţuire la 12 ani la pacienţii cu FE >50% a fost de 35-49% şi < 35% a fost de, respectiv, 73, 54 şi 21% (p<0,0001). Prognosticul pacienţilor cu ECG de repaus normal şi risc clinic scăzut de BCI este, pe de altă parte, excelent.

    Funcţia ventriculară permite o informaţie prognostică adiţională la anatomia coronariană, cu o rată de supravieţuire raportată la 5 ani, la un bărbat cu angină stabilă şi leziuni tricoronariene de la 93% dacă funcţia ventriculară este normală la 58 % dacă funcţia ventriculară este scăzută. Alterarea funcţiei ventriculare poate fi dedusă din prezenţa extensivă a undei Q pe ECG, simptome sau semne de insuficienta cardiacă, sau măsurată non-invaziv prin ecocardiografie, tehnici radio-nuclidice sau ventriculografie de contrast în timpul examinării coronarografice.

    Evaluarea clinică prezentată mai sus poate indica ce pacienţi au insuficienta cardiacă, şi deci au un risc substanţial crescut de evenimente cardiovasculare. Totuşi, prevalenţa disfuncţiei ventriculare asimptomatice este de luat în seama, fiind de două ori mai înaltă decât prevalenţa insuficienţei cardiace exprimată clinic în prezenţa bolii cardiace ischemice, ca factor de risc major pentru apariţia ei.

    S-a dovedit că dimensiunile ventriculare contribuie la informaţia prognostică adăugându-se rezultatelor obţinu-te la testul de efort în populaţia cu angină pectorală stabilă, urmărită timp de 2 ani. Intr-un studiu al pacienţilor hipertensivi fără angină, utilizarea ecocardiografiei în stabilirea structurii şi funcţiei ventriculare a fost asociată cu reclasificarea de la risc mediu/scăzut la risc înalt la 37% din pacienţi, iar ghidul European pentru hipertensiune recomandă examinarea ecocardiografică la pacienţii hipertensivi.

    Pacienţii diabetici cu angină necesită o atenţie deosebită. Ecocardiografia la diabeticii cu angină are avantajul de a identifica HVS, disfuncţia diastolică şi sistolică factori prezenţi mai frecvent în populaţia diabetică. Deci, estimarea funcţiei ventriculare este de dorit în stratificarea riscului la pacienţii cu angină stabilă, şi evaluarea hipertrofiei ventriculare (ecocardiografic sau RMN) ca şi evaluarea funcţiei ventriculare sunt în mod particular pertinente la pacienţii cu hipertensiune sau diabet. Pentru majoritatea celorlalţi pacienţi alegerea unei investigaţii pentru determinarea funcţiei ventriculare depinde de celelalte teste ce au fost efectuate sau sunt în planul de investigaţii, sau de nivelul riscului estimat prin alte metode. De exemplu, la un pacient cu imagistica de stres efectuată este posibil să determine funcţia ventriculară prin această investigate, sau la un pacient programat pentru coronarografie pe baza unui test de efort intens pozitiv la efort mic, în absenţa IM precedent, sau a altei indicaţii pentru efectuarea ecocardiografiei, se poate evalua funcţia ventriculară în timpul coronarografiei.

    Recomandări pentru stratificarea riscului prin evaluarea ecocardiografică a funcţiei ventriculare în angina stabilă

    Clasa I

    1. Ecocardiografia de repaus la pacienţii cu IM precedent, simptome sau semne de insuficienta cardiacă, sau modificări ECG de repaus (nivel de evidenţă B)

    2. Ecocardiografia de repaus la pacienţii cu hipertensiune arterială (nivel de evidenţă B)

    3. Ecocardiografia de repaus la pacienţii cu diabet zaharat (nivel de evidenţă C)

    Clasa IIa

    1. Ecocardiografia de repaus la pacienţii cu ECG de repaus normal, fără IM precedent care nu sunt consideraţi pentru arteriografie coronariană (nivel de evidenţă C)

    10.4. Stratificarea riscului prin arteriografie coronariană

    În ciuda limitelor recunoscute ale coronarografiei în identificarea plăcilor vulnerabile ce pot duce cel mai probabil la evenimente coronariene acute, extinderea, severitatea obstrucţiei luminale, şi localizarea leziunii coronariene sunt dovediţi în mod convingător a fi indicatori prognostici importanţi la pacienţii cu angină.

    Câţiva indicatori de prognostic au fost utilizaţi pentru a corela severitatea bolii cu riscul evenimentelor cardiace ulterioare; cel mai simplu şi cel mai larg utilizat este clasificarea bolii în boala uni-, bi- , tri-vasculară sau leziune de trunchi coronarian stâng. În registrul CASS al pacienţilor trataţi medical rata supravieţuirii la 12 ani a pacienţilor cu coronare normale a fost de 91% comparativ cu 74 % pentru pacienţii cu leziune uni-vasculară, 59% pentru cei cu leziuni bivasculare şi 50% pentru cei cu leziuni trivasculare (p<0,001).[280] Pacienţii cu stenoze severe a trunchiului coronarian stâng au un prognostic nefavorabil dacă sunt trataţi medicamentos. De asemenea prezenţa leziunilor severe situate proximal la nivelul coronarei descendente anterioare reduce semnificativ rata supravieţuirii. Pacienţii cu leziuni tricoronariene şi stenoza proximală mai mare de 95 % a arterei descendente anterioare au o rată a supravieţuirii la 5 ani de 54% comparativ cu 79% pentru cei cu leziuni tri-coronariene dar, fără stenoza proximală a arterei descendente anterioare. Totuşi, trebuie apreciat că în aceste studii "vechi" terapia de prevenţie nu era la nivelul recomandărilor actuale privind atât stilul de viata cât şi terapia medicamentoasă. În consecinţă riscul absolut estimat, rezultat din aceste studii, supraestimează riscul de evenimente viitoare.

    Studii angiografice recente indică prezenţa unei corelaţii directe între severitatea angiografică a bolii coronariene şi numărul de plăci angiografic nesemnificative la nivelul arborelui coronarian. Rata înalta a mortalităţii la pacienţii cu boală multivasculară, comparativ cu cei cu boală uni-vasculară, poate fi consecinţa numărului mare de plăci ce determină stenoze uşoare şi/sau non-stenotice şi care constituie sedii potenţiale pentru evenimente coronariene acute. Focalizarea majoră în stratificarea non-invazivă a riscului se face pentru identificarea mortalităţii ulterioare, în scopul de a identifica pacienţii la care arteriografia coronariană, şi revascularizarea consecutivă va reduce mortalitatea, respectiv la pacienţii cu leziuni tri-coronariene, leziuni de trunchi principal al coronarei stângi şi leziuni proximale ale arterei descendente anterioare.

    Când sunt utilizate adecvat, testele non-invazive au o valoare predictivă pentru evenimente adverse acceptabilă; afirmaţia este cu atât mai adevărată cu cât probabilitatea pre-test de BCI severă este mai scăzută. Când mortalitatea cardiovasculară anuală estimată este mai mică sau egală cu 1%, examinarea coronarografică în vederea identificării pacienţilor al căror prognostic poate fi îmbunătăţit este neadecvată; în contrast arteriografia coronariană devine adecvată atunci când riscul de mortalitate cardiovasculară este mai mare de 2%/an. Decizia privind efectuarea coronarografiei în grupul de risc intermediar, cei cu mortalitate cardiovasculară anuală de 1-2% trebuie să fie ghidată de o varietate de factori incluzând simptomatologia pacientului statusul funcţional, stilul de viata, ocupaţia, comorbidităţi şi răspunsul la terapia iniţială.

    Odată cu creşterea interesului public şi al mediei pentru tehnologia medicală disponibilă, extinderea accesului la internet şi alte surse de informaţii, pacienţii au frecvent informaţii considerabile privind investigaţiile şi opţiunile terapeutice existente pentru condiţia proprie. Este datoria medicului să se asigure că pacientul este corect informat privind potenţialul risc şi beneficiile oricărei proceduri şi să ghideze decizia pacientului în mod adecvat. Unii pacienţi pot prefera tratamentul medical celui intervenţional, sau pot considera inacceptabil un element de dubiu privind diagnosticul indiferent de dovezile care le sunt prezentate. Arteriografia coronariană nu trebuie efectuată la pacienţii cu angină, care refuză procedurile invazive, care prefera să evite revascularizaţia, care nu sunt candidaţi pentru intervenţie coronariană percutană sau by-pass aorto-coronarian, sau la care calitatea vieţii nu se va imbunătăţi.

    Recomandări pentru stratificarea riscului prin arteriografie coronariană la pacienţii cu angină stabilă

    Clasa I

    1. Pacienţii la care s-a determinat un risc înalt pentru prognostic nefavorabil pe baza testelor non-invazive, chiar dacă se prezintă cu simptome de angină uşoare sau moderate (nivel de evidenţă B)

    2. Angina stabilă severă (clasa 3 în Clasificarea Societăţii Cardiovasculare Canadiene (CCS), în mod particular dacă simptomele nu răspund adecvat la tratamentul medical (nivel de evidenţă B)

    3. Pacienţii cu angină stabilă care sunt consideraţi pentru chirurgie majoră non-cardiacă, în mod special chirurgie vasculară ( chirurgia anevrismului aortic, by-pass femural, endarterectomie carotidiană) cu elemente de risc intermediar sau înalt pentru testarea non-invazivă (nivel de evidenţă B)

    Clasa IIa

    1. Pacienţi cu diagnostic neclar după testarea non-invazivă, sau rezultate contradictorii ale diferitelor tehnici non-invazive de evaluare (nivel de evidenţă C)

    2. Pacienţi cu risc înalt de restenoză după intervenţie coronariană percutană (ICP) dacă ICP a fost realizat într-o zonă importantă din punct de vedere prognostic (nivel de evidenţă C)

    11. CONSIDERAŢII DIAGNOSTICE SPECIALE: ANGINA CU ARTERE CORONARE "NORMALE"

    Corelaţia clinico-patologică a simptomelor cu anatomia coronariană în angina variază larg de la simptome tipice de angina datorată leziunilor coronariene semnificative ce determină ischemie tranzitorie, atunci când cererea miocardică este crescută, la durere toracică evident non-cardiacă cu artere coronare normale la celalalt capăt al spectrului. Trecând peste extremele spectrului deosebim o serie de corelaţii clinico-patologice care se suprapun într-o măsură mai mică sau mai mare (Figura 6).

    Acestea cuprind de la angina cu simptome atipice, şi cu stenoze coronariene semnificative, care iese de sub umbrela diagnosticului convenţional al anginei pectorale, la angina cu simptome tipice cu artere coronare angiografic normale, care ar putea fi descrisă ca sindromul X cardiac. Angina vasospastică, determinată de obstrucţia dinamică a arterelor coronare, care pot fi angiografic normale sau stenozate sever, constituie un alt factor de luat în considerare în diagnostic.

    Figura 6 - Reprezentarea schematică a variantelor clinico-patologice în angină.*)

--------------

    NOTĂ(CTCE)

    *) Figura 6 - Reprezentarea schematică a variantelor clinico-patologice în angină, se găseşte în Monitorul Oficial al României, Partea I, nr. 608 bis din 3 septembrie 2009, la pag. 200 - (a se vedea imaginea asociată).

    O considerabilă proporţie de pacienţi , în mod special femei, care efectuează coronarografia datorită simptomelor de durere toracică, nu au BCI semnificativă. La aceşti pacienţi, durerea toracică poate sugera una din următoarele trei posibilităţi

    Durerea implică o mică porţiune din hemitoracele stâng, durează câteva ore sau chiar zile, nu este calmată de nitroglicerină, şi poate fi provocată de palpare (durere non-anginoasă, frecvent de origine musculo-scheletică)

    Durerea are caracteristici tipice de angină ca localizare şi durată dar se produce predominant în repaus (angina atipică, ce poate fi datorată spasmului coronarian, angina vasospastică)

    Angina cu caracteristicile cele mai tipice (deşi durata este prelungită şi relaţia cu efortul este inconsistentă) asociată cu rezultate anormale la teste de stres (sindromul "X" cardiac).

    Discuţia detaliată privind tratamentul primului grup este în afara scopului acestui ghid. În ceea ce priveşte grupul cu angina "atipica" în general acest termen se referă la simptome cu două sau trei caracteristici de angină tipică, prezentate în Tabelul 2, şi poate fi înlocuit cu termenul de "angină probabila". Angina vasospastică cuprinde un subgrup specific de angină atipică, care este atipică doar pentru că ii lipseşte o relaţie clară cu efortul fizic. Alte forme de angină atipică nu vor fi discutate separat, dar o descriere scurtă a evaluării diagnostice a sindromului X cardiac şi a anginei vasospastice este prezentată mai jos.

    11.1. Sindromul X

    Tablou clinic. Deşi nu există o definiţie universal acceptată a "Sindromului X", pentru a întruni descrierea clasică a acestuia este necesară prezenţa triadei:

    1. Angina tipică indusă de efort (cu sau fără angină adiţională de repaus şi dispnee).

    2. Test de efort ECG, sau alt test de stres imagistic pozitiv.

    3. Artere coronare normale.

    Durerea toracică se produce frecvent şi atacurile de angină apar de obicei de câteva ori pe săptămână, dar au un model stabil. De aceea Sindromul X seamănă cu angina stabilă cronică. Totuşi, prezentarea clinică a pacienţilor incluşi în studiile "Sindromului X" este înalt variabilă şi angina de repaus este frecvent asociată durerii toracice provocate de efort. Atacuri frecvente de angină de repaus pot determina prezentări de urgenta repetate şi internări în spital cu diagnosticul incorect de angină instabilă, ce conduce la proceduri diagnostice şi terapeutice neadecvate.

    La un subset de pacienţi cu Sindrom X , poate fi demonstrată disfuncţia microvasculară şi această entitate este comun menţionată ca "angină microvasculara".

    Hipertensiunea arterială, asociată sau nu cu hipertrofie ventriculară, este frecvent întâlnită la populaţia cu durere toracică şi "artere coronare normale". Boala cardiacă hipertensivă este caracterizată de disfuncţie endotelială, HVS, fibroză interstiţială şi perivasculară cu disfuncţie diastolică modificări în ultrastructura miocardică şi coronariană şi reducerea rezervei coronariene de flux. Împreună sau separate aceste modificări pot compromite fluxul coronarian relativ la cererea miocardică de oxigen, determinând angina. In majoritatea cazurilor, tratamentul trebuie să se focalizeze pe controlul hipertensiunii pentru a reface integritatea structurală şi funcţională a sistemului cardiovascular.

    Patogeneza. Mecanismul durerii toracice la pacienţii cu angină şi examen coronarografic normal continuă să rămână controversat. Anomaliile funcţionale ale circulaţiei microvasculare în timpul stresului, inclusiv răspunsul vasodilatator anormal şi un răspuns amplificat la vaso-constrictori, a fost considerat mecanismul potenţial al durerii toracice şi al aspectului aparent ischemic al subdenivelării de segment ST în timpul efortului fizic. Totuşi, nu toţi cercetătorii au reuşit să găsească dovezi hemodinamice şi metabolice de ischemie la mulţi pacienţi cu Sindrom X şi au propus ca mecanism al durerii toracice non-ischemice sensibilitatea anormală cardiacă (cuplată cu anumite anomalii în rezerva de flux coronarian)[302].

    Prognostic. Deşi prognosticul în termeni de mortalitate al pacienţilor cu Sindrom X pare a fi favorabil,[303] morbiditatea acestora este crescută şi condiţia este frecvent asociată cu episoade de durere toracică continuă şi reinternări în spital. Au apărut dovezi că identificarea disfuncţiei endoteliale în această populaţie de pacienţi poate identifica un subgrup la risc pentru a dezvolta în viitor a bolii coronariene aterosclerotice cu un prognostic mai puţin benign decât se credea anterior.

    Diagnosticul Sindromului X. Diagnosticul şi tratamentul pacienţilor cu durere toracică şi artere coronare normale reprezintă o provocare complexă. Diagnosticul Sindromului X poate fi stabilit la un pacient cu angină indusă de efort şi care are artere coronare normale sau fără obstrucţie şi semne obiective de ischemie indusă de efort (subdenivelare de segment ST la testul de efort ECG, modificări ischemice scintigrafice). Este necesar a deosebi această durere de durerea toracică non-cardiacă determinat de dismotilitatea esofagiană, fibromialgie sau costocondrita. Spasmul arterelor coronare trebuie exclus prin teste de provocare adecvate. Disfuncţia endotelială poate fi identificată prin măsurarea diametrului arterelor coronare epicardice ca răspuns la acetilcolină. Testarea invazivă prin provocare la acetilcolină serveşte unui dublu scop exclude vasospasmul şi demască disfuncţia endotelială, care se asociază cu un prognostic mai nefavorabil. In anumite situaţii, de exemplu în prezenţa unui defect de perfuzie extins al radionuclidului sau anomalie de cinetică parietală în timpul testării de stres şi artera angiografic neregulată, ecografia intravasculară poate fi considerată pentru a exclude leziuni obstructive nedecelate. Prognosticul excelent, atunci când disfuncţia endotelială este absentă, trebuie accentuat iar pacientul informat şi asigurat privind evoluţia benignă a condiţiei sale.

    Recomandări pentru investigaţii la pacienţii cu triada clasică a Sindromului X

    Clasa I

    1. Ecocardiografia de repaus la pacienţii cu angină şi artere coronare normale sau fără obstrucţie pentru a stabili prezenţa hipertrofiei ventriculare stângi ai/sau disfuncţia diastolică (nivel de evidenţă C)

    Clasa IIb

    1. Acetilcolina intracoronarian în timpul arteriografiei coronariene, dacă arteriografia este normală aparent, pentru a stabili rezerva de flux coronarian dependentă de endoteliu şi a exclude vasospasmul (nivel de evidenţă C)

    2. Ecografie intracoronariană, rezerva de flux coronarian, sau măsurare FFR pentru a exclude leziunile obstructive nedecelate, dacă aspectul angiografic este mai degrabă sugestiv pentru leziune non-obstructivă, decât complet normal, iar tehnicile imagistice de stres au identificat o arie extinsă de ischemie (nivel de evidenţă C)

    11.2. Angina vasospastică/variantă

    Tablou clinic. Pacienţii cu angină vasospastică sau variantă se prezintă cu durere localizată tipic, ce survine în repaus şi nu, sau doar ocazional, la efort. Aceaste caracteristici ale durerii sunt frecvent determinate de spasmul coronarian, în special când durerea se produce noaptea şi în primele ore ale dimineşii. Dacă durerea toracică este severă, ea poate duce la spitalizare. Durerea cedează uzual, în câteva minute la nitraţi. Termenul de angină vasospastică sau variantă poate fi utilizat pentru a descrie aceste simptome, dar se întrebuinţează şi termenul de "angină Prinzmetal"[312]. Acesta din urma a fost utilizat iniţial pentru a descrie pacienţii cu supradenivelare de segment ST, clar documentată în timpul durerii toracice determinate de spasmul coronarian.

    Angina în repaus cu toleranta la efort păstrată poate fi asociată cu boala coronariană obstructivă semnificativă fără spasm demonstrabil şi managementul ei este acelaşi ca pentru simptome tipice. În cazul durerii toracice fără boală coronariană semnificativă, fără spasm coronarian şi fără ischemie demonstrabilă cauze non-cardiace ale durerii trebuie considerate şi prevenţia primară convenţională avută în vedere.

    O proporţie substanţială a pacienţilor cu istoric sugestiv de angină vasospastică au boală coronariană obstructivă şi la aceşti pacienţi angina vasospastică poate coexista cu angina tipică de efort datorată leziunilor coronariene fixe. Simptomele care nu sunt legate de efort, datorate vasospasmului pot să se producă la pacienţi fără, sau cu boală coronariană angiografic minimă, iar angina tipică şi dispneea se poate produce la pacienţi cu vasospasm şi artere coronare perfect normale. Acesta indică o oarecare suprapunere cu pacienţii care suferă de Sindromul X (figura 6)[314]. Prevalenţa anginei vasospastice este greu de stabilit, nu numai pentru că se suprapune cu angina tipică şi Sindromul X. Vasospasmul se poate produce ca răspuns la fumat, tulburări electrolitice (potasiu, magneziu), cocaina, expunere la frig, boala autoimună, hiperventilaţie sau rezistenţa la insulină. Există şi o predispoziţie genetică cu o prevalenta mai mare la populaţia japoneză.

    Patogeneza. Mecanismul ce determină angină vasospastică nu este foarte clar, dar hiperreactivitatea celulelor musculare netede ale segmentului coronarian implicat poate juca un rol, dar şi disfuncţia endotelială poate fi, de asemenea implicată. Cauzele hiperreactivitatii celulei musculare netede sunt necunoscute, dar câtiva factori posibil contributori au fost sugeraţi şi include activitatea crescută a rhokinazei celulare,[318] anomalii la nivelul canalelor de potasiu ATP-sensibile, şi contratransportul membranar Na+- H+.[320] Alţi factori contributori pot fi dezechilibrul sistemului nervos autonom, concentraţii intracoronariene crescute de substanţe vasoconstrictoare, ca endotelina şi modificări hormonale, cum ar fi post ovarectomie.

    Istoric natural şi prognostic. Prognosticul anginei vasospastice depinde de extinderea BCI. Decesul şi IM nu sunt frecvente la pacienţii fără boală coronariană obstructivă semnificativă angiografic, dar pot surveni.[326] Decesul coronarian la populaţia cu leziuni non-obstructive a fost raportat de -0,5% pe an, [327,328] dar cei cu vasospasm suprapus leziunilor stenotice au un prognostic semnificativ mai nefavorabil.[327,329,332]

    Diagnosticul anginei vasospastice

    Electrocardiograma. Electrocardiograma în timpul vasospasmului prezinta clasic supradenivelare de segment ST.[312] Conform altor autori subdenivelarea de segment ST poate fi documentată,[333] în timp ce alţii arată absenţa modificărilor de segment ST.[334,335] Totuşi, crizele care tind să dispară rapid sunt dificil de documentat ECG. Monitorizarea ECG/24 de ore repetată poate înregistra modificările de segment ST asociată simptomelor de angină la aceşti pacienţi.[336]

    Arteriografia coronariană. Deşi demonstrarea supradenivelării de segment ST în timpul anginei şi un examen coronarografic normal fac diagnosticul de angină foarte probabil, există frecvent nesiguranţa în cazurile mai puţin bine documentate sau cu tablou clinic mai putin tipic. Mai mult, nu există o definiţie unanim acceptată a ceea ce constituie spasmul coronarian.

    Spasmul spontan în timpul coronarografiei este doar ocazional observat la pacienţii cu simptome sugestive de angină vasospastică. În consecinta testele de provocare sunt frecvent utilizate pentru a demonstra prezenţa vasospasmului coronarian.[337] Hiperventilaţia şi testul presor la rece au o sensibilitate limitată în detecţia spasmului coronarian.[338] De aceea, în prezent, injectarea acetilcolinei în artera coronariană[339] este utilizată în multe centre deşi, provocarea cu ergonovină intracoronarian dă rezultate similare.[340,341] Acetilcolina este injectată în doze incrementale de 10, 25, 50, şi 100 ug la interval de 5 minute. Ergonovina intravenous poate fi utilizată dar se asociază cu spasm difuz, situaţie care nu este de dorit.

    Spasmul coronarian poate fi focal sau difuz. Reducerea lumenului între 75 şi 99% comparativ cu diametral măsurat după injectarea nitroglicerinei este definit în literature ca spasm,[342,343] în timp ce reducerea lumenului <30% este frecvent întalnită la segmentele coronariene non-spastice[344] şi poate reprezentă răspunsul constrictor fiziologic la provocarea cu acetilcolina.[342]

    Provocarea spasmului coronarian cu acetilcolină sau ergonovină este un test sigur dacă agentul este injectat selectiv în fiecare dintre cele trei ramuri coronariene majore. Testul neinvaziv de provocare cu ergonovină intravenos a fost descris asociat examenului ecocardiografic sau scintigrafiei de perfuzie cu monitorizare electrocardiografică, ce creşte sensibilitatea şi specificitatea acestor teste. [346,347]. Totuşi, documentarea invazivă a vasospasmului rămâne standardul de aur fata de care se evaluează celelalte teste diagnostice, şi cum complicaţii fatale pot surveni datorită spasmului prelungit şi care implică numeroase vase, atunci când se administrează ergonovina intravenos,[348] calea intracoronariană rămâne de preferat. Testele de provocare fără arteriografie coronariană sau teste de provocare la pacienţii cu leziuni obstructive severe coronarografic nu sunt recomandate.

    Recomandări privind testele diagnostice în suspiciunea de angină vasospastică

    Clasa I

    1. ECG în timpul anginei dacă este posibil (nivel de evidenţă B)

    2. Arteriografie coronariană la pacienţii cu durere toracică caracteristică, episodică şi modificări de segment ST care se remit la administrarea de nitraţi şi/sau antagonişti de canale de calciu pentru a determina extinderea bolii coronariene ischemice (nivel de evidenţă B)

    Clasa IIa

    1. Teste de provocare intracoronariană pentru a identifica spasmul coronarian la pacienţii cu aspect normal sau leziuni non-obstructive la examenul coronarografic şi tablou clinic de spasm coronarian (nivel de evidenţă B)

    2. Monitorizare ambulatorie a segmentului ST pentru a evidenţia deviaţiile de segment ST (nivel de evidenţă C)

    12. TRATAMENT

    12.1. Obiective terapeutice

    Îmbunătatirea prognosticului prin reducerea IM şi decesului. Eforturile de a preveni DVI şi decesul în boala coronariană se concentrează în primul rând pe reducerea incidenţei evenimentelor acute trombotice şi a dezvoltării disfuncţiei ventriculare. Aceste obiective sunt atinse prin intervenţii asupra stilului de viata şi farmacologice care (i) reduc progresia plăcii, (ii) stabilizează placa, prin reducerea inflamaţiei şi prezervarea funcţiei endoteliale, şi în final (iii) prin prevenirea trombozei dacă disfunctia endotelială se instalează sau se produce raptura plăcii. În anumite circumstanţe, ca aceea a pacienţilor cu leziuni severe la nivelul arterelor coronare, care suplează un teritoriu miocardic întins, revascularizarea oferă oportunitati adiţionale la ameliorarea prognosticului îmbunătăţind perfuzia existentă sau realizând căi alternative de perfuzie.

    Minimizarea sau abolirea simptomelor. Modificarea stilului de viata, medicamentele şi revascularizarea, toate joacă un rol în minimizarea sau eradicarea simptomelor de angină, deşi nu neapărat necesare toate la acelaşi pacient.

    12.2. Tratamentul general

    Pacientii şi persoanele apropiate trebuie informate despre natura anginei pectorale, şi implicaţiile diagnosticului şi ale tratamentului ce pot fi recomandate. Pacientul trebuie asigurat că, în majoritatea situaţiilor, atât simptomele anginei cât şi prognosticul pot fi îmbunătăţite printr-un tratament adecvat.

    Stratificarea cuprinzătoare a riscului trebuie condusă după cum s-a precizat anterior, şi o atenţie particulară trebuie acordată elementelor de stil de viata care au contribuit la condiţia prezentă şi care pot influenţa prognosticul, incluzând activitatea fizică, fumat, obiceiuri alimentare. Recomandările celui de al treilea "Joint European Societies Task Force[250] on Cardiovascular Disease Prevention in Clinical Practice" trebuie urmărite.

    12.3. Tratamentul atacului acut

    Pacienţii trebuie sfătuiţi să oprească rapid activitatea care a declanăat angina şi să rămână în repaus, şi să fie informaţi privind administrarea nitroglicerinei sublingual pentru remiterea acută a simptomelor.

    Este util de a preveni pacientul despre nevoia de a se proteja de hipotensiunea potenţials aşezându-se, în special la primele administrări ale nitroglicerinei, şi de celelalte efecte adverse cum ar fi cefaleea.

    Trebuie încurajată utilizarea nitroglicerinei în prevenirea episoadelor previzibile de angină ca urmare a efortului fizic. Pacienţii trebuie informaţi despre necesitatea de a apela la ajutorul medical calificat dacă angina persists >10-20 min după repaus şi/sau nu răspunde la nitraţi sublingual.

    Toate măsurile de prevenţie farmacologică şi non-farmacologică descrise în acest document se aplică în mod similar femeilor şi bărbaţilor,[349] chiar dacă există o documentaţie mai redusă privind beneficiul la sănătate al femeilor comparativ cu cel al bărbaţilor cu angină pectorals stabilă iar prezentarea clinică a bolii poate diferi în funcţie de sex. Factorii de risc, prezentarea clinică şi nivelul riscului pentru complicaţii cardiovasculare serioase trebuie să determine nevoia de intervenţie preventivă sau terapeutică şi nu diferenţele de sex. Recomandările privind terapia de substitute hormonală s-au schimbat şi sunt comentate mai jos.

    a. Acizii Graşi 3-Omega

    Uleiul de peşte bogat în acizi grasj 3-omega (acizii grasj n-3 polinesaturaşi) este util în reducerea hipertri-gliceridemiei, şi în trialul GISSI-Prevenzione administrarea unei capsule de ulei de peşte (Omacor) zilnic a redus riscul de moarte subitS la pacienţii (85% bărbaţi) cu IM recent.[361] O analiză ulterioară detaliată a trialului GISSI-Prevenzione[362] a arătat o reducere precoce a decesului cardiovascular dependent de reducerea numărului de morţi subite. Efectul a fost atribuit acţiunii antiaritmice a suplimentării cu acizi graşi 3-omega,[362] în acord cu datele experimentale anterioare.[362] O metaanaliză a suplimentării cu acizi grasj 3-omega[363] a confirmat efectul asupra morţii subite şi a arătat o reducere a mortalitatii, dar a concluzionat că o reducere importantă a riscului cu această terapie poate fi aşteptată doar la pacienţii cu risc înalt, cum ar fi cei cu IM recent. O meta-analiză mai recentă a efectului terapiilor hipolipemiante asupra mortalitatii a confirmat, de asemenea, efectul benefic al acizilor graşi n-3 în prevenţia secundară.[364] Rareori pacienţii cu angină stabilă fără factori de risc înalti trebuie consideraţi pentru suplimentarea cu acizi graşi 3-omega. Intervenţiile de suplimentare a dietei cu peşte, măcar o dată pe săptămână, pot fi mai larg recomandate.[365,366]

    b. Vitamine şi antioxidante

    Suplimentarea dietei cu vitamine nu s-a dovedit a reduce riscul la pacienţii cu BCI. În contradicăie cu datele mai sus menţionate privind modificările dietei, câteva studii mari au eşuat în a găsi beneficii ale suplimentării farmacologice cu vitamine antioxidante.

    c. Fumatul

    Fumatul de tigarete trebuie descurajat puternic, având în vedere că există dovezi că este cel mai important factor de risc reversibil în geneza bolii coronariene la mulţi pacienţi.[350,351] Oprirea fumatului îmbunătăteşte substanţial atât simptomele cât şi prognosticul. Pacienţii necesită frecvent ajutor special pentru a renunţa la această dependentă, şi terapia de substitute cu nicotină s-a dovedit eficienta şi sigură în susţinerea pacienţilor cu BCI care vor să abandoneze fumatul.[352,355]

    d. Dieta şi alcoolul

    Intervenţiile legate de dietă sunt eficiente în prevenţia evenimentelor la pacienţii cu BCI dovedită, atunci când sunt corect implementate.[1] Anumite tipuri de alimente sunt încurajate cum ar fi fructele, legumele, cerealele produsele din cereale, produsele lactate, peşte, carne slabă, multe din ele componente majore ale dietei Mediteraneene. Pacienţii trebuie încurajaţi să adopte dieta "Mediteraneeana" cuprinzând în principal legume, fructe, peşte şi carne de pasăre. Intensitatea schimbărilor necesare din dietă pot fi ghidate de nivelul LDL-colesterolului şi a altor modificări ale profilului lipidic.[356] Cei care sunt supraponderali trebuie să urmeze o dietă de reducere a greutatii.

    Alcoolul consumat cu moderaţie poate fi benefic,[357] dar consumul excesiv este dăunator, în special la pacientii cu hipertensiune sau insuficienta cardiacă. Este dificil de formulat recomandări de sănătate publică privind limita de siguranta, dar consumul moderat de alcool nu trebuie descurajat.[1358,360]

    e. Hipertensiune, diabet, şi alte afecţiuni

    Afecţiunile concomitente trebuie tratate corespunzător. O atenţie particulară trebuie acordată controlului tensiunii arteriale, diabetului zaharat şi a altor elemente componente ale sindromului metabolic, care cresc riscul progresiei bolii coronariene. În mod particular, raportul Task Force privind prevenţia BCI[250] sugerează considerarea unui prag mai scăzut pentru instituirea tratamentului farmacologic pentru hipertensiune (130/85) la pacienţii cu BCI instalată (ceea ce ar include pacienţii cu angină şi confirmare non-invazivă sau invazivă a bolii coronariene). Pacienţii cu diabet zaharat concomitent sau/şi boala renală trebuie să fie trataţi având ca ţintă o tensiune arterială <130/80 mmHg.[286] Diabetul este un factor de risc puternic pentru complicaţii cardiovasculare şi trebuie tratat cu o deosebită atenţie menţinând un bun control glicemic şi cu supravegherea celorlalţi factori de risc[286,370,371].

    Intervenţiile multifactoriale la pacienţii diabetici pot sa reducă într-adevar substanţial atât complicaţiile cardiovasculare cât şi alte complicaţii ale diabetului.[372] Recent, adăugarea pioglitazonei la alte medicaţii hipoglicemiante s-a dovedit a reduce cu 16% incidenţa decesului, IM non-fatal, sau a accidentului vascular cerebral (endpoint secundar) la pacienţii cu diabet zaharat tip 2 şi boala vasculară; endpointul primar comun care a inclus un număr de endpointuri vasculare nu a fost semnificativ redus.[373] Anemia sau hipertiroidismul, dacă sunt prezente, trebuie corectate.

    f. Activitatea fizică

    Activitatea fizică în limitele toleranţei pacientului trebuie încurajată deoarece creşte capacitatea de efort, reduce simptomele şi are un efect favorabil asupra greutatii, profilului lipidic, tensiunii arteriale, toleranţa la glucoză şi sensibilitatea la insulina. Sfaturile privind efortul fizic trebuie să ia în considerare condiţia fizică generală a pacientului şi severitatea simptomelor. Testul de efort poate ghida limita de la care programul de exerciţii poate începe. Recomandări detaliate privind exercitiul fizic activitati recreaţionale şi vocaţional sunt furnizate de Grupul de lucru al ESC privind Reabilitarea Cardiacă.[150]

    g. Factori psihologici

    Deşi rolul stresului în geneza BCI este controversat, nu există nici o îndoială ca factorii psihologici joacă un rol important în declanşarea atacului de angină. Mai mult, diagnosticul de angină duce la o anxietate excesivă. Asigurarea raţională este esenţială şi pacienţii pot beneficia de tehnici de relaxare şi alte metode de control al stresului. Programe adecvate pot reduce nevoia de medicamente şi chirurgie.[374]

    Un trial[375] randomizat, controlat privind managementul printr-un plan propriu a arătat o îmbunătăţire aparentă în statusul psihologic simptomatic şi funcţional, la pacienţii cu angină nou diagnosticată.

    h. Condusul automobilului

    În majoritatea tarilor pacienţii cu angină stabilă pot conduce, cu excepţia transportului comercial public sau a vehiculelort grele. Condiţiile de trafic stresante trebuie evitate.

    i. Activitatea sexuală

    Activitatea sexuală poate declanşa angina. În mod evident, aceasta nu trebuie să fie prea solicitantă fizic sau emoţional. Nitroglicerina administrată anterior actului sexual poate fi de folos. Inhibitorii de fosfodiesterază (PGE5) ca sildenafil, tadafil şi vardenafil, folosite în tratamentul disfuncţiei erectile pot conferi beneficii în termeni de durată a efortului şi pot fi prescrişi în siguranta la bărbaţii cu BCI, dar nu trebuie utilizaţi de către cei care primesc nitraţi cu durată lungă de acţiune.[376] Pacientul trebuie informat despre interacţiunile potenţial dăunatoare între inhibitorii PGE5 şi nitraţi sau donorii de NO (oxid de azot).

    j. Activitatea profesională

    O evaluare a factorilor fizici şi psihologici implicate în munca subiectului afectat trebuie realizată întotdeauna (inclusiv pentru munca de gospodină). Ori de câte ori este posibil pacientul trebuie încurajat în continuarea ocupaţiei, cu modificările adecvate, dacă sunt necesare.

    12.4. Tratamentul farmacologic al anginei pectorale stabile

    Scopurile tratamentului farmacologic al anginei stabile sunt de a îmbunătăţi calitatea vieţii prin reducerea severitatii şi/sau a frecvenţei simptomelor şi să îmbunătăţească prognosticul pacientului. Măsurarea calitatii vieţii reflectă severitatea bolii şi aduce informaţii prognostice dacă este corect stabilita.[379] Atunci când se selecţionează strategii de prevenţie a complicaţiilor cardiace şi a decesului, bazate pe dovezi trebuie avut în vedere prognosticul frecvent benign al pacientului cu angină pectorală stabilă. Farmacoterapia este o alternativă viabilă la strategiile invazive de tratament la majoritatea pacienţilor cu angină pectorală stabilă[59,290,380,381] şi a fost asociată cu mai puţine complicatii decât chirurgia sau ICP la un an de supraveghere în studiul MASS-II.[382] O strategie invazivă de tratament trebuie rezervată pacienţilor cu risc înalt sau celor cu răspuns simptomatic insuficient controlat de tratamentul medical.[290] Intensitatea farmacoterapiei preventive trebuie ajustată după riscul individual al pacientului, având în vedere riscul relativ mic al multor pacienţi cu angină pectorală stabilă.

    12.5. Terapia farmacologică de îmbunătăţire a prognosticului

    Afecţiunile coexistente ca diabetul zaharat şi/sau hipertensiunea arterială la pacienţii cu angină stabilă trebuie bine controlate, dislipidemia corectată şi abandonarea fumatului realizată (cu sau fără sprijin farmacologic). Tratamentul cu statine şi inhibitori ai enzimei de conversie (IEC) poate conferi protecţie mai presus de efectul de reducere a lipidelor şi,corespunzător de scadere a tensiuunii arteriale şi sunt discutate separate. În plus, tratamentul antiagregant trebuie întodeauna considerat la pacienţii cu boală cardiacă ischemică. Nivelul de dovezi bazate pe prognostic şi remiterea simptomelor corespunzător tratamentului recomandat şi algoritmul therapeutic este prezentat în Figura 7.

    Figura 7 - Algoritm pentru managementul medical al anginei stabile.*)

    NOTĂ(CTCE)

    *) Figura 7 - Algoritm pentru managementul medical al anginei stabile, se găseşte în Monitorul Oficial al României, Partea I, nr. 608 bis din 3 septembrie 2009, la pag. 209 - (a se vedea imaginea asociată).

    Figura 7 - Algoritm pentru managementul medical al anginei stabile. Pacienţii cu risc înalt pentru revascularizare stabiliţi doar în baza prognosticului trebuie identificaţi şi îndrumaţi corespunzător (Asterisk) Ccontraindicaţiile relative la terapia cu betablocante includ: astm, boala vasculară periferică simptomatică şi bloc atrioventricular gradul 1 (Double dagger) De evitat dihidropiridine cu durata scurtă de acţiune, atunci când nu sunt combinate cu betablocante. Dovezi pentru prognostic se referă la dovedirea reducerii mortalitatii cardiovasculare sau a mortalitatii cardiovasculare / IM. Dovezi pentru simptome includ reducerea nevoii de revascularizare şi spitalizare pentru durere toracică

    Medicatia antitrombotică. Terapia antiplachetară de prevenţie a trombozei coronariene este indicată, datorită raportului favorabil între beneficiu şi risc la pacienţii cu BCI. Aspirina în doze reduse este medicamentul de elecţie în majoritatea cazurilor, în timp ce clopidogrelul poate fi considerat pentru anumiţi pacienţi. Din cauza derulării în continuare a prezentării datelor privind riscul cardiovascular crescut la administrare inhibitorilor (cox)-2 de ciclooxigenază sau a AINS, ca şi a interacţiunilor între AINS şi aspirină, aceste medicamente vor fi comentate din perspectiva cardiovasculara, ulterior.

    Aspirina în doze reduse. Aspirina rămâne în continuare "cheia de bolta" în prevenţia farmacologică a trombozei arteriale şi este foarte bine studiată.[383-387] Aspirina acţionează prin inhibarea ireversibilă a cox1 plachetare şi implicit a producţiei de tromboxan, care este în mod normal completă la doza cronică >75mg/zi.[385] Doza optimă antitrombotică de aspirina pare a fi de 75-150mg/zi, iar reducerea relativă a riscului determinat de aspirină scade prin micăorarea au creşterea acestei doze.[387] În acord cu această interpretare, o analiză observaţională post-hoc a studiului CURE a găsit un risc de evenimente cardiovasculare crescut la o doză a aspirinei >200mg vs <100mg pe zi (HR 1,23; 95% CI 1,08-1,09) la pacienţii cu sindroame coronariene acute.[388] Totuşi, sunt puţine studii randomizate care să compare diferite doze de aspirină.

    Contrar efectului antiplachetar, efectele adverse gastro-intestinale cresc la doze mai mari de aspirină.[385]

    Într-un studiu observational bine condus, s-a observat dublarea ulcerului peptic hemoragic cu creşterea dozelor de aspirină de la 75 la 160 mg şi o nouă dublare când doza creste la 325 mg/zi.[389] Totuşi, într-o meta-analiza a studiilor pe termen lung,[390] nu s-a constatat o relaţie clară doză-răspuns privind riscul hemoragiei gastrointestinale. Incidenţa hemoragiei gastrointestinale a fost de 2,30% cu aspirina în doze mai mici de 162,5 mg/zi vs 1,45% cu placebo, risc relativ 1,59 (95% CI 1,40-1,81). Riscul relativ in trialuri care utilizau doze mai mari (>162,5mg/zi) a fost 1,96 (95% CI 1,58 -2,43). In această metaanaliză, studiul larg US Physicians Health Study (USPHS) cu 325 mg administrate la două zile domină grupul cu doza mică de aspirină, în timp ce Trialul Swedish Angina Aspirin Trial (SPAT) (75mg/zi) nu a fost inclus. Definitii şi raportări variabile privind hemoragiile gastrointestinale se pot confunda în compararea datelor studiilor ce utilizau doze diferite de aspirină. Terapia antiplachetară la pacienţii cu hemoragii gastrointestinale superioare este comentată după terapia cu clopidogrel.

    Hemoragiile intracraniene pot creşte la administrarea oricărui medicament antiplachetar. Riscul relativ de a suferi de o hemoragie intracraniană creşte cu 30%,[391] dar riscul absolute a acestei complicate atribuibilă terapiei antiplachetare este mai mic de 1 la 1000 pacient-ani de tratament cu doze de aspirină > 75 mg/zi.[383,385] Nu există nici o dovadă privind dependenţa de doza şi riscul de hemoragie intracraniană atunci când aspirina se administrează între limitele terapeutic eficiente. La pacienţi cu boală vasculară aterosclerotică, la care principala etiologie a accidentului vascular cerebral este ischemică, efectul net al tratamentului cu aspirină privind accidentul vascular cerebral este evident benefic.[383,385]

    Deci, doza de aspirină trebuie să fie cea mai scăzut-eficientă pentru a optimiza balanţa între castigul terapeutic şi efectele gastrointestinale adverse ce se pot produce în timpul terapiei cronice.

    SPAT a arătat o reducere de 34% a IM sau decesului cardiac, corespunzător unei reduceri absolute a riscului (RAR) de 1%/an, cu aspirina în doza de 75mg/zi comparativ cu placebo la pacienţii trataţi cu sotalol în angina pectorals stabilă.[47] Tratamentul cu doze mici de aspirină a crescut uşor riscul de hemoragie gastrointestinală majoră (11 vs. 6 cazuri în timpul a mai mult de 4000 pacienţi-ani de tratament în fiecare grup). Tratamentul a fost intrerupt datorită efectelor adverse la 109 pacienţi trataţi cu aspirină vs 100 pacienţi din grupul trataţi cu placebo.[47] Deci, aspirina 75 mg/zi este eficientă şi bine tolerate în angina pectorals stabilă. Tratamentul unui subgrup mic de medici cu angină pectorals cu 325 mg aspirină la fiecare două zile (comparativ cu placebo) a determinat o reducere semnificativă a IM nonfatal în USPHS.[392] Doze mici de aspirină zilnic (75mg) sunt, deci, preferate în idea de a creşte complianţa (prin administrarea de rutină, zilnică) şi pentru a reduce riscul efectelor adverse şi a interacţiunilor.

    Inhibitorii cox-2 şi AINS. Inhibiţia cox-2 reduce producţia de prostaciclina, care are efect vasodilatator şi inhibitor plachetar. Atenuarea formării prostaciclinei poate predispune la creşterea tensiunii arteriale, accelerarea aterogenezei, şi tromboza suprapusă rupturii în placă.[393] Retragerea recentă a rofecoxib (Vioxx), un inhibitor cox-2 înalt selective, a fost determinate de identificarea unui risc crescut de evenimente coronariene serioase intr-un trial placebo-controlat de prevenţie a cancerului.[394] Un risc crescut de apariţie a IM fatal şi non-fatal a fost de asemenea descoperit într-o meta-analiză a altor trialuri randomizate cu rofecoxib.[395] Exista, de asemenea dovezi susţinute privind efectele daunătoare a inhibiţiei cox-2 rezultate din studii observationale.[396] Un trial de prevenţie a cancerului cu celecoxib a arătat o relaţie privind creşterea riscului de suferintă cardiovasculară legată de doză, cu HRs de 2,3 (95% CI 0,9-5,5) si 3,4 (1,4-7,8) pentru 200 şi, respectiv 400mg celecoxib bid.[397] Un studiu placebo controlat cu parecoxib/valdecoxib (iv + terapie po) pentru tratamentul durerii post-operatorii după By-pass aortocoronarian a arătat o creştere a riscului de evenimente cardiovasculare în numai 10 zile de la tratamentul cu inhibitori cox-2.[398] Deci, există indicaţii din studii ce au evaluat diferiţi inhibitori cox-2 că aceştia pot creşte riscul de evenimente trombotice coronariene în populaţii de pacienţi cu nivel diferit de risc cardiovascular. În plus, inhibiţia COX 2 creşte riscul de stroke, insuficienta cardiacă, şi hipertensiune arterială. [3"] utilizarea inhibiţiei COX 2 neantagonizată (i.e. fără inhibiţie simultană efectivă a COX 1 plachetară) trebuie evitată la pacienţii cu angină pectorală stabilă.

    Inhibitorii reversibili, non-selectivi ai COX ( AINS) pot inhiba producţia de tromboxan şi agregarea plachetară,[400,401] cum s-a demonstrat pentru naproxen.[402] Totuşi, AINS reversibili inhibă rar producţia de tromboxan la fel de eficient ca aspirina,[385] şi s-a arătat ca activitatea reziduală COX- 1 plachetară mai mică de 5% este suficientă pentru a susţine agregarea plachetară totals. [403] efectele cardio-protectoare ale tratamentului cu naproxen au fost discutate,[404-407] dar balanţa dovezilor evidentiază că AINS neselective cresc de asemenea riscul complicaţiilor cardiovasculare. [396] Este recomandată utilizarea intiţială a paracetamolului. Dacă AINS sunt necesare, trebuie utilizate în cea mai mică doză eficientă, şi pentru cea mai scurtă durată de timp posibilă. O avertizare a fost recent emisă de FDA pentru naproxen. [408] tratamentul cu AINS, atunci când e indicat pentru alte motive, trebuie combinat cu doze scăzute de aspirina pentru a asigura inhibiţia plachetară eficientă la pacienţii cu angina pectorală stabilă. In aceste situaţii, ibuprofenul trebuie evitat pentru că acest AINS impiedică aspirina să acetileze ireversibil enzina COX - 1 plachetară, ca şi naproxenul.[409, 410] Diclofenacul este un AINS relativ selectiv COX - 2, şi de aceea un slab inhibitor plachetar şi nu interferă cu efectele antiplachetare ale aspirinei şi poate fi utilizat în combinaţie cu aspirina.

    Clopidogrel. Clopidogrelul şi ticlopidina sunt tienopiridine care actionează ca antagoniati noncompetitivi ai receptorului ADP şi au efecte antitrombotice similare aspirinei. [385] Eficacitatea ticlopidinei a fost în principal documentată în Stroke şi ICP[385, 387] şi a fost înlocuită de clopidogrel datorită riscului de neutropenie şi trombociopenie şi a efectelor adverse mai simptomatice decât ale ticlopidinei. Studiul principal care a documentat utilizarea clopidogrelului în BCI stabilă este CAPRIE,[412] care a inclus trei grupuri la fel de mari de pacienţi cu IM precedent, stroke precedent, sau boală vasculară periferică (BVP).[412] comparativ cu aspirina 325 mg/zi , care poate fi mai puţin eficientă decât 75 mg/zi (vezi fig 7 în meta-analiza colaborativă a trialurilor randomizate)[387], clopidogrelul 75 mg/zi a fost uşor mai eficient (ARR 0.51 % / an; P = 0,043) în prevenirea complicaţiilor cardiovasculare la pacienţii cu risc înalt.[412] Comparând evoluţia pacienţilor din cele trei subgrupuri înrolate în CAPRIE, beneficiu clopidogrelului apare doar în subgrupul BVP.[412] hemoragia gastrointestinală a fost doar uşor mai puţin frecventă, cu clopidogrel comparativ cu aspirina (1,99 vs. 2,66% timp de 1,9 ani de tratament), în ciuda dozelor mari de aspirină[412] este posibil ca beneficiul clopidogrelului să fi fost supraestimat pentru ca doza de aspirină cu care a fost comparat (325 mg) ar putea să nu fie cea mai eficientă doză. Studiul CAPRIE nu a inclus pacienţi cu intoleranta la aspirină, şi nu este cunoscut riscul hemoragiei gastrointestinale în timpul tratamentului cu clopidogrel comparativ cu placebo. Clopidogrelul este mai scump decât aspirina dar poate fi considerat la pacienţii cu intoleranta la aspirina şi risc semnificativ de tromboză arterială.

    Intoleranţa gastrointestinală poate fi controlată diferit (aşa cum vom vedea prezentat mai jos). După stentare coronariană, sindrom coronarian acut sau IM cu supradenivelare de ST clopidogrel poate fi combinat cu aspirina pentru o perioadă definită de timp, dar terapia combinată nu este curent recomandată în angina pectorals stabilă. Tratamentul cu clopidogrel creşte riscul de sângerare severă asociat chirurgiei de bypass aorto-coronarian.[413]

    O cauză foarte discutată a variabilitatii răspunsului la clopidogrel este interacţiunea intermedicamentoasă, deoarece clopidogrelul isi formează metabolitul (metaboliţii) activ via metabolismul mediat de CYP3A4. Studiul lui Lau şi col.[414] a arătat că atorvastatinul, nu şi pravastatinul inhibă dependent de doza clopidogrelul pe calea activării plachetare mediate de ADP. Studiul a arătat de asemenea interacţiuni previzibile între clopidogrel şi antibiotice care inhibă (eritromicina şi troleandomicina) sau indue (rifanticina) CYP3A4. [414] Alt studiu cu clopidogrel în tratament de menţinere, nu a găsit nicio interacţiune cu atorvastatinul în doze mici (10 mg / zi).[415] efectele pe termen scurt ale dozei de încarcare de 300 mg de clopidogrel asociat ICP, pot[416] sau nu pot[417] fi atenuate de cotratamentul cu statine lipofilice (atorvastatin, simvastatin şi lovastatin). Efectele unei doze de încarcare de 600 mg par să nu fie afectate de tratamentul cu atorvastatin sau simvastatin.[418, 419] analize observaţionale post-hoc privind prognosticul pacienţilor care urmează co-tratament de menţinere cu clopidogrel şi statină nu au aratat diferenţe în prognostic, dar nu există studii prospective cu un design corespunzător care să se adreseze aceastui aspect. Datele registrului GRACE indică faptul că tratamentul cu statină are un beneficiu suplimentar celui cu clopidogrel, aşa cum era de aşteptat.[420] Deci, literatura privind interacţiunea statină-clopidogrel este inconsistentă şi importanţa interacţiuniii între terapia de menţinere cu statine lipofilice şi clopidogrel nu este în prezent cunoscută.

    Terapia antiplachetară la pacienţii cu intoleranta gastrointestinală la aspirină Hemoragia gastrointestinală poate avea o frecventa crescută cu orice tratament antiplachetar, dar mărimea acestui efect, cu clopidogrel nu este cunoscută în absenţa datelor de trialuri placebo - controlate. S-a speculat că tratamentul antiplachetar interfera cu procesul normal de vindecare a plăgilor, interferenta ce limitează progresia eroziunilor gastrice subclinice relativ comune (2% / lună fără nici un tratament), datorită eliberării scăzute a factorilor de creştere plachetari depozitaţi cum ar fi VEGF. [421] în plus, aspirina determină leziuni ale mucoasei gastrice dependent de doza, care pot creşte incidenţa şi severitatea eroziunilor.

    Hemoragiile gastrointestinale superioare datorate aspirinei şi terapiei cu AINS pot fi atenuate prin inhibiţia secreşiei acide gastrice. Eradicarea infecţiei cu Helicobacter pylori, dacă este prezentă, reduce de asemenea riscul hemoragiilor gastrointestinale asociate aspirinei.

    Printre diferitele terapii de reducere a aciditatii disponibile, tratamentul cu inhibitoriii pompei de protoni (IPP) a fost cel mai bine documentat. Deci, 30 mg / zi de lanso-prazol a redus recurenţa complicaţiilor ulcerului de la 14,8% în grupul placebo, la 1,6% (P= 0,008) în timpul celor 12 luni de supraveghere a pacienţilor cu ulcer gastro-duodenal, trataţi cu 1000 mg de aspirina, după eradicarea H. pylori. [423] Un studiu recent a arătat că adăugarea unui IPP (esomeprazol 40mg/ zi) la aspirina ( 80 mg / zi) a fost superioară înlocuirii cu clopidogrel pentru prevenţia hemoragiilor recurente ulceroase la pacienţii cu ulcer şi boala vasculară.

    Dipiridamol şi anticoagulante. Dipiridamolul nu este recomandat pentru tratamentul antitrombotic în angina stabilă din cauză eficacitatii scăzute antitrombotice [387] şi a riscului de înrăutatire a simptomelor anginoase datorită fenomenului de furt coronarian.[425] medicamentele anticoagulante (warfarina sau inhibitorii trombinei), care sunt o alternativă sau combinaţi cu aspirină la anumiţi pacienţi cu risc înalt, cum ar fi post-IM, nu sunt indicaţi în populaţia generală cu angină stabilă dacă nu au o indicaţie aparte cum ar fi fibrilaţia atrială.

    Rezistenţa la aspirină Problemele posibile legate de "rezistenţa la aspirina" sunt de un interes considerabil [386, 426] şi au fost mult discutate. Totuşi, fenomenul este insuficient definit şi poate fi caracterizat prin apariţia evenimentelor cardiovasculare în ciuda terapiei (i.e. Însucces terapeutic) sau prin rezistenţa la efectele farmacologice ale aspirinei determinată prin diferite metode de laborator. Nu există în prezent un "standard de aur" cu care să se evalueze rezistenţa la aspirină şi cercetari viitoare sunt necesare înainte de a trage concluzii şi de a implementa scheme terapeutice.[385] Deci, rezistenţa la aspirină este înca o problems de cercetat, privind monitorizarea şi managementul pacienţilor cu răspuns insuficient la aspirină.[427] O problemă similară se prefigurează privind " rezistenţa la clopidogrel" şi este la fel de neclar cum trebuie abordată.[428 - 430]

    Medicaţia hipolipemiantă. Tratamentul cu statine reduce riscul complicaţiilor cardiovasculare aterosclerotice atât în prevenţia primară cât şi în cea secundară.[431] La pacientii cu boală vasculară aterosclerotică, simvastatinul [432] şi pravastatinul [433,434] reduc incidenţa complicaţiilor cardiovasculare serioase cu aproximativ 30%. Studiul HEART Protection (HPS)[435] şi Prospective Pravastatin Pulling Project (PPPP) care includ prevenţia primară,[433] au fost suficient de largi pentru a demonstra reducerea mortalitatii. Analizele subgrupurilor indică de asemenea efecte benefice la pacienţii diabetici cu boală vasculară [436, 437] şi beneficii ale terapiei cu statine au fost dovedite şi la vârstnici (> 70 ani). [435,438] la pacienţii diabetici fără boală vasculară manifests, simvastatinul 40 mg/ zi [437] şi atorvastatin 10 mg/ zi [439] au oferit protecţie primară similară împotriva evenimentelor cardiovasculare majore. Reducerea evenimentelor cardiovasculare majore, a fost observată de asemenea în trialul placebo-controlat Anglo - Scandinavian Cardiac Outcomes Trail - Lypid Lowering Arm ( ASCOT-LLA) [440] care a evaluat tratamentul cu atorvastatin în prevenţia primară a BCI la pacienţii hipertensivi cu colesterolemie totals <6,5 mmol / 1. Adăugat nivelului relativ scăzut de colesterol, controlul tensiunii arteriale în acest studiu, a fost excelent, rezultând într-un risc absolut scăzut de deces şi IM la această populaţie de pacienţi. Prin urmare, deşi reducerea riscului relativ a evenimetelor coronariene totale a fost 36%, ARR-ul la tratamentul cu statină a fost doar de 0,34% pe an, privind decesul sau IM. [440] niciun trial nu a fost efectuat specific la pacienţii cu angină pectorals stabilă, dar aceştia au constituit o proporţie semnificativă în trialurile menţionate. In studiul HPS, de exemplu, 41% din pacienţi au fost post-IM, şi 24% aveau alte forme de BCI.

    Statinele scad colesterolul eficient,[431] dar şi alte mecanisme decât inhibiţia sintezei de colesterol, cum ar fi efecte antiinflamatorii şi antitrombotice,[441, 444] pot contribui la reducerea riscului cardiovascular. La pacienţii cu angină stabilă s-a arătat că pretratamentul cu atorvastatin timp de 7 zile, comparat cu placebo, înaintea ICP, a redus injuria miocardică procedural, evaluată prin markeri biochimici. [445] Aceasta protecţie miocardică asigurată de tratamentul cu atorvastatin în doze mari pe termen scurt, poate fi legată de efectele non-lipidice ale tratamentului cu statine. Beneficii relative similare ale tratamentului cu statine pe termen lung au fost observate la pacienţii cu diferite nivele pre-tratament ale colesterolului seric, chiar şi în domeniul "normalului".[433,435,439] Deci, recomandarea de a trata cu statine poate fi ghidată atât de nivelul riscului cardiovascular al pacientului cât şi de nivelul colesterolului (de la valori normale până la un nivel moderat crescut). In ceea ce priveşte tensiunea arterială (discutată mai jos), riscul asociat cu colesterolemia creşte liniar-logaritmic de la un nivel normal - scăzut,[431] şi este dificil de evaluat importanţa relativă a scăderii colesterolului şi alte efecte ale tratamentului cu statină privind beneficiile terapeutice obţinute. O meta-analiză recentă privind efectele diferitelor terapii hipolipemiante asupra mortalitatii au concluzionat că statinele şi acizii graşi n-3 reduc mortalitatea, în timp ce fibratii, rasinile, niacina şi intervenţiile în dieta au eşuat să realizeze aceasta; o tendinta de a reduce mortalitatea a fost contracarată de creşterea mortalitatii non-cardiace în trialurile cu fibraţi.

    Ghidurile de Prevenţie Europene actuale sugerează o şints terapeutică <4,5 mmol/L (175mg/dL) pentru colesterolul total şi 2,5 mmol/L (96 mg/dL) pentru LDL-colesterol la pacienţii cu BCI documentată şi chiar la cei cu risc multifactorial persistent crescut (risc >5% de evenimente fatale cardiovasculare în următorii 10 ani). Totuşi, câteva studii au arătat că nivelul proteinei -C reactive prezice un prognostic bun în timpul terapiei cu statine ca şi nivelul colesterolului şi aceşti doi markeri ai răspunsului la statine sunt aditivi.[444] Aceste analize ale datelor din trialurile clinice sugerează că efectele independente de colesterol ale terapiei cu statine pot fi de importanta clinică. Deci, selecţia pacienţilor bazată pe nivelul colesterolului şi terapia având ca şints exclusiv colesterolemia, nu exploatează pe de-a întregul beneficiile tratamentului cu statine. Terapia cu statine trebuie considerată întotdeaună la pacienţii cu BCI stabilă şi angină stabilă, având în vedere riscul lor crescut şi dovada beneficiului scăderii colesterolului chiar şi în interiorul intervalului de valori normale. [446] Terapia trebuie să atingă acea doză de statină documentată a reduce morbiditatea/mortalitea în trialurile clinice. Dacă această doză nu este suficientă, pentru a atinge nivelul de colesterol total şi LDL-colesterol şinta mentionată mai sus, doza de terapie cu statine poate fi crescută în limitele toleranţei pacientului pentru a atinge nivelul tintă. Dozele zilnice de statină cu documetaţie solidă în studiile mai sus menţionate sunt: simvastatin 40 mg, pravastatin 40 mg, şi atorvastatin 10 mg. Recent, s-a aratat că tratamentul doze crescute de atorvastatina (80 mg/zi) a redus riscul evenimentelor cardiovasculare comparativ cu doza de 10 mg de atorvastatin sau simvastatin -24 mg la pacienţii cu BCI stabilă.[447,448] Creşterea eficacitatii tratamentului cu doze mari de atorvastatin a fost însoţită de creşterea de 6 ori a enzimelor de citoliză hepatică (de la 0,2 la 1,2%; P O.001), dar nu şi de creşterea simptomelor de mialgie. [447] tratamentul cu doze mari de atorvastatin trebuie rezervat pacienţilor cu risc înalt.

    Tratamentul cu statine este asociat cu puţine efecte adverse dar leziunile musculaturii scheletice (simptome, creşterea CK şi rareori, rabdomioliza) pot surveni şi enzimele hepatice trebuie de asemenea monitorizate după iniţierea terapiei. Tulburările gastrointestinale pot limita doza. Dacă statinele sunt prost tolerate la doze înalte, sau controlul lipidic nu se realizează cu cea mai înaltă doză de statină, reducerea dozei de statină şi adăugarea inhibitorului absorbţiei de colesterol, ezetimibe, poate permite reducerea adecvată a colesterolului.[449] Efectele asupra morbiditatii şi mortalitatii acestei combinaţii terapeutice nu au fost încă documentate.

    Alte medicamemente decât statinele care modifică profilul lipidic, e.g. fibraţi, rasini, sau acid nicotinic cu eliberare prelungită, şi combinative lor cu statine şi alte hipoli-pemiante pot fi necesare pentru controlul nivelului lipidelor la pacienţii cu dislipidemie severă. Aceasta este în mod special adevărat, pentru cei cu nivel scăzut al HDL colesterolului şi nivel crescut al trigliceridelor.[431,450,451] Totuşi, beneficiile tratamentului gemfibrozil în studiul VA-HIT au fost preponderent găsite la bărbaţi cu rezistenta la insulină.[452] Combinaţia fibraţilor cu statine creşte riscul miopatiei asociate, dar s-a dovedit recent că fenofibratul nu interferă cu catabolismul statinelor şi este de aceea mai puţin probabil să crească riscul miopatiei când e combinat cu doze moderate de statină. [453,454] În meta-analiza lui Studer şi col. [364] terapia cu fibraţi nu a fost asociatăcu reducerea ratei de deces total. Similar, trialul FIELD publicat recent, care a comparat fenofibratul şi placebo în 9795 pacienţi cu diabet cu tip 2, nu a găsit un beneficiu privind mortalitatea şi nici o reducere semnificativă a endpointului primar combinat din deces coronarian şi IM non-fatal. [455] Deci tratamentul cu gemfibrozil poate fi considerat la pacienţii cu risc înalt cu HDL colesterol scăzut, dar lipseşte o susţinere suficientă pentru o mai largă utilizare a fibraţilor. Torcetrapib este un nou medicament care s-a arătat că ridică HDL colesterol eficient,[456] dar deocamdată nu sunt dovezi suficiente pentru a face recomandări universale privind şinta HDL sau a nivelului de trigliceride de atins de farmacoterapie în populaţia general cu angina.

    Totuşi, terapia asociată terapiei cu statine poate fi considerată pe baze individualizate la pacienţii care au dislipidemie severă şi rămân la risc înalt după măsuri convenţional (motalitate cardiovasculară exprimată > 2% /an).

    Inhibitorii enzimei de conversie (IEC). IEC reprezintă un tratament bine stabilit pentru hipertensiunea arterială şi insuficienţa cardiacă, dar nu s-a dovedit să confere o protecţie generală mai bună împotriva complicaţiilor cardio-vasculare în hipertensiune, comparativ cu cea determinată de alte medicamente hipertensive.[457-459] IEC sau blocantii receptorului de angiotensina (BRA) sunt recomandaţi pentru tratamentul pacientului diabetic cu microalbuminurie pentru a preveni progresia disfuncţiei renale ca medicare de primă linie în tratamentul hipertensiunii arteriale la pacienţii diabetici.

    Datorită reducerii mortalitatii cardiace şi a IM în trialurile ce au studiat IEC pentru insuficienţa cardiacă şi post-IM, IEC au fost studiaţi şi în terapia preventivă secundară la pacienţii cu boală coronariană fără insuficienta cardiacă. [252,460,461] Studiul HOPE a inclus pacienţi cu risc înalt şi boală cardiovasculară documentată (coronariană sau non-coronariană) sau diabet zaharat şi cel puţin un alt factor de risc asociat, care au fost randomizaţi pentru tratamentul cu ramipril sau placebo timp de 5 ani.[460] Studiul EUROPA a inclus pacienţi cu BCI stabilă cu un spectru larg de factori de risc dar fără insuficienta cardiacă clinic, care au fost randomizaţi tratamentului cu perindopril sau placebo timp de 4,2 ani.[461] Studiul PEACE a inclus pacienţi cu BCI stabilă, fără insuficienta cardiacă clinic, care au fost tratataţi cu trandolapril sau placebo timp de 4,8 ani.[252] Aşa cum este arătat în Figura 1, rata anuală a mortalitatii cardiovasculare în grupurile placebo a variat de la 0.8% (PEACE) la 1,6% (HOPE). Iniţial, diferenţele în riscul cardiovascular au fost asociate diferenţelor în terapie. Reducerea relativă a riscului pentru endpointul primar compus a fost de 20% în studiul HOPE şi EUROPA, în timp ce în studiul PEACE nu s-a decelat reducerea semnificativă a riscului datorată inhibiţiei cu IEC. Din nefericire, rezultatele celor trei studii nu sunt direct comparabile datorită selecţiei diferite a endpointurilor. Privind reducerea riscului de deces cardiovascular, studiul HOPE a raportat o reducere relativă a riscului cu 26% (95 CI 13-36), EUROPA 14% (95% CI -3 la 28) şi PEACE 5% (95% CI-19 la 24). Cea mai ridicată reducere relativă a riscului a fost observată pentru stroke în studiul HOPE (RR 0,68; 95% CI 0,56-0,84), care nu a fost raportată în EUROPA, dar tindea spre reducere în PEACE (RR 0,93; 95% CI 0,81-1,12).[252] Toate cele trei studii au raportat o reducere semnificativă a insuficienţei cardiace în urma tratamentului cu IEC.

    Beneficiile tratamentului cu IEC au fost deci mai mici în studiul PEACE decât în studiile HOPE sau EUROPA. O explicate posibilă pentru aceste rezultate diferite poate fi diferenta între cele trei tipuri de IEC studiat şi doza folosită. Totuşi, doza de trandolapril utilizată în PEACE a fost asociată cu o reducere semnificativă de 25% a decesului cardiovascular şi 29 % a insuficienţei cardiace severe, dar o reducere mai puţin importantă în IM non-fatal (-14%, NS) la pacienţii post IM fără disfuncţie de VS, înrolaţi consecutiv în studiul TRACE.[462] Tensiunea arterială la înrolarea populaţiei din studiul PEACE a fost mai mică (133/78 mmHg), decât în celelalte două studii. Rata revascularizării anterioare înrolarii a fost de la 44% (HOPE) la 72 % (PEACE) şi terapia medicamentoasă la înrolare era diferită în cele două studii. Terapia hipolipe-miantă a fost administrată doar la 29% din pacientii înrolaţi în studiul HOPE comparativ cu 70% în PEACE; datele corespunzatoare pentru terapia antitrombotică au fost de 76 vs 96% şi respectiv pentru terapia beta-blocantă de 40% vs 60%. În schimb, utilizarea blocantele canalelor de calciu (BCC) la înrolarea în studiul HOPE era mult mai frecventă. În mare, pacienţii din PEACE prezentau un risc cardiovascular absolut de deces mai mic decât pacienţii din HOPE sau EUROPA. Diferenţele privind riscul la înrolare şi terapiile nelegate de studiu pot să fi contribuit semnificativ la diferenţele în evoluţia cardiovasculară la pacientii care au primit tratament cu IEC.

    Efectele relative ale ramiprilului şi perindoprilului asupra evoluţiei cardiovasculare au fost similare în populaţia cu risc înalt şi intermediar, respectiv, deşi din motive diferite, ARR a fost mai mare în populaţia cu riscul absolut cel mai înalt. (MICRO-HOPE).[463] Analiza pe sub-grupuri predefinite în EUROPA şi HOPE în relaţie cu factori individuali ce afectează riscul ca vârsta, diabetul zaharat, IM precedent, boala vasculară non-coronariană şi micro-albuminuria, au arătat un beneficiu relativ similar, determinat de terapia cu IEC, în aproape toate subgrupele.

    Efectul de reducere a tensiunii arteriale datorat IEC poate să fi contribuit la efectele benefice obsevate în HOPE şi EUROPA. În HOPE, tensiunea necontrolată a fost un criteriu de excludere şi TA medie la înrolare a fost de 139/79 mmHg.[460] Diferenţa tensiunii arteriale de 3/2 mmHg între ramipril şi placebo[460] ar fi putut fi subestimată datorită dozei de seara de ramipril şi masurarea tensiunii arteriale în cabinet în ziua urmatoare. Un substudiu HOPE cu monitorizare ambulatorie 24 de ore a TA, a raportat o diferenta a tensiunii arteriale de 10/4 mmHg în 24 de ore şi de 17/8 mmHg în timpul nopţii, comparativ cu 8/2mmHg la măsurarea în cabinet a tensiunii arteriale, în acelaşi studm.[464]

    În EUROPA, pacienţii cu hipertensiune necontrolată (>180/100 mmHg) au fost deasemenea excluşi, tensiunea arterială medie la debut a fost 137/82 mmHg. Diferenţa de tensiune arterială între tratamentul cu perindopril şi placebo a fost de 5/2 mmHg[461], dar diferenţe mai mari se pot întâlni la subgrupuri de pacienţi. În orice caz, analiza efectului tratamentului în concordanta cu percentilul 3 sau 4 peste tensiunea arterială sau scăderea tensiunii arteriale sub tratament are beneficii semnificative la toate grupurile, chiar şi în cele cu cea mai mică tensiune de bază sau cu scădere mică sub tratament[465].

    Beneficiile reducerii tensiunii arteriale pot apărea la subgrupuri de pacienţi cu hipertensiune arterială, dar scăderea tensiunii arteriale este asociată cu un risc cardiovascular mai scăzut[466]. Astfel, e dificil de separat efectele determinate de tensiunea arterială de protectia independenta de tensiunea arterială datorata blocării IEC în angina pectorală stabilă.

    Mai multe date cu privire la reducerea tensiunii arteriale cu IEC în boala coronariană stabilă pot fi obţinute din trialul CAMELOT. [467] În acest studiu, pacienţii cu boală coronariană demonstrată angiografic, deşi nu neapărat obstructivă, şi cu tensiune arterială normals (media TA 129/78 mmHg) au fost randomizaţi cu amlodipină, enalapril sau placebo şi au fost urmăriţi timp de 2 ani. 60% din pacienţi au avut hipertensiune şi aceştia au fost bine trataţi (83% cu statine, 75% cu beta-blocanţi, şi 95% cu aspirină). Reducerea tensiunii arteriale (5 mm/2 mm) a fost aproape identică în cele două grupe de pacienţi cu medicaţie activă. Studiul nu a reuşit să demonstreze efecte pe obiectivele majore (=670 pacienţi pe grup), dar o analiză 'post hoc' a endpoint-ului combinat pe moarte cardiovasculară, stroke şi infarct miocardic a arătat o reducere a riscului relativ nesemnificativ cu enalapril (29%) şi amlodipină (30%).

    Mai mult, un substudiu IVUS pe 274 pacienţi a arătat corelatia semnificativă între progresia ateromatozei şi reducerea tensiunii arteriale chiar şi în cazul valorilor normale ale tensiunii arteriale. Studiul VALUE, recent prezentat, în care s-a comparat tratamentul antihipertensiv cu amlodipină şi valsartan la 15.245 de pacienţi (46% dintre aceştia aveau boală coronariană  pe o perioadă de 4.2 ani, a arătat că scăderea tensiunii arteriale este mult mai importantă decât tipul de medicament folosit.[468]

    Aceste studii susţin beneficiile scăderii tensiunii arteriale sugerate de date epidemiologice[466] şi efectele similare în scăderea tensiunii arteriale cu IEC sau sartani când sunt comparaţi cu blocante de canale de calciu. [457,458]

    Un raport al studiului ASCOT indică faptul că tensiunea arterială singură nu şine cont de rezultatele diferitelor regimuri de tratament, combinaţia dintre blocante de canale de calciu şi IEC aducând reduceri mai mari decât combinaţia dintre beta-blocate şi diuretic. [469]

    Oricum, editorialul asociat scoate în evidenţă că diferenţele în cadrul tensiunii arteriale pot explica complet diferenţele între cele două grupuri. [470]

    Beneficiile scăderii tensiunii arteriale până la valori normale sunt maxime la pacienţii cu cel mai mare risc, [471] în special la cei cu boală vasculară stabilă, dar nivelul tensiunii arteriale sub care un beneficiu apreciabil clinic poate fi observat.

    Ramiprilul şi perindoprilul comparate cu placebo au realizat scăderea tensiunii arteriale, contribuind astfel probabil la reducerea riscului în studiile HOPE şi EUROPA, dar şi cardioprotecţie.[441] Mai mult, rolul IEC în tratamentul insuficienţei cardiace sau disfuncţiei sistolice de VS, [472] şi în tratamentul pacienţilor diabetici cu afectare renală e bine stabilit. [370] Astfel, este potrivit să considerăm IEC în tratamentul pacienţilor cu angină pectorals stabilă şi care asociază hipertensiune arterială, diabet, insuficienta cardiacă, disfuncţie asimptomatică de VS sau post-infarct miocardic. La pacienţii fără angină şi fără existenţa indicaţiilor pentru tratamentul cu IEC, beneficiul anticipat al tratamentului cu IEC (sau sartani) ar trebui cântărit având în vedere costurile şi efectele adverse.

    Efectul tratamentului cu ARB asupra prognosticului bolii cardiace ischemice este mai puţin studiat, dar studiul VALIANT a arătat efecte similare ale tratamentului cu valsartan şi captopril la pacienţii cu insuficienta cardiacă post-infarct.[473] Totuşi, studiul CHARM[474] nu a arătat beneficii semnificative ale candesartanului comparat cu placebo la pacienţii cu funcţie ventriculară prezervată. Astfel, tratamentul cu sartani ar putea fi util în insuficienţa cardiacă, hipertensiune sau nefropatia diabetică la pacienţi cu angină când IEC sunt indicaţi dar nu sunt toleraţi, dar nu este nici o indicaţie pentru ARB la pacienţii cu funcţie sistolică prezervată şi fără diabet ca prevenţie secundară.

    Terapia de substituţie hormonală

    Date epidemiologice au sugerat beneficii semnificative cardiovasculare postmenopauză datorată terapiei de substituţie hormonală (TSH). Însă recent, trialuri prospective, dublu-orb, placebo-controlate au arătat că TSH cu o combinaţie de preparate orale de estrogen/progestin ca prevenţie primară nu oferă beneficii cardiovasculare printre femeile cu boală dovedită[475,476] şi că există un risc crescut de a dezvolta boală cardiovasculară şi creşte riscul de apariţie al cancerului de sân.[477] Prevenţia primară cu estrogeni la pacientele cu histerectomie nu oferă protecţie cardiovasculară. [M9] Noile ghiduri nu recomandă folosirea de rutină TSH pentru afecţiunile cronice.

    Beta-blocante.

    Riscul de a prezenta moarte subită cardiacă sau infarct miocardic a fost redus de beta-blocante cu 30% în trialurile post-infarct miocardic.[480] O meta-analiză recentă a efectelor beta-blocantelor asupra mortalitatii nu a adus beneficii în tratamentul acut, ci o reducere semnificativă a risculi relativ cu 24% ca prevenţie secundară pe termen lung.[481] Beta-blocantele cu activitate intrinsecă simpaticomimetică par să aducă mai putină protecţie, şi se pare că cel mai frecvent agent prescris, atenololul, a avut dovezi slabe privind mortalitatea post-infarct.[481] Deasemenea, o meta-analiză recentă a efectelor atenololului asupra hipertensiunii pune la îndoială beneficiul oferit de acest medicament[482] deşi beta-blocantele ca efect de grup oferă protecţie similară ca şi alte antihipertensive în meta-analizele precedente. [457,458] Extrapolându-se din trialurile post-IM efectele beta-blocantelor pot fi protective deasemenea la pacienţii cu boală coronară stabilă. Oricum, acestea nu au fost demonstrate intr-un trial placebo-controlat. Trialurile post-IM cu beta-blocante s-au realizat inainte de efectuarea altor terapii de prevenţie secundară, cum ar fi tratamentul cu statine şi IEC, care lasă indoieli privind eficacitatea ca primă terapie a strategiei "moderne" de tratament.

    Mari studii cu beta-blocante în angina stabilă, APSIS şi TIBET, nu au inclus grupuri placebo pentru a nu priva de tratament pacienţii simptomatici pe perioade lungi de timp. În trialul APSIS, care a inclus 809 pacienţi diagnosticaţi clinic cu angină pectorală, cu o urmărire medie de 3.4 ani (>1.400 pacienti-ani de tratament pentru fiecare grup)[49] trataţi cu verapamil SR (240-480 mg/zi) a asociat o rată a evenimentelor cardiovasculare similară cu tratamentul cu metoprolol CR (100-200 mg/zi). O urmărire ulterioară a studiului APSIS (până la 9.1 ani) nu a modificat aceste constatări şi a arătat un prognostic bun al pacienţilor cu angină stabilă, în special în cazul femeilor fără diabet în comparaţie cu restul populaţiei.[483] În trialul TIBET care a inclus 682 de pacienţi cu angină pectorals indusă de efort, pe o perioadă de urmărire medie de 2 ani(=450 pacienţi în fiecare grup) [48], efectele nifedipinei SR (20-40 mg) nu au diferit semnificativ de cele ale atenololului (50 mg), dar asocierea dintre cele două medicamente s-a dovedit a fi avantajoasă.

    Un studiu mai mic (=300 pacienţi-ani) care a inclus pacienţi cu boală coronariană şi minime sau fără simptome de angină a comparat tratamentul cu atenolol vs placebo (trialul ASIST) şi a arătat o incidentă mai crescută a endpointului combinat care a inclus tratament în funcţie de simptome în grupul placebo.[484] Aceasta confirms beneficiul antianginos al beta-blocantelor, dar nu arată că acest tratament schimbă prognosticul pacienţilor cu angină stabilă.

    Beta-1-blocantele- metoprolol sau bisoprolol s-au aratat a reduce efectiv evenimentele cardiace la pacienţii cu insuficienta cardiacă congestivă.[485,486] Carvedilolul, un beta-blocant neselectiv care are şi efecte alfa-blocante reduce deasemenea riscul de moarte şi respitalizările de cauză cardiacă la pacienţii cu insuficienta cardiacă. [487]

    Blocante de canale de calciu

    Scăderea frecvenţei cardiace de către blocantele de canale de calciu (BCC) pot îmbunătăţi prognosticul pacienţilor post-IM, aşa cum arată studiul DAVIT II cu verapamil şi un subgrup la pacienţii fără semne de insuficienta cardiacă în studiul MDPIT cu diltiazem.[489] De asemeni, în trialul INTERCEPT a existat o tendinta către reducerea morţii cardiace subite, re-infarctizarea non-fatală şi a ischemiei refractare şi o reducere semnificativă nevoii de revascularizare printre pacienţii care au suferit un infarct miocardic şi au fost trataţi cu diltiazem, comparativ cu cei care au primit placebo.[490] Blocantele canalelor de calciu sunt şi agenţi antihipertensivi, fără avantaje însă fata de alte medicamente antihipertensive privind rezultatele clinice, dar tratamentul cu blocante le canalelor de calciu este asociat cu un risc crescut de insuficienta cardiacă.[457-459]

    Prognosticul în boala coronariana stabilă nu a fost valabil pentru blocantele de calciu dihidropiridinice până de curând. Trialurile mai vechi referitoare la nifedipina cu durată scurtă de acţiune nu au arătat nici un beneficiu privind endpointurile printre pacienţii cu boala coronariana şi chiar au crescut riscul de moarte la doze crescute de medicament.[491] Această problemă a adus în discuţie eventualitatea unui antagonist de calciu şi a arătat că tratamentul cu medicamente vasodilatatoare cu durată scurtă de acţiune, precum blocantele de calciu dihidropiridinice este inadecvat. O meta-analiză asupra siguranţei administrării nifedipinei în angina pectorals stabilă a sugerat că acest medicament nu este sigur.[492]

    Trialul [493] ACTION (Tabelul 5), recent publicat şi care compară tratamentul cu nifedipină cu durată lungă de acţiune şi placebo timp de 4,9 ani de tratament continuu la 7665 pacienţi cu angină pectorals stabilă este suficient de puternic semnificativ pentru morbiditate şi mortalitate. Trialul ACTION nu a arătat nici un beneficiu al tratamentului cu nifedipină cu durată lungă de acţiune comparativ cu placebo privind incidenţa morţii, infarctului miocardic, anginei refractare, stroke-ului şi a insuficienţei cardiace. Tratamentul cu nifedipină tinde să crească nevoia de revascularizare (HR 1.25; P=0.073), dar a redus nevoia by-pass-ului chirurgical (HR 0.79; P=0.0021). Autorii au concluzionat că tratamentul cu nifedipină este sigur şi reduce nevoia de intervenţie coronariană[493], dar nu are efecte semnificative asupra complicaţiilor grave ca moartea subită şi infarctul miocardic.

    Un dezavantaj major al trialului ACTION este includerea liberă a pacienţilor cu hipertensiune, deşi efectele de scădere a tensiunii arteriale ale nifedipinei comparativ cu placebo era de aşteptat să aducă beneficii neaşteptate stării de sănătate (sau adăugate) la efectele generate de efectele antiischemice sau alte efecte ale antagoniştilor de calciu.

    Astfel, ACTION a inclus pacienţi cu tensiunea arterială 200/ 105mmHg şi 52% dintre pacienţi au avut tensiuni de bază >140/90mmHg, deşi tensiunea arterială medie a fost de 137/80 mmHg. Proporţia pacienţilor cu tensiune arterială >140/90mmHg a fost redusă la 35% în cadrul grupului de pacienţi care au primit nifedipină şi la 47% în cadrul grupului ce a primit placebo,[493] indicând că încercările de a obţine tensiuni arteriale similare la participanţii la studiu nu au fost suficiente. În medie, tratamentul cu nifedipină a determinat o uşoară, dar importantă creştere a frecvenţei cardiace cu aproximativ 1 bătaie pe minut şi a redus tensiunea cu -6/3 mmHg. Subgrupul de analiză al studiului ACTION a arătat beneficii semnificative ale tratamentului cu nifedipină la pacienţii cu tensiune arterială de bază crescută, dar cu tendinţa de rezultate nefavorabile la cei ce aveau tensiunea mai mică de 140/90 mmHg. O reducere cu 6 mmHg a tensiunii arteriale sistolice ar fi de aşteptat să reducă evenimentele cardiovasculare majore cu aproximativ 25%, conform analizei meta-regresionale a lui Staessen et al.,[458] şi acest efect ar trebui să nu fie restricţionat la pacienţii cu hipertensiune arterială certă.

    Studiul[467] CAMELOT a comparat efectul tratamentului cu amlodipină, enalapril sau placebo la 1991 pacienţi cu boală coronariană stabilă şi tensiune arterială normals timp de 2 ani de tratament continuu.

    După cum am mai discutat, tratamentul cu amlodipină şi enalapril a scăzut valorile tensiunii arteriale în aceeaşi măsură şi se pare că reduce incidenţa complicaţiilor majore similar, deşi aceste rezultate nu au fost semnificative.

    Studiile APSIS[49] şi TIBET[48] nu au fost placebo-controlate 'menite' să determine efecte asupra mortalitatii, dar nu au arătat diferenţe majore între betablocante şi blocantele canalelor de calciu privind mortalitatea şi morbiditatea cardiovasculară în timpul tratamentului de lungă durată al anginei pectorale stabile. O metaanaliză ce a cuprins 72 de trialuri ce comparau efectele antagoniştilor de calciu şi ale betablocantelor în angina pectorals stabilă a relevat rezultate similare ale celor două clase de medicamente.[494]

    Oricum, durata medie a studiilor în această metaanaliză a fost doar de 8 săptămâni. O meta-analiză rezumată la doar 6 trialuri mari a ajuns la rezultate similare.[157]

    În concluzie, nu este nici o dovadă care să ateste folosirea blocantelor canalelor de calciu în angina stabilă necomplicată, deşi efectul de scădere a frecvenţei cardiace, pe care îl au blocantele canalelor de calciu ar putea fi folosit ca o alternativă la beta-blocante, post infarct miocardic, şi la pacienţii fără insuficienta cardiacă care nu tolerează beta-blocantele.

    Recomandări în terapia farmacologică a pacienţilor cu angină pectorală stabilă pentru a le îmbunătăţi prognosticul

    Clasa I

    1. Aspirină 75 mg în fiecare zi la pacienţii fără contraindicaţii specifice (sângerare gastro-intestinală activă, alergie la aspirină, sau toleranta anterioară la aspirină (nivelul de evidenţă A)

    2. Terapie cu statine la toţi pacienţii cu boală coronariană (nivelul de evidenţă A)

    3. Terapie cu IECA la pacienţii cu indicaţii clare pentru inhibarea enzimei de conversie, cum ar fi hipertensiunea, insuficienţa cardiacă, disfuncţia VS, infarct miocardic mai important cu disfuncţie VS sau diabet (nivelul de evidenţă A)

    4. Terapie orală cu betablocante la pacienţi post infarct miocardic sau cu insuficienta cardiacă (nivelul de evidenţă A)

    Clasa IIa

    1. Terapie cu IECA la toţi pacienţii cu angină sau boală coronariană dovedită (nivelul de evidenţă B)

    2. Clopidogrel ca alternativă a agenţilor antiplachetari la pacienţii cu angină stabilă care nu pot lua aspirină (de ex. alergici la aspirină) (nivelul de evidenţă B)

    3. Statine în doze mari la pacienţii cu risc crescut (2% risc de moarte cardiovasculară anual), pacienţi cu boală coronariană dovedită (nivelul de evidenţă B).

    Clasa IIb

    1. Terapie cu fibraţi la pacienţii cu HDL scăzut şi cu trigliceride crescute care au diabet sau sindrom metabolic (nivel de evidenţă B).

    2. Fibraţi sau acid nicotinic ca terapie adjuvants la statine la pacienţii cu HDL scăzut şi trigliceride crescute, ce au risc crescut (2% risc de moarte cardiovasculară anual) (nivelul de evidenţă C).

    12.6. Tratamentul farmacologic al simptomelor şi al ischemiei

    Simptomele anginei pectorale şi semnele de ischemie (inclusiv de ischemie silenţioasă) pot fi reduse de medicamente care reduc consumul de oxigen miocardic şi/sau cresc fluxul sanguin spre zona ischemică. Cele mai folosite medicamente antianginoase sunt beta-blocantele, blocantele de canale de calciu şi nitraţii.

    Nitraţii cu acţiune scurtă. Acţiunea rapidă a nitroglicerinei cu ameliorarea efectivă a simptomatologiei conduce la utilizarea acesteia în profilaxia crizelor anginoase. [157,377,495,496] încetarea accesului anginos şi a ischemiei mio-cardice este realizată prin efectele venodilatatoare şi reducerea presiunii de umplere diastolică, care duc la îmbunătatirea perfuziei subendocardice. Vasodilataţia coronariană şi împiedicarea vasospasmului ar putea de asemenea contribui. Toleranţa la nitraţi (vezi mai jos) se dezvoltă la administrarea de nitroglicerină cu acţiune scurtă, ce ar trebui evitată. Prima cale de metabolizare a nitroglicerinei este calea orală. Absorbţia pe cale orală este rapidă şi evită ficatul, conducând la o creştere a biodisponibilitatii. Astfel, încetarea eficientă a durerii anginoase poate fi obţinuta cu nitroglicerină sublingual, tablete sau spray. Tabletele au o durata mai lungă a acţiunii şi pot fi recomandate pentru profilaxia acceselor anginoase. Tabletele de nitroglicerină se deteriorează la expunerea la aer şi după deschiderea flacoanelor nu ar mai trebui utilizate mai mult de 3 luni; sprayul este mai stabil.

    Nitroglicerina poate cauza efecte secundare vasodilatatoare dependente de doză, cum ar fi cefaleea şi roşeaşa. Supradoza poate determina hipotensiune şi activare simpatică reflexă cu tahicardie, ducând la angină 'paradoxală'. Un acces anginos care nu cedează la nitroglicerină ar putea sugera un posibil infarct miocardic. Aşadar, pacienţii ar trebui instruiţi cum să folosească nitroglicerina. Folosirea nitraţilor cu acţiune scurtă e o bună şi simplă metodă de tratament alaturi de celelalte medicamente.

    Nitraţii cu acţiune lungă. Tratamentul cu nitraţi cu acţiune lungă reduce frecvenţa şi severitatea episoadelor anginoase, şi pot creşte toleranţa la efort.[157,377,495,496] Tratamentul este doar simptomatic, şi studii post-infarct miocardic nu au reuşit să demonstreze beneficiul unui astfel de tratament asupra prognosticului.[497,49S] Efectele adverse sunt cele descrise mai devreme (cefalee şi roşeata).

    Câteva preparate de nitraţi cu acţiune lungă sunt disponibile. Dinitratul de isosorbid (ISDN) are o durată medie de acţiune, şi presupune administrarea în mai mult de o doză pe zi. Isosorbid-5-mononitrat (ISMN) este disponibil în mai multe formule care asigură actiune prelungita pe o anumita perioada.(vezi mai jos). Nitroglicerina trans-dermică permite un control mai bun asupra duratei de acţiune, dar sunt mai scumpe decât ISDN sau ISMN. Toleranţa se poate dezvolta când administrarea continuă a nitraţilor atinge niveluri limits cu pierderea acţiunii antianginoase. Astfel, pacienţii trataţi cu nitraţi cu acţiune lungă ar trebui să aibă un interval liber în fiecare zi pentru a menţine efectele terapeutice ale nitraţilor. Nitroglicerina trandermică nu este eficientă şi pacienţii ar trebui să lase un interval liber în timpul zilei sau nopţii; cu toate acestea, se poate produce o scădere a pragului anginos sau un fenomen de rebound al anginei la indepartarea patch-urilor.[499-501] Nitroglicerina trandermică e mai frecvent asociată cu fenomene de rebound decât în cazul tratamentului cu nitraţi cu acţiune lungă.[495]

    Beta-blocantele. Beta-blocantele au dovezi în prevenţia episoadelor de angină şi ischemie. [15,77,502,03] Ele reduc consumul de oxigen prin reducerea frecvenţei cardiace şi a contractilitatii, şi prin reducerea tensiunii arteriale. Frecvenţa cardiacă de repaus şi la efort este redusă de majoritatea beta-blocantelor, cu excepţia celor cu activitate parţial agonists care reduc doar frecvenţa cardiacă la efort. Creşterea duratei diastolei ameliorează perfuzia în ariile ischemice şi prin "furt coronarian invers", datorită rezistenţelor vasculare crescute în zonele non-ischemice[425]. Beta-blocantele au rol bine definit deasemenea în tratamentul hipertensiunii arteriale. [28<s]

    Blocantele beta-1 selective sunt la fel de eficace ca şi beta-blocantele neselective indicând faptul că neurotransmiţatorul simpatic al beta-1 blocării selective, noradrenalina este o tintă primară pentru inhibiţie. Agenţii beta-1 blocanţi sunt preferaţi datorită avantajelor în ceea ce priveşte reacţiile adverse în comparatie cu beta-blocantele neselective.[157,377] Cei mai folosiţi agenţi beta-1 blocanţi cu o bună documentare ca antianginoase sunt metoprolol, atenolol şi bisoprolol. Efectele antianginoase şi antiischemice sunt asociate cu gradul blocadei cardiace beta-1 adrenoceptoare, cu concentratia plasmatică a medicamentului, pe când efectul de scădere a tensiune arterială nu este. Pentru a obţine o eficacitate pe 24 de ore ale beta-1 blocantului cu timp lung de înjumătatire, de ex. bisoprolol sau o formulă ce demonstrează un profil extins al concentraţiei plasmatice, de ex. metoprolol CR, poate fi folosită. Pentru atenolol (cu timp de înjumătatire de 6-9 ore), dozajul zilnic de două ori poate fi mai bun, dar creşterea dozelor extind durata acţiunii. Dozele ţintă pentru efectele anti-anginoase complete sunt bisoprolol 10 mg/zi, metoprolol CR 200 mg/zi, atenolol 100 mg/zi (sau 50 mg de două ori pe zi). Gradul beta-blocadei poate fi obţinut prin test de efort. Beta-blocantele sunt medicamente antianginoase care cresc toleranţa la efort, diminuă simptomele şi scad consumul de nitraţi cu acţiune scurtă.[157,377,502,503] Oricum, simptomele se pot agrava în cazul administrării de beta-blocante la pacienţii cu angină vasospastică.

    Efectele adverse ale beta-blocantelor includ extremitati reci şi bradicardie simptomatică, ambele fiind asociate cu inhibiţie cardiacă, şi cresc simptomele respiratorii în astm, BPOC (mai puţin frecvent în cazul agenţilor beta-1 selectivi). Beta-blocantele pot provoca oboseală, dar 0,4% din pacienţi din trialuri întrerup tratamentul din acest motiv.[504] În mod similar, depresia nu a fost crescută printre pacienţii trataţi cu beta-blocante şi disfuncţia sexuală a fost descoperită doar la 5/1000 pacienţi-ani de tratament (ducând la întreruperea în 2/1000 cazuri).[505] Calitatea vieţii, care a fost în mod extensiv studiată în tratamentul hipertensiunii arteriale este bine păstrată în cazul tratamentului cu beta-blocante,[505,506] dar acestea nu au fost studiate sistematic la pacienţii cu angină stabilă.[379] Variabilele psihosociale reflectând calitatea vietii a fost similar influenţată de tratamentul cu metoprolol şi verapamil în studiul APSIS. Aşadar, profilul efectelor secundare s-ar putea sa nu fie atât de greu tolerabile pacienţilor cum au fost percepute anterior.

    Blocante de canale de calciu (BCC)

    BCC au deasemenea un rol bine definit ca medicaţie antianginoasă.[157,377,467,502,503] Exists o heterogenitate a claselor de BCC care produc coronarodilatatie prin blocarea influxului ionilor de calciu prin canalele de tip L. BCC neselective (verapamil şi diltiazem) reduc contractilitatea mio-cardică, frecvenţa cardiacă şi conducerea atrio-ventriculară.[157,377] Chiar şi BCC (nifedipina, amlodipina, şi felodipina) pot produce depresie cardiacă dar aceasta poate fi obţinută prin activare cardiacă simpatică reflexă cu mici creşteri ale frecvenţei cardiace care vor scădea în timp. Oricum semnele activării simpatice pot fi văzute şi după luni de tratament cu BCC dihidropiridinice. [507]

    BCC cu durată lungă de acţiune (amlodipina) sau cu durata scurtă de acţiune (nifedipina, felodipina, verapamil, şi diltiazem) sunt preferate pentru a minimiza fluctuaţiile concentraţiilor plasmatice şi efectele cardiovasculare.[508] Efectele secundare sunt de asemenea dependente de concentrate şi strâns legate de răspunsul arterial vasodilatator (cefalee, roşeata şi edeme periferice). Aceste efecte sunt mai pronunţate în cazul dihidropiridinelor. Verapamilul poate cauza constipaţie. Efectele antianginoase ale BCC sunt în relaţie cu scăderea travaliului cardiac datorită vasodilataţiei sistemice precum şi coronariene la care se adaugă vasospasmul. [157,377] BCC sunt eficiente în special la pacienţii cu angină vasospastică (Prinzmetal), dar la unii pacienţi BCC pot accentua ischemia.[509]

    Studiul CAMELOT[467] a arătat că efectele antianginoase ale amlodipinei comparate cu placebo au redus semnificativ spitalizarea pentru angina, precum şi nevoia de revascularizare pe o perioadă de doi ani de tratament. Tratamentul cu enalapril nu a fost asociat cu efecte similare pe ischemie. În studiul CAPE[510] tratamentul cu amlodipina comparativ cu placebo a rezultat o modestă dar semnificativă reducere a ischemiei la monitorizarea Holter (efectele placebo fiind mai degraba pronunţate) după 7 săptămâni de tratament. Pacienţii au relatat reduceri mari ale atacurilor anginoase (70 vs 44%) şi o pronunţată reducere a consumului de nitroglicerină (67 vs. 22%) în timpul celor 10 săptămâni cu amlodipina comparativ cu placebo. Profilul efectelor secundare ale amlodipinei a fost favorabil în ambele studii CAMELOT şi CAPE. În studiul ACTION deşi nu a fost asociat cu o reducere a obiectivului primar (moarte subită, infarct miocardic acut, angina refractară, insuficienta cardiacă nou descoperită, stroke şi revascularizare periferică), terapia cu nifedipina a fost asociată cu reducerea nevoii de revascularizare prin by-pass. (HR 0.79, P = 0.002).[493]

    Efectele antianginoase şi antiischemice ale BCC sunt aditive la cele ale bete-blocantelor la mulţi, dar nu la toţi pacienţii. BCC dihidropiridinice sunt pretabile la combinaţia cu beta-blocantele care contracarează activarea simpatică cardiacă reflexă. Scăderea frecvenţei cardiace determinate de BCC poate determina tulburări de conducere la pacientii trataţi cu beta-blocante. Toate BCC pot precipita insuficienţa cardiacă la pacienţii predispuşi. Încercările de a folosi BCC dihidropiridinice în tratamentul vasodilatator al insuficientei cardiace nu au avut succes. Oricum, amlopidina poate fi folosită în tratamentul anginei la pacienţii cu insuficienta cardiacă compensată dacă nu poate fi controlată prin altă terapie (nitraţi, beta-blocante). [5U]

    Comparaţie între beta-blocante şi blocante de canale de calciu în tratamentul anginei stabile.

    Studiul IMAGE[512] a comparat pacienţi cu angină stabilă trataţi cu metoprolol retard 200 mg pe zi sau nipedipina SR 20 mg de două ori pe zi timp de 6 săptămâni (140 de pacienţi în fiecare grup). Ambele au crescut toleranţa la efort deasupra nivelului de bază cu mari îmbunatatiri la pacienţii ce au primit metoprolol (PO.05). Răspunsurile la cele două medicamente au fost variabile şi dificil de prezis. În studiul APSIS tratamentul cu verapamil SR pentru o lună a fost uşor mai eficient decât metoprolol CR în creşterea toleranţei la efort[513]. Oricum, deşi ischemia indusă de efort a fost predictivă pentru evenimentele cardiovasculare în acest studiu efectele tratamentului pe termen scurt în ischemia indusă de efort nu au prezis îmbunătăţirile pe termen lung. Aceasta scoate în evidenţă diferenţele între tratamentul simptomatic şi ischemie şi rezultatele şintite de tratament. Severitatea ischemiei reprezintă un marker al severitatii bolii coronariene. Dar severitatea bolii este influenţată de vulnerabilitatea plăcii şi tendinţa de complicate trombotice când placa devine instabilă factori care nu sunt modificaţi de agenţii anti-ischemici tradiţionali.

    Studiul TIBBS[514] a arătat efectele anti-ischemice şi antianginoase ale bisoprololului şi nifedipinei, dar bisoprololul a fost mai eficient. Studiul TIBET a comparat efectele atenololului, nifedipinei sau combinaţia lor pe ischemia indusă de efort într-un model dublu-orb. Ambele medicaţii singure, sau în combinaţie au adus îmbunătăţiri semnificative în parametrii de efort şi reduceri semnificative ale ischemiei în activitati zilnice când au fost comparaţi cu placebo dar nu au fost diferenţe semnificative între grupuri pentru nici un parametru ischemie măsurat.

    A fost retras din studiu un număr semnificativ de subiecţi datorită efectelor adverse în grupul cu nifedipina comparativ cu atenololul şi în grupul combinat.[48,515] Meta-analize care au comparat efectele beta-blocantelor şi BCC în angina pectorals stabilă, au arătat că beta-blocantele sunt mai eficiente decât BCC în reducerea episoadelor de angină[494], dar că efectele pe toleranţa la efort şi ischemie ale celor două clase de medicamente sunt similare.[157,494]

    Aşadar, în absenţa infarctului miocardic, datele actuale sugerează că alegerea între un beta-blocant şi un BCC ca tratament anti-anginos poate fi ghidat de toleranţa individuals şi de prezenţa altor boli şi cotratament. Dacă aceşti factori sunt cântăriţi egal, beta-blocantul este recomandat ca primă alegere.

    Comparaţia între nitraţi şi beta-blocante sau BCC. Sunt relativ puţine studii care să compare efectele antianginoase şi anti-ischemice ale nitraţilor cu durată de acţiune cu beta-blocante sau BCC, şi nu există nici o documentaţie în ceea ce priveşte posibilele efecte ale nitraţilor asupra morbiditatii în angina pectorals stabilă.[494] A fost nesemnificativă scaderea consumului de nitroglicerină sub tratament cu beta-blocante, iar episoadele anginoase pe săptămână au fost mai puţine în timpul tratamentului cu BCC comparativ cu nitraţii cu durată de acţiune lungă în meta-analiza lui Heidenreich et al.[494]

    Astfel nitraţii cu durată de acţiune nu au niciun avantaj terapeutic fata de beta-blocante sau BCC.

    Activatorii canalelor de potasiu. Pricipalul agent al acestei clase, nicorandilul are un mecanism dual de acţiune, şi este un activator al canalelor de potasiu cu efecte nitrat-like.[516] Nicorandil este administat la o doza uzuală de 20 mgx2/zi pentru prevenţia anginei. Toleranţa efectului anti-anginos poate duce la o administrare cronică,[517] şi toleranţa încrucişată cu nitraţii nu pare să fie o problems.[516] Alături de proprietatile sale antianginoase, nicorandilul este presupus a avea proprietati cardioprotectoare.[516,518]

    Trialul The Impact Of Nicorandil în Angina (IONA) a arătat o reducere semnificativă a evenimentelor coronariene majore la pacienţii cu angină stabilă trataţi cu nicorandil comparativ cu placebo, ca adjuvant la terapia conventională.[254] Oricum rezultatele au fost ghidate de efectele nicorandilului în "spitalizarea pentru durere precordială" şi riscul scăderii privind moartea cardiacă sau infarctul miocardic non-fatal timp de 1,6 ani de tratament a fost nesemnificativă[254]; astfel valoarea tratamentului a fost dovedită.[518] Nicorandil nu este disponibil în alte tari.

    Alp agenţi Inhitori ai nodului sinusal, cum ar fi ivabradina, care acţionează prin inhibiţia selectivă a curentului If, şi are efect cronotrop negativ, atât în repaus cât şi la efort. Inhibiţia If a demonstrat eficienţa antianginoasă[461,519,520] şi ivavradina poate fi folosită ca o alternativă la pacienţii care nu tolerează beta-blocantele. A fost înregistrată de EMEA pentru acest scop.

    Agenţii activ metabolic protejează de ischemie prin creşterea metabolismului glucidic şi implicit ai acizilor graşi. Trimetazidina şi ranolazina sunt considerate ambele antianginoase metabolice. În orice caz, s-a descoperit recent că ranolizina este un inhibitor al curentului tardiv de sodiu[521], care este activat în cadrul ischemiei, conduce la supra-încărcarea cu calciu a miocardului ischemie, scade complianţa, creşte rigiditatea ventriculului stâng şi compresia capilară. Inhibiţia curentului tardiv de sodiu de către ranolazina, combate aceste efecte şi previne supraîncărcarea cu calciu şi consecinţele subsecvente ale acesteia. [522,523] Ambele, trimetazidina şi ranolazina[527,528] au dovedit că au eficienta antianginoasă. Pot fi utilizate în combinaţie cu agenţi hemodinamic activi, deşi efectul lor principal nu este scăderea frecvenţei cardiace sau a tensiunii. Trimetazidina a fost disponibilă pentru mai mulţi ani, dar nu în toate ţările. Ranolazina, după investigaţii intensive, nu a fost încă aprobată a fi utilizată de către EMEA. Nu s-a stabilit influenţa acestor medicamente asupra prognosticului pacienţilor cu angină stabilă.

    Molsidomina este un vasodilatator cu acţiune similară nitraţilor organici şi în doze adecvate este un antiischemic eficient şi antianginos [527]. Nu este disponibil în alte tari.

    Recomadări pentru terapia farmacologică. Tratamentul antianginos ar trebui individualizat şi monitorizat. Terapia cu nitraţi cu acţiune scurtă ar trebui prescrisă tuturor pacienţilor pentru rezolvarea imediată a simptomelor acute în funcţie de toleranta. Deşi diferite tipuri de medicamente au demonstrat a avea efecte antianginoase, în trialuri clinice, nu este obligatoriu să o întalnim la fiecare pacient în parte. Tratamentul antianginos intensiv poate de asemenea fi dăunator, aşa cum s-a arătat că trei antianginoase pot determina un mai mic control al simtomatologiei decât două.[530,531] Astfel, dozajul unui singur tratament ar trebui optimizat înaintea adăugării unui al doilea, şi este recomandată schimbarea combinaţiilor de medicamente înaintea încercării introducerii celui de-al treilea medicament. Un răspuns slab la tratament este totdeauna o dovadă că medicamentul nu este eficient.

    Un algoritm de strategie pentru managementul medical al anginei stabile, dacă revascularizarea nu este necesară după o evaluare iniţiala şi a riscului, include tratamente care au ca scop să îmbunătatească prognosticul şi simptomele şi este arătat în figura 7. Următoarele recomandări privind terapia antianginoasă şi nivelul de evidenţă se referă la eficacitatea antianginoasă şi anti-ischemică doar dacă este demonstrată.

    Recomandări în terapia farmacologică a pacienţilor cu angină pectorală stabilă pentru a le îmbunătăţi simptomatologia şi/sau reducerea ischemiei

    Clasa I

    1. Administrarea de nitroglicerină pentru simptome acute şi profilaxie (nivel de evidenţă B)

    2. Testare a efectelor betal-blocantelor, şi titrare până la doza maxima; considerate a avea protecţia pe ischemie pe 24 ore (nivel de evidenţă A)

    3. În caz de intoleranta la beta-blocante, sau eficacitate slabă în monoterapie, BCC (nivel de evidenţă A), nitraţi cu durată de acţiune lungă (nivel de evidenţă A) sau nicorandil (nivel de evidenţă A)

    4. Dacă efectele beta-blocantelor sunt insuficiente în monoterapie se adaugă BCC (nivel de evidenţă B)

    Clasa IIa

    1. În caz de intoleranta la beta-blocante, inhibitor de nod sinusal (nivel de evidenţă B)

    2. Dacă monoterapia cu BCC sau terapia combinată este ineficientă, nitraţi cu durată de acţiune lungă sau nicorandil (nivel de evidenţă C)

    Clasa IIb

    1. Agenţi metabolici, când sunt disponibili, ca medicare adiţională sau când unele medicamente nu sunt tolerate (nivel de evidenţă B)

    De considerat tripla terapie dacă două regimuri de tratament sunt ineficiente, şi de evaluat efectele medicamentelor asociate cu atenţie. Pacienţii care nu au simptomatologie controlată prin dubla terapie sunt pretabili pentru revascularizare cu o inclinare mai mare pentru revascularizare decât pentru terapie farmacologică în funcţie de balanţa risc/ beneficiu individuală. În pofida tratamentului, managementul anginei refractare continuă să fie o provocare şi opţiunile terapeutice în aceste cazuri sunt prezentate într-o secţiune separată.

    Consideraţii terapeutice speciale: Sindromul Xqi angina vasospastică

    Tratamentul Sindromul X. Tratamentul ar trebui sa fie axat pe simptome.[532] Cum nitraţii sunt eficienţi la mai mult de jumătate din pacienţi,[303,532] este rezonabil sa începem tratamentul cu nitraţi cu durată lungă de acţiune. Dacă simptomele persists, BCC şi beta-blocante pot fi administrate pacienţilor cu Sindrom X. Deşi blocada alfa-adrenergică creşte rezerva vasodilatatoare la pacienţii cu sindrom X,[535] agenţii blocanţi alfa-adrenergici sunt ineficienţi clinic[536,537]. Exists rapoarte care atestă că alte medicamente precum nicorandilul[536,537] şi trimetazidina[539] ar putea fi utile în cazul acestor pacienţi. IECA[540] şi statinele[541] sunt de ajutor în înlaturarea disfuncţiei endoteliale adiacente. Astfel, aceste medicamente ar trebui considerate active pentru pacienţii cu sindrom X, ca parte components a managmentului[542], factorilor lor de risc şi unele date sugerează că IECA şi statinele ar putea fi de asemenea eficiente în reducerea ischemiei induse de efort în acest tip de populaţii[541-543,544.]

    Provocarea de a obţine efecte terapeutice de lungă durată la pacienţii cu sindrom X necesită o abordare multidisciplinară[545]. Aceasta ar putea include utilizarea analgezicelor precum imipramina546 şi aminofilina[547], tehnici psihologice545, electrostimulare[548] şi antrenament fizic[549]. Unele studii cu hormoni de substituţie aplicaţi transdermic-HRT[550,551] la pacientele post menopauză au arătat îmbunătăţiri ale funcţiei endoteliale şi ale simptomatologiei, dar în lumina studiilor recente care au demonstrat efecte adverse cardiovasculare datorită utilizării de HRT se recomandă multă precauţie în prescrierea HRT cu acest scop.

    Recomandările în terapia farmacologică a sindromului X pentru îmbunătăţirea simptomatologiei

    Clasa I

    1. Terapie cu nitraţi, beta-blocante şi BCC, singure sau în asociere (nivel de evidenţă B)

    2. Terapie cu statine la pacienţii cu hiperlipidemie (nivel de evidenţă B)

    3. IECA la pacienţii cu hipertensiune (nivel de evidenţă C)

    Clasa IIa

    1. Terapie cu alte anginoase inclusiv nicorandil şi agenţi antimetabolici (nivel de evidenţă C)

    Clasa IIb

    1. Aminofilina pentru dureri continue, ignorând măsurile din clasa I (nivel de evidenţă C)

    2. Imipramina pentru dureri continue, ignorând măsurile din clasa I (nivel de evidenţă C)

    Tratamentul anginei vasospastice. Îndepărtarea factorilor precipitanţi cum ar fi întreruperea definitivă a fumatului este esenţială[552]. Principalele componente ale terapiei medicamentoase sunt nitratii şi BCC. Deşi nitraţii sunt foarte eficienţi în îndepărtarea vasospasmului acut, nu sunt utili pentru prevenirea episoadelor de angină de repaus[340]. BCC sunt mai folositoare pentru ameliorarea semnelor şi simptomelor spasmului coronarian şi tratamentul ar trebui să fie şintit, utilizând doze mari (de la 480 mg/zi verapamil, de la 260 mg/zi diltiazem, de la 120 mg/zi nifedipina). Oricum, administrarea de BCC a condus la suprimarea totals a simptomelor la doar 38% dintre pacienţi[340]. La cei mai mulţi dintre pacienţi, asocierea dintre nitraţi cu durată lungă de acţiune cu doze mari de BCC va duce la o îmbunătăţire a simptomatologiei. La pacienţii cu simptome rezistente la tratament, adaugarea unui al doilea BCC sau a unei alte clase de medicamente poate da rezultate. Tratamentul medical pare a fi mai eficient la femei şi la pacienţi cu supradenivelare de ST în timpul testelor de provocare[340].

    Rolul alfa-blocantelor este controversat dar au fost raportate şi beneficii terapeutice ocazionale.

    Nicorandil, un activator al canalelor de potasiu, ar putea fi de asemenea util ocazional la pacienţi cu angina vasospastică refractară[554]. Raportările succeselor obţinute în tratamentul vasospasmului rezistent la tratament cu ajutorul stenturilor coronariene există, dar această abordare nu este larg răspândită. CABG nu este indicat, deoarece poate apare spasmul distal de anastomoză.

    Remisiunea spontană a spasmului s-a întâlnit la aproximativ jumătate din vesticii care au urmat tratament medical pe o durată de cel puţin un an[557]. Astfel, poate fi acceptat un tratament discontinuu 6-12 luni după ce angina a dispărut sub tratamentul medicamentos. Dacă vasospasmul apare însoţit de o boală coronariană ghidurile recomandă tratamentul medicamentos pentru îmbunătăţirea prognosticului la care se adaugă şi prevenţia secundară.

    Recomandarile pentru tratamentul farmacologic la anginei vasospastice

    Clasa I

    1. Tratamentul cu BCC şi, dacă este necesar, nitraţi, la pacienţii ale căror arteriografii sunt normale sau nu arată nici o leziune obstructivă (nivel de evidenţă B)

    13. REVASCULARIZAREA MIOCARDICĂ

    Există două concepţii bine stabilite în ceea ce priveşte revascularizarea ca tratament în angina stabilă determinată de ateroscleroza coronariană: revascularizarea chirurgicală, by-passul arterei coronare (CABG), şi intervenţia coronariană percutanată (PCI). Actual, ambele metode sunt în dezvoltare rapidă prin introducerea chirurgiei minim invazive şi a stenturilor ce fac posibilă abandonarea medicamentelor.

    Ca şi în cazul terapiei farmacologice, potenţialele obiective ale revascularizării au două intenţii: să îmbunătatească supravietuirea sau să ofere o supravieţuire fără infarct, fie să diminueze parm la dispariţie simptomele. Riscul individual al fiecărui pacient precum şi simptomele sale trebuie să fie un factor major de decizie.

    13.1. Bypassul coronarian

    Favorolo a fost primul care a descris folosirea venei safene pentru a şunta artera coronară obstruată în 1969. De atunci CABG a devenit cea mai comună operaţie pentru boala coronariană ischemică şi una dintre cele mai răspândite operatii în lumea întreagă. Există două indicaţii principale ale CABG: prognostice şi simptomatice. În ceea ce priveşte prognosticul, CABG determină în principal o reducere a mortalitatii cardiace, dar există mai puţine dovezi în privinţa reducerii incidenţei infarctului miocardic[69,290].

    Beneficiile aduse de CABG comparativ cu terapia medicamentoasă nu au fost demonstrate la pacienţii cu risc scăzut (mortalitate anuală 1%)[69]. Într-o meta-analiză a trialurilor chirurgicale care compară CABG cu terapia medicamentoasă, CABG a demonstrat îmbunătăţirea prognosticului pacienţilor cu risc mediu şi mare, dar chiar şi cei cu risc mediu au prezentat o rată a mortalitatii la 5 ani sub tratament medical de 13,9%, mortalitate anuală 2,8%, ceea ce, comparativ cu standardele actuale, este cam ridicată. Datele din registrele Duke au confirmat că mortalitatea pe termen îndelungat asociată chirurgiei a fost limitată la pacienţii cu risc crescut[558]. Date din trialuri observaţionale şi randomizate au relevant că prezenţa unei anatomii specifice a arterelor coronare este asociată cu un prognostic mai bun în cazul tratamentului chirurgical comparativ cu tratamentul medicamentos.[69,288] Principalele indicaţii de revascularizare chirurgicală sunt următoarele:

    1. stenoza semnificativă a trunchiului arterei coronare stângi (left main)

    2. stenoze semnificative proximale a trei artere principale coronariene

    3. stenoze semnificative a două artere coronare principale, incluzând stenoza severă a arterei descendente anterioare

    Stenozele semnificative sunt definite ca stenoza >70% a unei artere coronare principale sau >50% a trunchiului arterei coronare stângi. Prezenţa unei disfuncţii de VS creşte avantajul tratamentului chirurgical vs medicamentos la toate categoriile de pacienţi. Această informaţie provine din două mari studii randomizate: the European Coronary Artery şi the North American CASS study.[287,559]

    Tratamentul chirurgical a arătat reduceri ale simptomatologiei şi ischemiei la pacienţii cu angină pectorală cronică. Aceste efecte sunt mai evidente la o categorie de subgrupuri decât în cele în care s-a arătat o îmbunătăţire a supravieţuirii. Deşi există o îmbunatatire de-a lungul timpului a tehnicilor chirurgicale, mortalitatea şi morbiditatea rămân o problemă importantă. Astfel, riscul individual şi beneficiile ar trebui discutate pentru pacienţii cu risc mic la care chirurgia este pusă pe ultimul plan, spre deosebire de pacienţii cu risc crescut unde chirurgia ar trebui să reprezinte o prioritate. Mortalitatea în cazul CABG este între 1 şi 4 %, în funcţie de populaţia studiată şi există modele bine definite ale stratificării riscului valabile pentru evaluarea riscului individual al pacienţilor. [64,565] Există un paradox şi anume că cel mai mare risc operator îl au cele cu beneficiile cele mai mari. Cei mai mulţi dintre pacienţi sunt asimptomatici după CABG, dar recurenţa anginei se poate întâlni în anii următori intervenţiei. Deşi rata rezultatelor pe termen lung al graftului arterei mamare interne sunt extrem de bune, grafturile venei safene au o rată semnificativă de stenozare. Ocluzia trombotică se poate întâlni în perioada postoperatorie precoce, aproximativ 10% până la sfârşitul primul an, şi după 5 ani vena însasi poate dezvolta boala ateromatoasă. Patenţa grafturilor venoase este de 50-60% la 10 ani. [566,567]

    În ultimii 20 ani, procedura standard a fost graftul arteri descendente anterioare cu artera mamară internă şi utilizarea venei safene interne pentru alte by-passuri. Deoarece cel puţin 70% din pacienţi supravieţuiesc 10 ani post-operator, recurenţa simptomelor determinate de boala ateromatoasă a graftului rămâne o problems clinică. Mari studii observaţionale au arătat că utilizarea arterei mamare interne a îmbunătăţit supravieţuirea şi a redus incidenţa infarctului miocardic tardiv, anginei recurente şi nevoia altor intervenţii cardiace. [56S] Studii observaţionale recente au sugerat beneficiul graftingului bilateral al arterei mamare interne (BITA). [569] Se pare că există beneficii semnificative ale supravieţuirii când se utilizează grafturi BITA indiferent de vârstă, funcţie ventriculară şi prezenţa diabetului. În perspectivă, folosirea BITA a crescut durata perioadei de urmSrire, în special în ceea ce priveşte necesitatea reintervenţiei chirurgicale, care la 10 ani a fost de 40% în cazul unei singure artere mamare interne şi 8% pentru BITA. La 10 ani după CAGB 90% din grafturi arteri mamare interne au funcţionat bine în continuare. Odată cu introducerea arterei mamare interne pediculate, riscul de devascularizării stemale şi implicit a dehiscenţei a fost mult redus inclusiv la diabetici. Alte grafturi arteriale utilizate au fost arterele radială şi gastroepiploică dreaptă. Cele mai mari experience cu artera radială au indicat o rată a patenţei mai mare de 90% în primii 3 ani postoperator.[570,571]

    Folosirea circulatiei extracorporeale (by-pass cardiopulmonar) în chirurgia arterei coronare rămâne cea mai comună metodă abordată. Dar există riscuri inclusiv răspunsul inflamator sistemic şi producerea de microembolizări. Folosirea canulării aortice şi manipularea aortei ascendente poate conduce la răspandirea de emboli în special la pacientii în vârstă ateromatoţi. Aşa numita chirurgie 'off-pump', poate conduce la o reducere a morbiditatii şi mortalitatii perioperatorii. Recenta introducere a devices-urilor stabilizatoare care permit izolarea şi controlul arterelor epicardice facilitează utilizarea graftului fără oprirea inimii şi au ajutat chirurgii să realizeze intervenţia fără by-pass cardiopulmonar. Trialuri randomizate ce compară tehnica 'off-pump' cu procedura standard sunt acum disponibile. Deşi a fost redusă utilizarea produselor de sânge la grupul 'off-pump' (3 vs. 13%) şi nivelul izoenzimei CK-MB a fost redus cu 41% în acelaşi grup, nu s-au decelat diferenţe în cazul complicaţiilor perioperatorii. Nu a existat nici o diferenta între rezultatul în primii 1-3 ani postoperator între grupul 'off-pump' şi grupul standard.[572,573]

    Mai recent, Khan et al.,[574] într-un trial randomizat cu o urmărire angiografică pe 3-6 luni, a arătat o reducere semnificativă în patenţa graftului (90 vs 98%) în cazul grupului 'off-pump'. Aceste studii sugerează că utilizarea chirurgiei 'off-pump' nu este un panaceu, dar ar trebui aplicat cu precauţie şi selectivitate la pacienţii cu ţintă specifică pe vase şi comorbiditati semnificative.

    13.2. Revascularizarea percutanată

    Deşi PCI a fost initial utilizată pentru tratamentul bolii univasculare, odată cu creşterea experienţei, dezvoltarea echipamentelor şi a stenturilor, a terapiei adjuvante au condus la expansiunea considerabilă a acestui mod de tratament în ultimii ani. La pacienţii cu angină stabilă şi anatomie coronariană pretabilă, utilizarea stenturilor şi a unei terapii adjuvante adecvate, permite practicarea performantă a PCI atât în cazul unuia sau mai multor vase. PCI are o rată de succes crescută şi un risc acceptabil.[575] Riscul de mortalitate asociat cu angioplastia de rutină este de ~0,3-1 la mie, deşi poate exista o variabilitate considerabilă. Spre deosebire de revascularizarea chirurgicală, PCI comparat cu tratamentul medicamentos nu pare să aducă beneficii substanţial asupra supravieţuirii în angina stabilă. [57<s]

    Trialuri bazate pe evidenţe indică faptul că PCI este adesea mai eficient decât tratamentul medicamentos în reducerea evenimentelor care scad calitatea vieţii (angina pectorals, dipneea, şi nevoia de respitalizare sau limitarea capacitatii la efort). Investigatorii ACME[577] au demonstrat un control superior al simptomelor şi al tolerantei la efort la pacienţii revascularizaţi comparativ cu terapia medicamentoasă. Mortalitatea şi apariţia infartului miocardic au fost similare în ambele grupuri. Oricum, rezultatele modeste la pacienţii cu afectare bicoronariană nu au demonstrat un control superior al simptomelor comparativ cu tratamentul medicamentos (îmbunătăţiri similare a toleranţei la efort, a calitatii vieţii sau în apariţia anginei pe o urmărire de 6 luni) aşa cum au prezentat pacienţii cu boală unicoronariană.[578] Acest studiu mic (328 pacienţi) a sugerat că PCI poate fi la fel de eficient în controlul simptomelor la pacienţii bicoronarieni şi cu angină stabilă comparativ cu cei cu boală unicoronariană.

    Trialul RITA-2[579] a arătat că PCI controlează mai bine simptomele şi ischemia şi creşte capacitatea de efort comparativ cu terapia medicamentoasă, iar asocierea celor două cu un endpoint combinat mai mare pe mortalitate şi infarct miocardic periprocedural. În acest trial 1018 pacienţi (62% cu boală coronariană multivasculară şi 34% cu stenoză severă a arterei descendente stângi) cu angină stabilă au fost randomizaţi PCI vs terapie medicală pe o perioadă medie de urmărire de 2,7 ani. Pacienţii a căror simptome au fost controlate inadecvat cu o terapie medicals optimă au fost îndrumaţi spre revasculare miocardică. Mortalitatea şi infarctul miocardic au survenit la 6,3 % din pacienţii trataţi cu PCI şi la 3,3% din pacienţii trataţi medical.(P=0,02). Din cele 18 decese (11 trataţi prin PCI şi 7 trataţi medicamentos), doar 8 s-au datorat morţii cardiace. 23% din pacienţii trataţi medical au avut nevoie de procedura de revascularizare. Angina s-a îmbunătăţit în ambele grupe, dar a existat un procent de 16,5% de agravare a anginei în grupul de pacienţi trataţi medicamentos în cele 3 luni de urmărire randomizată (P=0,001). În timpul urmăririi 7,9% din pacienţii randomizaţi cu PCI au necesitat CABG comparativ cu 5.8% din pacienţii trataţi medicamentos. Studiul AVERT[580] a inclus 341 de pacienţi cu boală coronariană stabilă, funcţie normals a VS, şi angina clasa I sau II să fie trataţi prin PCI sau cu 80 mg pe zi de atorvastatină. La 18 luni de urmărire, 13% din pacienţii trataţi medicamentos au avut evenimente ischemice şi 21% din grupul tratat prin PCI (P=0,048). Reducerea anginei a fost mai mare în grupul tratat cu PCI. Aceste date sugerează că la pacienţii cu risc scăzut şi boală coronariană stabilă tratamentul medical cuprinzând terapie hipolipemiantă agresivă poate fi la fel de eficient ca PCI în reducerea evenimentelor ischemice. PCI a dus la obţinerea de rezultate foarte bune în ameliorarea simptomelor anginei.

    Stentarea electivă şi stenturile active(DES) Într-o meta-analiză cuprinzând 29 de trialuri şi implicarea a 9918 pacienţi, nu a existat nicio dovadă a utilizării de rutină stenturilor coronariene şi a angioplastiei cu balon în ceea ce priveşte mortalitatea, infarctul miocardic sau nevoia de CABG. Oricum, stenturile au redus rata restenozei şi necesitatea reintervenţiei[581], date confirmate în meta-analize mai recente.[582] Restenoza intra-stent rămâne o limitare a eficacitatii PCI pentru pacienţii cu boală coronariană stabilă, cu necesitatea unei revascularizări între 5-25%.

    DES au fost în centrul atenţiei terapiei intervenţionale coronariene în studiul RAVEL[583]. Frecvenţa utilizării termenilor sinonimi "stent acoperit " şi "drug-eluting stent" este prost înteleasă deoarece stenturile acoperite includ şi aşa numitele stenturi ce includ substanţe inactive care nu şi-au dovedit beneficiile iar în unele cazuri au avut chiar efecte dăunătoare. Pe de altfi parte termenul de "drug-eluting stent" este recomandat în schimbul celui de stent acoperit. În prezent 3 medicamente şi-au dovedit efectele semnificative în studii randomizate prospective (paclitaxel, sirolimus, şi derivaţi de everolimus). Până în prezent, trialurile randomizate au inclus doar pacienţi cu boală univasculară şi angină stabilă sau instabila. Utilizarea DES arată un efect mult mai bun al tratamentului comparativ cu stenturile doar metalice, reducând riscul restenozării şi a evenimentelor cardiace majore inclusiv revascularizarea miocardică. Incidenţa evenimentelor cardiace majore la peste 9 luni se situează între 7,1 şi 10,3% în cazul DES comparativ cu 13,3-18,9%.[584-586] Ghiduri mai specifice în utilizarea DES sunt disponibile în ghidurile ESC despre PCI. [587]

    13.3. Revascularizarea vs. tratament medicamentos

    De-a lungul studiilor ce s-au ocupat exclusiv de efectele PCI vs terapie medicamentoasă, sau chirugie vs terapie medicamentoasă, mai multe studii hibrid au investigat efectele revascularizării (PCI sau chirurgie) comparativ cu terapie medicamentoasă. Studiul "The Asymptomatic Cardiac Ischaemia Pilot"[10] aduce informaţii suplimentare comparând terapia medicamentoasă cu PCI sau CABG la pacienţii cu boală coronariană documentată şi ischemie asimptomatică prin test de efort şi monitorizare ECG în ambulator.

    Acest studiu mic, 558 pacienţi randomizaţi cu simptome minime dar cu demonstrarea ischemiei la test de efort şi care au fost pretabili pentru revascularizarea prin PCI sau CABG prin una din cele 3 strategii de tratament: terapie cu medicamente anti-anginoase, terapie cu antianginoase şi anti-ischemice şi revascularizare prin PCI sau CABG. La 2 ani de urmărire, moartea subită sau infarctul miocardic s-au întâlnit la 4,7% din pacienţii revascularizaţi comparativ cu 8,8% din cei trataţi cu anti-ischemice şi 12,1 la mie din cei trataţi cu anti-anginoase (P<0,01 pentru grupul revascularizat comparativ cu grupurile anti-anginoase şi anti-ischemice). Rezultatele trialului ACIP indică faptul că pacienţii cu risc crescut asimptomatici sau cu simptomatologie minimă dar cu ischemie demonstrabilă şi boală coronariană semnificativă pot avea rezultate mai bune prin PCI sau CABG comparativ cu cei trataţi medical. Un studiu elveşian (TIME)[588] la pacienţii vârstnici (vârsta medie de 80 ani) cu angină severă a randomizat participant către o terapie invazivă imediat sau medicamentoasă continuă. Din cei randomizaţi către terapia invazivă 52% au fost trataţi prin PCI şi 21% prin CABG. Terapia invazivă a fost asociată cu o îmbunătăţire statistic a simptomelor la 6 luni, dar diferenţa nu s-a menţinut şi la un an, parţial datorită celor 48% de revascularizări tardive în grupul tratat medical. Moartea subită şi infarctul miocardic nu au înregistrat diferenţe semnificative în cele două grupuri. Cercetători medicali, Angioplasty or Surgery Study (MASS)[589] au randomizat pacienţii cu angină stabilă şi boală izolată a arterei descendente stângi către tratament medicamentos sau PCI (inclusiv stentarea) sau CABG utilized un endpoint combinat al mortii cardiace, IM, şi anginei refractare necesitând revascularizare repetată chirurgicală. La 3 ani de urmărire, aceste endpointuri combinate s-au întâlnit la 24% din pacienţii trataţi prin PCI, 17% din pacienţii trataţi medicamentos şi 3% din pacienţii trataţi chirurgical. Important de semnalat este că nu a existat o diferenta semnificativă în supravieţuirea la distanta în cele 3 grupuri. Moartea subită sau IM s-au semnalat în 1% din grupul CABG, 2% din grupul PCI şi 1,4 % din grupul tratat medicamentos.

    13.4. PCI vs chirurgie

    Un număr mare de triluri clinice au comparat PCI cu chirurgia pentru a stabili şansa de revascularizare, ambele înaintea şi după stentare[562,597,598] atât în boala univasculară cât şi în boala multivasculară. Meta-analize ale trialurilor realizate înainte de 1995,[599] când stentarea era mai rar folosită nu au relevat diferenţe semnificative în strategia de tratament pentru moartea subită, şi nici pentru endpointul combinat pentru moartea subită şi IM. În timpul spitalizării iniţiate, pentru proceduri, mortalitatea s-a întâlnit în 1,3% din CABG şi 1% din PCI. Necesitatea pentru revascularizări ulterioare a fost semnificativ crescută în grupul PCI şi cu toate că pacienţii erau mai puţin simptomatici la un an după by-pass decât după PCI, la 3 ani diferenţa nu a mai fost semnificativ statistic. Rezultatele studiului BARI, cel mai mare trial despre PCI vs Chirurgie şi care nu a fost inclus în această meta-analiză nu a fost cu nimic mai puţin consistent în oferirea de date deşi un avantaj al supravieţuirii cu by-pass a fost observat la diabetici. [590]

    Trialuri mai recente, cum ar fi ARTS[600] şi SOS[597] au inclus folosirea de stenturi în cadrul PCI. Trialul ARTS 1[600] a comparat stentarea multiplă cu scopul revascularizării complete vs by-pass la pacienţi cu boala multivasculară. Totuşi, acest trial, nu a folosit doar pacienţi cu angină stabilă; 37 şi respectiv 35% pacienţi din ambele grupuri aveau angină instabilă, 57 şi respectiv 60% aveau angină stabilă, şi 6 şi respectiv 5% aveau ischemie silentioasă. Ca şi în analizele precedente ale angio-plastiei cu balon, la un an nu a existat nicio diferenta între cele două grupuri în ceea ce priveşte rata mortalitătii, stroke sau M. Printre pacienţii care au supravieţuit fără stroke sau TM, 16,8% dintre aceştia în grupul de starting au suferit o a doua revascularizare comparativ cu 3,5% din grupul chirurgical. Rata supravieţuirii fără evenimente la 1 an a fost 73,8% din pacientii stentaţi şi 87,8% din pacienţii care au fost trataţi prin by-pass. La un an după procedură, stentarea pentru boala multivasculară la pacienţi selectaţi a adus rezultate similare în cazul mortii subite, strokelui şi M ca şi chirurgia de by-pass. Totuşi, stentarea a fost asociată cu o nevoie crescută a revascularizării.

    O meta-analiză care a inclus trialuri despre stenturi[560] sugerează un beneficiu în privinţa mortalitatii prin utilizarea CABG comparativ cu PCI, la 5 până la 8 ani în cazul pacienţilor cu boală multivasculară, cu reducerea episoadelor anginoase şi a necesitătii de revascularizare. Analiza unui subgrup al trialului cu şi fără stenturi a indicat o heterogenitate semnificativă între cele două grupuri.

    O meta-analiză mai recentă a 4 trialuri randomizate despre PCI cu stent comparativ cu chirurgia de by-pass ce a inclus 3051 pacienţi, nu a arătat diferenţe semnificative în strategiile de tratament ale endpointul primar al morţii subite, TM sau strokului la un an.[601] Date observaţionale la 3 ani de urmărire a mai mult de 60.000 de pacienţi din registrul cardiac din New York a indicat că pentru pacienţii cu două sau mai multe coronare stenozate, CABG a fost asociat cu o mai mare rată a supravieţuirii pe termen lung decât stentarea[602]

    În concluzie, trialurile sugerează că în afara populaţiei cu risc crescut care are un beneficiu demonstrat prin CABG, pentru tratamentul simptomatic pot fi considerate oricare dintre PCI sau chirurgia. După o abordare iniţial farmacologică, revascularizarea poate fi recomandată pentru pacienţii cu anatomie pretabilă şi care nu răspund adecvat la terapia medicamentoasă sau pentru fiecare pacient în parte care în funcţie de vârstă doreşte să menţină activitate fizică. La pacienţii nediabetici cu boală uni sau bivasculară şi fără un grad ridicat de stenoză al arterei descendente stângi şi la care angioplastia uneia sau mai multor leziuni are un succes iniţial ridicat, PCI este preferată ca alternativă iniţială, influenţată de factori cum ar fi caracterul minim invaziv şi riscului mai scăzut al procedurii iniţiale, precum şi absenţa avantajelor în cazul supravieţuirii după CABG în subgrupurile cu risc scăzut. Circumstanţele şi preferinţele individual ale fiecărui pacient trebuie luate în considerare în stabilirea strategiei de tratament.

    La pacienţii asimptomatici, revascularizarea nu îmbunătăţeşte simptomele şi numai indicative potrivite pentru revascularizare prin PCI ar putea reduce complicaţiile ischemice în viitor. Această stategie este limitată doar la acei pacienţi cu ischemie extensivă demonstrată la care revascularizarea (PCI sau CABG) poate reduce mortalitatea raportat la strategia cu medicamente anti-anginoase. (ACLP).[70]

    PCI poate fi luat în considerare pentru pacienţii cu simptomatologie moderată şi risc crescut de ischemie şi cu boală coronariană severă doar dacă există o posibilă rată crescută de success şi un risc scăzut de morbiditate sau mortalitate.

    13.5. Abordarea terapeutică în funcţie de particularitatile pacientilor

    Pacienţi cu disfuncţie severă de VS şi/sau risc chirurgical crescut. Pacienţii cu risc chirurgical crescut pot beneficia de revascularizare prin PCI în mod particular când viabilitatea reziduală poate fi demonstrată în miocardul disfunctional perfuzat de vasele afectate. Această problemă este pe larg discutată în două trialuri STICH[603] şi HEART UK[604]

    Left main neprotejat. Stenoza trunchiului arterei coronare stângi (left main) neprotejată se referă la arterele coronare distale care nu sunt vascularizate prin graft. Mai multe observaţii[605,606] indică ca fezabilitatea PCI în stenoza trunchiului arterei coronare stângi a fost demonstrată. Mai recent, un registru observaţional a arătat îmbunătăţirea rezultatelor cu DES comparativ cu stenturile neacoperite[607], menţinând entuziasmul pentru utilizarea PCI în stenoza trunchiului arterei coronare stângi în viitor. Totuşi, chirurgia ar trebui să rămână metoda preferată până când vor fi făcute cunoscute rezultatele altor trialuri.

    Boala multivasculară la pacienţii diabetici. Un trial care a comparat efectul PCI vs CABG la diabetici nu este încă disponibil; oricum analiza de subgrup "post hoc" ce compară strategiile de tratament au arătat o reducere a mortalitatii prin by-pass comparativ cu PCI.[608-609] Trialul BARI a fost cel mai mare dintre acestea şi singurul în care a fost detectată o diferenta statistics în cazul mortalitatii între tratamentele grupurilor de diabetici.[590,610]

    Printre cei 353 de diabetici trataţi a existat o supravieţuire de 15% pentru CABG la 5 ani (P=0,003). Rata revascularizării a fost de asemenea mai mare la pacienţii trataţi cu PCI după studiul BARI, rezultate similare fund obţinute şi în cazul utilizării PCI cu stent în studiul ARTS (41 vs. 8.4%). O limitare a acestor trialuri o constitue mica utilizare a DES sau a terapiei adjuvante antiplachetare periprocedural. DES au redus rata restenozei la pacienţii diabetici585,586,611, dar impactul acestei reduceri asupra mortalitatii la pacienţii diabetici, în special multivasculari, este necunoscută. Două trialuri majore dezbat această problemă importantă: BARI 2 Diabetes (BARI 2D) şi FREEDOM (Future Revascularisation Evaluation in Patients with Diabetes Mellitus). În prezent, PCI ar trebui folosită cu precauţie la pacienţii diabetici cu boală coronariană multivasculară, până la rezultatele trialurilor viitoare.

    Pacienţii cu by-pass coronarian anterior. Nu sunt trialuri controlate care să compare opţiunile de tratament la pacienţii cu by-pass anterior. Datele observaţionale sugerează că pacienţii cu stenoze tardive ale grafturilor venoase au o rată a mortalitatii[612] crescută şi reintervenţia a îmbunătăţit rezultatele acestor pacienţi într-un studiu comparativ.[613] Reintervenţia chirurgicală poate fi luată în calcul la pacienţii simptomatici cu anatomie pretabilă. Totuşi, riscul operator al intervenţiei de by-pass este de 3 ori mai mare decât al intervenţiei iniţiale[614], iar pentru cei cu graft permeabil de arteră mamară internă există riscul adiţional ar afectării acestui graft în timpul chirurgiei.

    În contrast, PCI poate fi superior chirurgiei chiar dacă graftul este venos sau arterial. PCI poate fi o alternativă folositoare la reintervenţia chirurgicală la pacienţii simptomatici. Dispozitivele pot fi îmbunătăţite cu filtre protectoare pentru a reduce embolizarile distale şi apariţia leziunilor miocardice peri-procedurale (SAFER)[615] când se instrumentează grafturi venoase safene.

    Ocluzii cronice. Ocluziile cronice încă reprezintă cel mai frecvent mod de eşec al PCI. Când se poate traversa zona ocluzionată cu un cateter ghid cu implantare de stent s-au decelat rezultate satisfacatoare arătate în mai multe trialuri[616-618], însă există o rată mare de restenoză de la 32 la 55%. Posibilitatea utilizării DES în această privinta este subevaluată. La pacienţii cu boală multivasculară eşecul tratării ocluziilor totale va duce la revascularizare incompletă care ar putea fi evitată când pacientul este pretabil pentru by-pass.

    13.6. Indicative de revascularizare

    În general, pacienţii care au indicaţie pentru coronarografie şi a căror cateterizare relatează stenoza coronariană severă sunt candidaţi potenţiali pentru revascularizarea miocardică. În completare, un pacient poate fi eligibil pentru revascularizare dacă:

    1. terapia medicamentoasă nu controlează simptomatologia pacientului

    2. testele neinvazive arata o arie miocardica cu risc

    3. exista o rată crescută de succes şi un risc acceptabil de morbiditate şi mortalitate

    4. pacientul prefers o intervenţie decât tratamentul medicamentos şi este informat asupra riscurilor acestei terapii

    Un răspuns adecvat la terapie poate fi considerat ca atare doar prin consultare cu pacientul. Pentru unii, angina de clasa I (angina doar la eforturi mari care nu limitează activitatea zilnică) este acceptabilă dar alţii ar putea dori o diminuare completă a simptomatologiei. Recomandările pentru revascularizarea pe baza simptomatologiei sunt cuprinse în tabelul 8 sau mai jos. Un risc acceptabil de morbiditate şi mortalitate ar trebui sa fie considerat individual funcţie de fiecare pacient. Ideal, pacienţii nu ar trebui să li se indice o procedură a cărei mortalitate este mai mare decât mortalitatea lor anuală estimată statistic, ci doar dacă există dovada unui beneficiu prognostic substanţial pe termen lung sau simptomele au un impact important asupra calitatii vieţii, în ciuda unei terapii medicamentoase adecvate.

    Selecţia metodelor de revascularizare ar trebui să se bazeze pe:

    1. morbiditatea şi mortalitatea peri-procedurală

    2. posibilitatea de succes inclusiv factori cum ar fi: pretabilitatea tehnică a leziunilor pentru angioplastie sau by-pass

    3. riscul de restenoză sau ocluzie a grafturilor

    4. gradul de revascularizare. Dacă se consideră PCI pentru boală multivasculară, este o mare probabilitate ca PCI să aducă o revascularizare completă sau măcar în aceeaşi proporţie ca CABG?

    5. Pacienţi diabetici

    6. Experienţa locals a spitalului în chirurgie cardiacă şi cardiologie intervenţională

    7. Preferinţa pacientului

    8. Pacienţi cu boală coronariană uni sau bivasculară fără stenoza proximală semnificafivă a LAD care au simptome uşoare sau asimptomatici şi nu au primit un tratament medicamentos sau nu au ischemie demonstrată sau au o arie limitată de ischemie/viabilitate la testele neinvazive

    9. Stenoza coronariană borderline (50-70%) cu altă localizare decât left main şi fără ischemie demonstrată la testele neinvazive

    10. Stenoza coronariană nesemnificativă (<50%)

    11. Risc crescut legat de procedura pentru morbiditate şi mortalitate (risc de mortalitate >10-15%) doar dacă riscul procedurii este pus în balanta cu o îmbunătaţire semnificativă a supravieţuirii sau calitatea vieţii pacientului fără procedură este extrem de scăzută

    Dezvoltarea rapidă şi constants a PCI şi CABG precum şi progresele semnificative ale tratamentului medicamentos alături de prevenţia secundară a anginei stabile au generat nevoia unor trialuri mai mari care să compare diferitele stategii de tratament pe grupuri selectate de pacienţi. În managementul anginei stabile, au rămas multe semne de întrebare şi multe incertitudini sunt generate de găsirea a noi modalitati de tratament ce necesită revizuire constants şi actualizarea acestor ghiduri, precum şi nevoia ca practicienii să rămână în contact cu literatura de specialitate.

 Table 8 Rezultatul recomandărilor pentru revascularizare în angina stabilă

*T*

*Font 8*

─────────────────────────────────────────────────────────────────────────────────────────────────────────

Indicatii                                 Pentru prognostic a       Pentru simptome b        Studii

                                          Clasa de     Nivelul de   Clasa de     Nivelul de

                                          recomandare  evidenţă     recomandare  evidenţă

─────────────────────────────────────────────────────────────────────────────────────────────────────────

PCI (admiţând existenţa unei anatomii pretabile pentru PCI, risc de stratificare corespunzător şi

     discuţii cu pacientul)

Angina CCS clasele 1 IV în pofida terapiei                                I          A    ACME, MASS

medicale cu boală univasculară

Angina CCS clasele 1 IV în pofida terapiei                                I          A    RITA2, VA-ACME

medicale cu boală multivasculară (non-diabetic)

Angina stabilă cu simptome minime (CCS clasa I)    IIb       C                            ACIP

şi boala uni-, bi-, tri-vasculară, dar

ischemie obiectivă evidentă largă

CABG (admiţând o anatomie pretabilă pentru chirurgie, risc de stratificare corespunzător şi discuţii

     cu pacientul)

Angina şi boala LM stem                              i       A            i          A    CASS, studiu

                                                                                          european de

                                                                                          chirurgie

                                                                                          coronariană,

                                                                                          studiu VA,

                                                                                          meta-analiză

                                                                                          Yusef

Angina şi boala trivasculară cu ischemie             I       A            I          A

obiectivă largă

Angina şi boala trivasculară cu funcţie              I       A            I          A

ventriculară slabă

Angina şi boala bi- şi trivasculară inclusiv boala   I       A            I          A

severă a LAD proximal

Angina CCS clasele 1 IV cu boala multivascular      IIa      B            I          B    BARI, GABI,

(diabetic)                                                                                ERACI-I, SoS,

                                                                                          Yusef et. Al.,

                                                                                          Hoffman et. Al.

Angina CCS clasele 1 IV cu boala                                          I          A

multivasculară (non-diabetic)

Angina CCS clasele 1 IV în pofida terapiei

medicale şi boală univasculară, inclusiv

boala severa a LAD proximal                                               I          B    MASS

Angina CCS clasele 1 IV în pofida terapiei                               IIbB        B

medicale şi boală univasculară, fără boala

severa a LAD proximal

Angina cu simptome minime (CCS clasa I) şi          IIb      C                            ACIP

boala uni-, bi-, tri-vasculară , dar cu

ischemie obiectivă evidentă largă

─────────────────────────────────────────────────────────────────────────────────────────────────────────

    Recomandările pentru revascularizare pe baze simptomatice iau în considerare nivelul de evidenţă disponibil şi ar trebui elaborate în această manieră decât ca şi directive de abordare a revascularizării în funcţie de întreaga simptomatologie.

    CCS - Canadian Cardiovascular Society.

    a - se referă la efectele asupra mortalităţii, sau mortalitate combinată cu MI.

    b - se referă la schimbări în clasa din care face parte angina, durata exerciţiului, timpul de apariţie al anginei în timpul testării, spitalizări repetate sau alţi parametri ai capacităţii funcţionale sau ai calităţii vieţii.

    Recomandările revascularizării pentru îmbunătăţirea prognosticului pacienţilor cu angina stabilă

    Clasa I

    1. CABG pentru left main sau echivalenţe (de ex. stenoza severă proximală/distială a descendentei stângi sau a circumflexei) (nivel de evidenţă A)

    2. CABG pentru stenoza proximală semnificativă tri-vasculară, în mod particular la acei pacienţi care au funcţie VS anormală sau cu ischemie întinsă reversibilă la teste de efort (nivel de evidenţă A)

    3. CABG pentru boala coronariană uni sau bivasculară cu grad crescut de stenoză al LAD proximale cu ischemie reversibilă la testele non-invazive (nivel de evidenţă B)

    4. CABG pentru boala semnificativă cu funcţie ventriculară stângă diminuată şi viabilitate demonstrată la testele neinvazive ( nivel de evidenţă B)

    Clasa IIa

    1. CABG pentru boala coronariană uni sau bivasculară fără stenoză semnificativă de LAD proximală la pacienţi care au supravieţuit morţii cardiace subite sau TV sustinute (nivel de evidenţă B)

    2. CABG pentru boală trivasculară semnificativă la diabetici cu ischemie reversibilă la teste funcţionale (nivel de evidenţă C)

    3. PCI sau CABG la pacienţii cu ischemie reversibilă la teste funcţionale şi dovada unor episoade frecvente ischemice în timpul activitatii zilnice (nivel de evidenţă C)

    Recomandările revascularizării pentru îmbunătăţirea simptomatologiei la pacienţii cu angină stabilă

    Clasa I

    1. CABG pentru boala multivasculară pretabilă tehnic pentru revascularizare chirurgicală la pacienţii cu simptome moderat severe, necontrolate prin terapie medicamentoasă şi a căror riscuri chirurgicale nu sunt mai mari decât potenţialele beneficii (nivel de evidenţă A)

    2. PCI pentru boala univasculară pretabilă tehnic pentru revascularizare percutanată la pacienţii cu simptome moderat severe, necontrolate prin terapie medicamentoasă şi a căror riscuri chirurgicale nu sunt mai mari decât potenţialele beneficii (nivel de evidenţă A)

    3. PCI pentru boala multivasculară fără risc anatomic coronarian crescut pretabilă tehnic pentru revascularizare percutanată la pacienţii cu simptome moderat severe, necontrolate prin terapie medicamentoasă şi a căror riscuri chirurgicale nu sunt mai mari decât potenţialele beneficii (nivel de evidenţă A)

    Clasa IIa

    1. PCI pentru boala univasculară pretabilă tehnic pentru revascularizare percutanată la pacienţii cu simptome usor-moderate care sunt totuşi inacceptabile pentru pacienţi la care riscul procedural nu este mai mare decât potenţialul beneficiu (nivel de evidenţă A)

    2. CABG pentru boala univasculară pretabilă tehnic pentru revascularizare chirurgicală la pacienţii cu simptome moderat severe, necontrolate prin terapie medicamentoasă şi a căror riscuri chirurgicale nu sunt mai mari decât potenţialele beneficii (nivel de evidenţă A)

    3. CABG pentru boala multivasculară pretabilă tehnic pentru revascularizare chirurgicală la pacienţii cu simptome usor-moderate care sunt totuşi inacceptabile pentru pacient la care riscul operator nu este mai mare decât potenţialul beneficiu (nivel de evidenţă A)

    4. PCI pentru boala multivasculară pretabilă tehnic pentru revascularizare percutanată la pacienţii cu simptome usor-moderate care sunt totuşi inacceptabile pentru pacienţi la care riscul procedural nu este mai mare decât potenţialul beneficiu (nivel de evidenţă A)

    Clasa IIb

    1. CABG pentru boala univasculară pretabilă tehnic pentru revascularizare chirurgicală la pacienţii cu simptome uşor-moderate care sunt totuşi inacceptabile pentru pacient la care riscul operator nu este mai mare decât mortalitatea estimată anual (nivel de evidenţă B)

    13.7. Tratamentul anginei stabile: tratamentul multifuncţional al unei boli multifatetate.

    De-a lungul vieţii pacientul cu angină stabilă poate suferi episoade anginoase induse de efort/stres, ischemie silenţioasă, angina progresivă, sindrom coronorian acut (angina instabilă şi IM), insuficienta cardiacă acută sau cronică şi aritmii instabile hemodinamic. Perioade de stabilitate ale anginei pectorale pot alterna cu perioade instabile (progresia bruscă şi acută a sindroamelor coronariene). În concordanta cu stadiul bolii, pacientul poate primi tratament în funcţie de progresia bolii (prevenţie) tratamentul bolii simptomatice (angina pectorals), tratamentul sindroamelor coronariene acute, tratamentul insuficienţei cardiace sau al aritmiilor. Medicul ar trebui să fie pregătit să ofere terapia adecvată la timpul potrivit.

    Diferite modalitati de terapie preventivă, terapie simptomatică cum ar fi revascularizarea intervenţională şi chirurgicală şi tratamentul aritmiilor sunt toate rapid evolutive şi de aceea se recomandă ca un singur medic să colaboreze cu o echipă care sa ofere o terapie adecvată la timpul potrivit.

    14. SUBGRUPURI SPECIALE

    14.1. Femei

    Evaluarea durerii precordiale la femei este mai puţin relevantă decât la bărbaţi din mai multe motive, deoarece există diferenţe în modul de prezentare[619] al bolii şi de asemenea preponderenţa crescută a datelor din literatura publicată referitoare la bărbaţi.

    Sunt numeroase diferenţe în epidemiologia şi prima manifestare a bolii coronariene la femei şi bărbaţi.

    Angina stabilă este frecvent prima manifestare a bolii coronariene la femei, iar IM sau moartea subită cea mai frecventă manifestare inaugurală la bărbaţi[40,41,610]. Deşi incidenţa mortalităţii cardiovasculare şi a IM este mai mare la bărbaţi decât la femeile de toate vârstele, incidenţa anginei creşte la femei în perioada post-menopauză. De aceea nu este o surpriză că unele studii au raportat o prevalenta chiar mai mare a anginei în chestionarul ROSE la vârsta adultă şi la femeile în vârstă decât la bărbaţi de vârstă comparabilă[31,33,621,622] oricum incidenţa bolii coronariene fatale este mai ridicată la bărbaţii cu angină decât la femeile cu angină[620], în parte datorită clasificării defectuoase a anginei la femei.

    Diagnosticul anginei la femei este mai dificil decât la bărbaţi din mai multe motive. Simptomele atipice sunt mai frecvente la femei, dar sunt atipice comparativ cu simptomele tipice descrise de bărbaţi.

    Percepţia durerii şi limbajul folosit pentru descrierea simptomelor sunt diferite la bărbaţi şi femei[623].

    Corelaţia între simptome şi obstrucţia semnificativă coronarografică este mai slabă la femei decât la bărbaţi. În studiul Coronary Artery Surgery[624], 62% din femei cu angină tipică au avut stenoze coronariene semnificative, pe când 40% din femei cu angină atipică şi 4% din femei cu durere necoronariană au avut o prevalenta mai scăzută angiografică decât bărbaţii pentru toate formele de dureri toracice, incluzând angina tipică, atipică şi durere non-cardiacă.

    Angina, un simptom compex poate fi asociat cu ischemia chiar şi în absenţa leziunilor coronariene obstructive ca în Sindromul X, un fenomen mai frecvent la femei. Boala microvasculară şi vasospasmul coronarian sunt de asemenea mai frecvente la femei. Ischemia, în acest context poate fi demonstrată electrocardiografic, scintigrafic sau prin alte metode şi poate răspunde corespunzător la terapia antiischemică în absenţa leziunilor angiografice. Deşi lipsa stenozelor coronariene rămâne un indicator al unei bune supravieţuiri fără infarct decât prezenţa obstrucţiei coronariene, există unele date ce sugerează că prognosticul asociat arterelor coronare normale nu este aşa bun cum s-a crezut[305].

    Când se utilizează testul EKG de efort pentru detecţia bolii coronariene, acesta are un nivel mai ridicat de rezultate fals pozitive la femei (38 - 67%) decât la bărbaţi (7 -44%)[140] în mare parte datorită lipsei screeningului bolii coronariene[142] dar cu o mai mică rată fals negativă la femei[625]. Aceste rezultate au valoare predictivă negativă ridicată sugerând că un rezultat negativ al unor teste precise exclud prezenţa bolii coronariene. Dificultăţile utilizării testului de efort pentru diagnosticul bolii coronariene obstructive la femei au dus la concluzia că examenele imagistice sunt de preferat testului de efort standard. Scintigrafia miocardică de perfuzie sau ecocardiografia pot fi folosite în aceste circumstanţe. Senzitivitatea perfuziei cu radionuclide poate fi mai scăzută la femei decât la bărbaţi[624]. Prezenţa sânilor poate conduce la artefacte care pot fi o piedică importantă în interpretarea imaginii, în special când[201] Tl este folosit ca trasor. Mai recent folosirea " mTc sestamibi SPECT a fost asociată cu reducerea artefactelor datorate sânilor[627]. În mod similar ecocardiografia de stres farmacologică sau de efort poate ajuta la eliminarea artefactelor datorate prezenţei sânilor. Într-adevar numeroase studii au indicat că valoarea stresului ecocardiografic este un predictor independent al evenimentelor cardiace la femei cunoscute sau suspectate cu boală coronariană.

    În ciuda limitelor testului de efort EKG la femei s-a arătat o reducere a procedurilor fără o pierdere a acurateţii diagnosticului. Într-adevăr doar 30% dintre femei (care au diagnostic cert de boală coronariană) ar trebui îndrumate spre alte teste. Deşi strategia optimă pentru diagnosticul bolii coronariene obstructive la femei urmează a fi definit, The Task Force crede că datele curente sunt insuficiente pentru a justifica înlocuirea testului de efort standard cu testele imagistice de stres la toate femeile evaluate pentru boală ischemică coronariană. La multe dintre femeile la care nu s-a efectuat un screening al bolii coronariene un rezultat negativ al testului de efort va fi suficient şi testele imagistice nu vor fi necesare[630].

    Este important să subliniem că femeile cu ischemie moderat severă evidenţiată la testele non-invazive ar trebui să aibă un acces egal la coronarografie ca şi bărbaţii. În plus, reprezentarea limitată a femeilor în trialuri clinice de prevenţie secundară nu justifică folosirea diferită a ghidurilor la bărbaţi şi femei după ce boala coronariană ischemică este diagnosticată.

    Este ştiut faptul că femeile au o mortalitate şi morbiditate mai mare post-IM decât bărbaţii şi acest lucru sugerează că un tratament mai puţin viguros la femei poate avea un impact negativ asupra supravieţuirii la femeile post-IM[631]. O trecere în revistă a 27 de studii, a ajuns la concluzia că motivele creşterii mortalităţii precoce printre femei sunt vârsta înaintată şi prezenţa altor caracteristici clinice nefavorabile[632]. Investigaţii amănunţite au descoperit o interacţiune între sex şi vârstă cu o mortalitate mai mare la pacientele tinere (sub 50 de ani) care scade cu vârsta[633].

    Rapoartele asupra impactului sexului în utilizarea investigaţiilor şi rezultatele terapiilor sunt divergente.

    Într-un studiu recent DUTCH, 1894 de pacienţi (1526 bărbaţi şi 368 femei) cu boala coronoriană documentată angiografic au fost evaluaţi pe o perioadă de peste 16 ani (1981-1997). În timp, numărul angioplastiilor au crescut semnificativ de la 11,6 la 23,2% la bărbaţi şi 17,6- 28% la femei, în timp ce numărul by-pass-urilor a scăzut la bărbaţi de la 34,9% la 29,5% şi 42,6-30,6% la femei[634]. Totuşi interpretarea acestor coronarografii este limitată de erorile intrinseci de interpretare. Date din the Euro Heart Survey of Stable Angina 2003 sugerează că există îndoieli semnificative împotriva utilizării nu doar a arteriografiei dar şi testului de efort la femei, chiar după ajustarea unor factori, cum ar fi vârsta, comorbidităţile, severitatea simptomelor şi, în caz de arteriografie, rezultate ale testelor non-invazive[635]. În acelaşi studiu femeile au avut mai puţine indicaţii de revascularizare şi de prevenţie secundară. Aceste date sugerează că există dificultăţi şi limite în diagnosticul şi tratamentul anginei la femei, alături probabil de probleme sociale mai complexe care perpetuează situaţia în care femei cu angină stabilă sunt adesea subinvestigate şi tratate insuficient.

    14.2. Diabetul zaharat

    Atât diabetul zaharat insulino-necesitant (tip 1) cât şi diabetul zaharat non-insulinonecesitant (tip 2) sunt asociate cu un risc cardiovascular crescut. Mortalitatea cardiovasculară este crescută de trei ori la pacientul diabetic bărbat şi de două până la cinci ori la pacientele diabetice comparativ cu persoanele nediabetice de aceeaşi vârstă şi sex[81,636,638]. În plus, un număr de rapoarte epidemiologice indică faptul că incidenţa bolilor cardiovasculare este cu atât mai mare cu cât nivelul glicemiei este mai ridicat[639,640].

    Manifestările clinice ale bolii cardiovasculare la pacienţii diabetici sunt similare cu cele ale pacienţilor nediabetici, angina, IM şi insuficienţa cardiacă fiind cele mai pregnante, dar simptomele tind să apară la o vârstă mai tânără la pacienţii diabetici. Este în general acceptat faptul că prevalenţa ischemiei asimptomatice este crescută la pacienţii cu diabet. Oricum, datorită unei variaţii considerable de criterii care au fost incluse şi apoi excluse ca teste screening în studii de date, este dificil să estimăm cu acurateţe frecvenţa crescută a ischemiei silenţioase[641].

    Există un interes în creştere pentru folosirea scanării perfuziei miocardice şi a altor tehnici pentru detectarea ischemiei la indivizii diabetici asimptomatici[642] şi de a formula puterea de prognostic a testelor de perfuzie la pacienţii diabetici[643]. Există date care sugerează că diabeticii pot prezenta disfuncţie ventriculară subclinică, clinică cu impact negativ asupra capacităţii de efort[644], un important end-point al testului de efort dar impactul acestei descoperiri asupra diagnosticului şi prognosticului la populaţia simptomatică nu este clar. Astfel, evaluarea ischemiei la diabetici ar trebui efectuată în general în paralel cu subiecţii nediabetici, cu indicaţii similare pentru testul de efort, teste imagistice de perfuzie miocardică şi coronarografie. Cum bolile cardiovasculare sunt responsabile de 80% din decesele la pacienţii cu diabet zaharat[645], diagnosticul şi tratamentul agresiv ar trebui efectuat precoce la această populaţie.

    Strategiile curente pentru optimizarea îngrijirii pacienţilor diabetici includ eforturi viguroase de a obţine un control bun al glicemiei şi a altor factori de risc cum ar fi: dislipidemia, boala renală, obezitatea şi fumatul. Menţinerea nivelului glicemiei la valori aproape de normal este protectivă pe termen lung la pacienţii diabetici şi reduce substanţial complicative şi mortalitatea atât în diabetul de tip 1 cât şi în cel de tip 2[645,648].

    Terapia convenţională pentru boala coronariană cu nitraţi, beta-blocante, blocante de canale de calciu, statine, antiplachetare şi proceduri de revascularizare au indicatii similare la pacientul diabetic şi nondiabetic. În plus, IEC sunt indicaţi la pacienţii diabetici cu boală vasculară dovedită[253]. Meritele PCI şi CABG la pacienţii diabetici sunt discutate la secţiunea de revascularizare. Din nefericire, perturbările metabolice în diabetul zaharat duc la o progresie continuă a aterosclerozei ducând la o boală cardiovasculară cu afectare multivasculară şi restenoză[649,650]. Astfel, după succesul procedurilor invazive, un management bun al factorilor de risc cardiovascular şi un control bun al glicemiei sunt esenţiale pentru rezultate pe termen lung[638].

    14.3. Vârstnici

    După vârsta de 75 de ani este o prevalenţă egală a bolii cardiovasculare la bărbaţi şi femei[651]. Cel mai frecvent această boală este difuză şi severă. Stenoza trunchiului arterei coronare şi boala trivasculară au o prevalenţă mai mare la vârstnici, ca şi disfuncţia VS. Evaluarea durerilor precordiale la vârstnici poate fi dificilă datorită discomfortului toracic, dispneei şi comorbidităţilor care mimează angina pectorală.

    Reducerea nivelului de activitate şi aprecierea mai slabă a simptomelor de ischemie avansează cu vârsta[652]. În multe studii, incluzând bărbaţi şi femei peste 65 de ani, cei cu simptome atipice şi angina tipică s-a demonstrat că ar avea rate similare de mortalitate la trei ani[20]. Toleranţa la efort pune probleme adiţionale la vârstnici. Capacitatea funcţională este adesea compromisă de slăbiciunea musculară şi decondiţionare. Mai multă atenţie ar trebui acordată mişcării fizice şi mai puţin modificării protocoalelor.

    Aritmia apare mai frecvent, apariţia ei crescând odată cu vârsta[653]. Interpretarea testului de efort la bătrâni diferă faţă de tineri. Este o prevalenţa mai mare a rezultatelor fals negative[654]. Rezultatele fals positive sunt de asemenea frecvente datorită prevalenţei crescute ale unor boli cum ar fi: hipertrofie VS secundară bolilor valvulare, hipertensiunii şi tulburări de conducere. În pofida acestor diferenţe, testul de efort rămâne important la vârstnici. The Task Force crede că testul EKG de efort ar trebui să fie testul iniţial în evaluarea pacienţilor vârstnici suspectaţi de boala coronariană doar dacă pacientul nu poate efectua exerciţiul fizic, caz în care se va indica un test imagistic de stres. Este important să subliniem că pacienţii vârstnici cu ischemie moderat severă la testele non-invazive ar trebui să aibă un acces similar la coronarografie ca şi pacienţii tineri. De notat că diagnosticarea arteriografică creşte uşor riscul (în comparaţie cu pacienţii tineri) la pacienţii vârstnici cu evaluare electivă[243]. Oricum, vârsta peste 75 de ani este un important predictor pentru nefropatia de contrast[655].

    Tratamentul medicamentos este mai compex la vârstnici. Modificările biodisponibilităţii, eliminării şi sensibilităţii conduc la concluzia că modificarea dozelor este esenţială când se prescriu medicamente active cardiovascular la pacienţii vârstinici[656]. Mai multe probleme care ar trebui luate în discuţie la vârstnici includ riscul de interacţiuni medicamentoase, polipragmazia şi probleme de complianţă. Totuşi, la aceşti pacienţi medicaţia antianginoasă este eficientă în reducerea simptomelor şi statinele îmbunătaţesc prognosticul[438], ca şi la pacienţii tineri. Considerând atât simptomele cât şi prognosticul, vârstnicii au aceleaşi beneficii în urma tratamentului medicamentos, angioplastie şi chirurgie de by-pass ca şi pacienţii tineri[657,659].

    14.4. Angina cronică refractară

    Medicamentele şi procedurile de revascularizare, CABG şi PCI pot controla boala ischemică la majoritatea pacienţilor. Rămâne o parte a pacienţilor cu angină pectorală, în pofida diferitelor forme de tratament convenţional. Este o ironie că prelungirea vieţii datorată îmbunătăţirii îngrijirii cardiovasculare şi a tratamentului este responsabilă de creşterea numărului de pacienţi cu boală coronară ischemică în stadiu terminal. Problema anginei cronice refractare a fost preluată într-un articol din the ESC Joint Study Group on the Treatment of Refractory Angina, publicat în 2002.[660] Angina cronică refractară poate fi definită ca un diagnostic clinic bazat pe prezenţa simptomelor de angină stabilă, datorită ischemiei care nu poate fi controlată de combinaţia dintre terapie medicamentoasă, chirurgie de by-pass şi intervenţii percutanate. Cauzele non-cardiace ale durerii retrosternale ar trebui excluse şi o consultaţie psihiatrică poate fi luată în considerare.

    În acord cu datele din the Joint Study Group nu avem date exacte despre frecvenţa şi apariţia anginei refractare. Un studiu din Suedia al pacienţilor coronarografiaţi datorită anginei pectorale stabile realizat între 1994 - 1995 a arătat că aproape 10% din pacienţi au fost respinşi sau nu au primit indicaţii de revascularizare în pofida simptomelor severe.[661,662]

    Cele mai frecvente motive pentru care revascularizarea nu a fost efectuată sunt:

    1. anatomie nepretabială

    2. unul sau mai multe grafturi anterioare şi/sau proceduri PTCA

    3. lipsa existenţei grafturilor

    4. boli extracardiace care cresc morbiditatea şi mortalitatea perioperatorie

    5. vârsta avansată frecvent în combinaţie cu aceşti factori.

    Angina cronică refractară necesită optimizarea tratamentului medical utilizând diferite medicamente în doza maximă tolerată. Această problemă este pe larg discutată în documentul original al studiului the Joint Study Group. În ultimii cinci ani noi modalităţi de explorare şi noi concepte terapeutice sunt în curs de evaluare, deşi nu toate au avut succes: tehnicile de neuromodulare (stimularea electrică nervoasă transcutanată şi stimularea spinală), anestezia toracică epidurală, simpatectomia toracică endoscopică, inhibarea ganglionului stelat, revascularizare transmiocardică sau cu laser, angiogeneza, contrapulsaţie externă, transplant cardiac şi medicamente care modulează metabolismul.

    Stimularea electrică transcutanată şi stimularea spinală sunt metode folosite în câteva centre pentru managemetul anginei refractare cu efecte pozitive asupra simptomatologiei şi a profilului efectelor secundare.[663,665] Aceste tehnici au un efect analgezic favorabil, chiar şi fără a aduce îmbunătaţiri asupra ischemiei miocardice. O creştere semnificativă a toleranţei la efort a fost observată. Numărul de rapoarte publicate şi de pacienţi înrolaţi în trialurile clinice este mic şi efectele pe termen lung ale acestor tehnici este necunoscut.

    Contrapulsaţia externă este tehnica non-farmacologică interesantă care este larg investigată în SUA. Două registre multicentrice evaluează siguranţa şi eficienţa contrapulsaţiei externe.[666,668] Tehnica este foarte bine tolerată când este folosită pe o perioadă de 35 de ore de contrapulsaţie activă pe o perioadă de 4-7 săptămâni. Simptomele anginei au fost îmbunătăţite la 75 - 80% din pacienţi.

    Revascularizarea transmiocardică a fost comparată cu terapia medicamentoasă în mai multe studii. În unul din studii (275 pacienţi cu angină clasa IV CCS), 76% din pacienţi cu revasculare transmiocardică şi-au îmbunătăţit clasa funcţională cu două clase după un an de urmărire, în comparaţie cu 32% (P<0,001) din pacienţii care au fost trataţi medicamentos.[669] Mortalitatea nu a diferit semnificativ între cele două grupuri. Alte studii nu au fost capabile să confirme acest beneficiu.[670,671]

    Un trial recent randomizat cu 298 pacienţi a arătat că tratamentul percutanat cu laser nu aduce beneficii comparativ cu proceduri similare.[672] În plus măsurarea fluxului miocardic regional şi a rezervei coronariene, nu a arătat o îmbunătăţire a perfuziei folosind această procedură.[673] Studii internaţionale şi registre sunt necesare să clarifice epidemiologia acestei condiţii şi cercetări ulterioare sunt încurajate să definească rolul acestor tehnici alternative pentru controlul acestor pacienţi.

    15. CONCLUZII ŞI RECOMANDARI

    1. Angina pectorală datorată aterosclerozei coronariene, este o boală frecventă şi debilitantă. Deşi compatibilă cu supravieţuirea există un risc crescut spre IM şi/sau moarte cardiacă. Simptomele pot fi controlate cu ajutorul unui tratament corect condus, ceea ce îmbunătăţeşte prognosticul substanţial.

    2. Fiecare pacient suspectat de angină pectorală stabilă necesită investigaţii cardiologice prompte şi adecvate pentru a fi siguri de corectitudinea diagnosticului şi evaluarea prognosticului. Fiecarui pacient ar trebui să i se efectueze anamneza şi, un examen fizic, o evaluarea a factorilor de risc şi un traseu ECG de repaus.

    3. Pentru a confirma diagnosticul şi a stabili managementul ulterior, strategia iniţială este noninvazivă şi cuprinde test ECG de efort, ecocardiografie de stres sau scintigrafie miocardică. Acestea permit o evaluare a gradului şi severităţii bolii coronariene la pacienţii cu simptome uşor-moderate şi risc cardiovascular. La mulţi pacienţi, poate fi indicată coronarografia, dar o strategie iniţială invazivă, fără teste funcţional este rar indicată şi poate fi luată în considerare doar la pacienţii cu debut sever sau simptome necontrolate.

    4. Testul ECG de efort ar trebui interpretat în corelaţie cu răspunsul hemodinamic, manifestările clinice ale fiecărui pacient, precum şi cu simptomele şi modificările segmentului ST. Investigaţii suplimentare sunt necesare atunci când testul de efort nu este posibil sau traseul ECG nu este interpretabil fie în completarea testul de efort când diagnosticul rămâne incert sau evaluarea funcţională este inadecvată.

    5. Scintigrafia miocardică de perfuzie şi ecocardiografia de stres au o valoare deosebită în evaluarea extensiei şi localizarea ischemiei miocardice.

    6. Ecocardiografia şi alte explorări imagistice non-invazive precum RMN, sunt utile în evaluarea funcţiei ventriculare.

    7. Interpretarea durerii precordiale este mai dificilă la tineri şi femeile de vârstă medie. Simptomatologia clasică a anginei stabile cronice, care este un indicator al bolii coronariene obstructive la bărbaţi, nu este la fel la femeile tinere. Aceasta se datorează unei prevalence mai mari a spasmului coronarian şi a sindromului X la femei cu durere precordială şi de frecvenţa testului de efort fals-pozitiv. Totuşi aceste dificultăţi nu ar trebui să îndepărteze investigaţiile şi tratamentul adecvat la femei, în special utilizarea investigaţiilor non-invazive pentru stratificarea riscului şi folosirea terapiilor de prevenţie secundară.

    8. După o evaluare iniţială a riscului, modificarea stilului de viaţă ar trebui adaugată tratamentului medicamentos.

    Controlul strict al diabetului şi greutăţii, alături de strategia întreruperii fumatului sunt recomandate la toţi pacienţii cu boală coronariană, iar controlul tensiunii arteriale este foarte important. Un management de succes al factorilor de risc poate modifica evaluarea iniţială.

    9. În ceea ce priveşte terapia farmacologică specifică, nitraţii cu durată scurtă de acţiune atunci când sunt toleraţi, pot fi utilizaţi pentru ameliorarea simptomatologiei acute. În absenţa contraindicaţiilor sau a intoleranţei, pacienţii cu angină pectorală stabilă, ar trebui trataţi cu aspirină 75 mg/zi şi statine. Un beta-blocant ar trebui utilizat în terapia de primă linie, fie alternativ cu BCC sau nitraţi cu durată lungă de acţiune pentru a obţine efecte antianginoase alături de o terapie adjuvantă dacă este necesară.

    IEC sunt indicaţi la pacienţii cu disfuncţie ventriculară concomitentă, hipertensiune sau diabet şi ar trebui luaţi în considerare şi la pacienţii cu alţi factori de risc. Beta-blocantele ar trebui recomandate la toţi pacienţii post-IM şi la pacienţii cu disfuncţie ventriculară stângă, în lipsa contraindicaţiilor.

    10. Tratamentul cu medicamente antianginoase ar trebui ajustat în funcţie de fiecare pacient în parte şi monitorizat individual. Doza unui medicament ar trebui optimizată înaintea adăugării unui al doilea şi este indicată schimbarea combinaţiei de medicamente înaintea unei tri-terapii.

    11. Dacă nu este evaluat prognosticul, coronarografia ar trebui luată în considerare când simptomele nu sunt controlate satisfăcător prin mijloace medicale şi pentru a pregăti revascularizarea.

    12. PCI este un tratament eficient în angina pectorală stabilă şi este indicat pacienţilor cu simpome anginoase necontrolate terapeutic şi care au o anatomie coronariană pretabilă. Restenoza continuă să fie o problemă care a fost diminuată prin evoluţia stenturilor. Nu există nici o dovadă că PCI ar reduce riscul de moarte subită la pacienţii cu angină stabilă comparativ cu terapia medicamentoasă sau chirurgicală.

    13. CABG este foarte eficientă în ameliorarea simptomelor anginei stabile şi reduce riscul de moarte subită la subgrupuri de pacienţi urmărite timp îndelungat, precum cei cu stenoza de left main, stenoză proximală de LAD şi boală trivasculară, în special dacă funcţia ventriculară stângă este afectată.

    14. Există dovezi[674,675] că rămân lipsuri chiar şi a celor mai bune metode utilizate în managementul anginei stabile. În mod particular, mulţi pacienţi cu angină stabilă nu sunt pretabili testelor de efort utile pentru confirmarea diagnosticului şi determinarea prognosticului. Pe mai departe, există o variabilitate îngrijorătoare în modalitatea de prescriere a statinei şi a aspirinei. Datorită acestor mari variaţii ale tratamentului anginei se impune ca boala să fie foarte bine cunoscuta. Registrele despre PCI şi chirurgie existente în unele ţări ar trebui implementate şi menţinute şi la nivel regional, local sau naţional.

                                       -------

